
1. Litteris Caesaris consulibus redditis aegre ab his im- 
petratum est summa tribunorum plebis contentione, ut in senatu 
reeitarentur; ut vero ex litteris ad senatum referretur, impetrari 
non potuit. Referunt consules de re publica. Incitat L. Lentulus 
eonsul senatum: rei publicae se non defuturum pollicetur, si 
audacter ac fortiter sententias dicere velint; sin Caesarem respi- 
ciant atque eius gratiam sequantur, ut superioribus fecerint tem- 
poribus, se sibi consilium capturum neque senatus auctoritati 
obtemperaturum: habere se quoque ad Caesaris gratiam atque 
amicitiam receptum. In eandem sententiam loquitur SGio: 
Pompeio esse in animo rei publicae non deesse, si senatus se- 
quatur; si cunctetur atque agat lenius, nequiquam eius auxilium, 
si postea velit, senatum imploraturum. 

2. Haee Scipionis oratio, quod senatus in urbe habebatur 
Pompeiusque aberat, ex ipsius ore Pompei mitti videbatur. Di- 
xerat aliquis leniorem sententiam, ut primo M. Marcellus, in- 
gressus in eam orationem, non oportere ante de ea re ad 
senatum referri, quam dilectus tota Italia habiti et exercitus 
conscripti essent, quo praesidio tutus libere senatus, quae vellet, 
decernere auderet; ut M. Calidius, qui censebat, ut Pompeius in 
Suas provincias proficisceretur, ne qua esset armorum causa: 
timere Caesarem ereptis ab eo duabus legionibus, ne ad eius 
periculum reservare et retinere eas ad urbem Pompeius videretur; 
ut M. Rufus, qui sententiam Calidii paucis fere mutatis rebus 
sequebatur. Hi omnes convicio L. Lentuli consulis correpti 
exagitabantur. Lentulus sententiam Calidii pronuntiaturum se 
omnino negavit. Marcellus perterritus conviciis a sua sententia 

amicorum Pompei plerique compulsi inviti et coacti Scipionis 
sententiam sequuntur: uti ante certam diem Caesar exereitum 
7 dimittat; si non faciat, eum adversus rem publicam facturum 
8 videri. Intereedit M. Antonius, Q. Cassius, tribuni plebis. Refertur 
confestim de intercessione tribunorum. Dicuntur sententiae graves; 
ut quisque acerbissime erudelissimeque dixit, ita [quam] maxime 
ab inimicis Caesaris eonlaudatur. 
9. Misso ad vesperum senatu omnes, qui sunt eius ordinis, 
a Pompeio evocantur. Laudat Pompeius promptos atque in 
2 posterum confirmat, segniores castigat atque incitat. Multi undique 
ex veteribus Pompei exercitibus spe praemiorum atque ordinum 
evocantur, multi ex duabus legionibus, quae sunt traditae a 
3 Caesare, arcessuntur. Completur urbs militibus, comitium tribunis, 
4 centurionibus, evocatis. Omnes amici consulum, necessarii Pompei 
atque ii, qui veteres inimicitias eum Caesare gerebant, in senatum 
5 coguntur; quorum vocibus et concursu terrentur infirmiores, 
dubii confirmantur, plerisque vero libere decernendi potestas 
6 eripitur. Pollieetur L. Piso censor sese iturum ad Caesarem 
item L. Roscius praetor, qui de his rebus eum doceant; sex 
7 dies ad eam rem eonficiendam spatii postulant. Dicuntur etiam 
ab non nullis sententiae, ut legati ad Caesarem mittantur, qui 
| voluntatem senatus ei proponant. 
^ — 4. Omnibus his resistitur omnibusque oratio consulis, Sci- 
2 pionis, Catonis opponitur. Catonem veteres inimicitiae Caesaris 
incitant et dolor repulsae. Lentulás aeris alieni magnitudine et 
spe exercitus ac provinciarum et regum appellandorum largitio- 
nibus movetur seque alterum fore Sullam inter suos gloriatur, 
3 ad quem summa imperii redeat. Scipionem eadem spes provin- 
ciae atque exercituum impellit, quos se pro necessitudine parti- 
turum cum Pompeio arbitratur, simul iudiciorum metus atque 
ostentatio sui et adulatio potentium, qui in re publica iudiciisque 
4 tum plurimum pollebant. Ipse Pompeius, ab inimicis Caesaris 
incitatus et quod neminem dignitate secum exaequari volebat, 
totum se ab eius amicitia averterat et cum communibus inimicis 
in gratiam redierat, quorum ipse maximam partem illo adfinitatis 

tempore iniunxerat Caesari; simul infamia duarum legionum 5 
permotus, quas ab itinere Asiae Syriaeque ad suam potentiam 
dominatumque converterat, rem ad arma deduci studebat. 

D. His de causis aguntur omnia raptim atque turbate. 
Nec docendi Caesaris propinquis eius spatium datur nec tribunis 
plebis sui periculi deprecandi neque etiam extremi iuris inter- 
cessionis retinendi, quod L. Sulla reliquerat, facultas tribuitur, 
sed de sua salute septimo die cogitare coguntur, quod illi tur- 2 
bulentissimi superioribus temporibus tribuni plebis octavo denique 
mense suarum actionum respicere ae timere consuerant. De- 8 
eurritur ad illud extremum atque ultimum senatus consultum; 
quo nisi paene in ipso urbis incendio atque in desperatione 
omnium salutis senatorum audacia numquam ante descensum 
est: dent operam consules, praetores, tribuni plebis quique pro 
consulibus sint ad urbem, ne quid res publica detrimenti capiat. 
Haec senatus consulta perseribuntur a. d. vu. Id. Ian. Itaque 4 
v primis diebus, quibus haberi senatus potuit, quo ex die con- 
sulatum iniit Lentulus, biduo excepto comitiali et de imperio 
Caesaris et de amplissimis viris, tribunis plebis, gravissime 
acerbissimeque decernitur. Profugiunt statim ex urbe tribuni 5 
plebis seseque ad Caesarem conferunt. Is eo tempore erat 
Ravennae exspeetabatque suis lenissimis postulatis responsa, si 
qua hominum aequitate res ad otium deduci posset. 

6. Proximis diebus habetur extra urbem senatus. Pompeius 
eadem illa, quae per Seipionem ostenderat, agit; senatus virtutem 
eonstantiamque eonlaudat; copias suas exponit: legiones habere 2 
sese paratas x; praeterea cognitum ecompertumque sibi alieno 
esse animo in Caesarem milites neque iis posse persuaderi, uti 
eum defendant aut sequantur saltem. De reliquis rebus ad senatum 3 
refertur: tota Italia dilectus habeatur; Faustus Sulla pro praetore 
in Mauretaniam mittatur; pecunia uti ex aerario Pompeio detur. 
Refertur etiam de rege Iuba, ut socius sit atque amicus; Mar- 4 
cellus hoc se passurum in praesentia negat. De Fausto impedit 
Philippus, tribunus plebis. De reliquis rebus senatus consulta 5 
perseribuntur. Provinciae privatis decernuntur, duae consulares, 

1* 


i-r) 


-J 


QO 


o 


œ c 


Q» 


4 DE BELLO CIVILI 


reliquae praetoriae. Scipioni obvenit Syria, L. Domitio Gallia. 
Philippus et Cotta privato consilio praetereuntur, neque eorum 
sortes deiciuntur. In reliquas provincias praetores mittuntur. 
Neque  exspeetant, quod superioribus annis acciderat, ut de 
eorum imperio ad populum feratur, paludatique votis nuncupatis 
exeunt. Consules ex urbe proficiscuntur, quod ante id tempus 
accidit numquam, lietoresque habent in urbe et Capitolio privati 
eontra omnia vetustatis exempla. 'Tota Italia dilectus habentur, 
arma imperantur, pecuniae a municipiis exiguntur, e fanis 
olluntur, omnia divina humanaque iura permiscentur. 

4. Quibus rebus cognitis Caesar apud milites contionatur. 
Omnium temporum iniurias inimicorum in se commemorat; a 
quibus deduetum ae depravatum Pompeium queritur invidia 
atque obtrectatione laudis suae, cuius ipse honori et dignitat 
semper faverit adiutorque fuerit. Novum in re publiea intro- 
ductum exemplum queritur, ut tribunieia intercessio armis notare- 
tur atque opprimeretur [quae superioribus annis armis esset 
restituta]. Sullam nudata omnibus rebus tribunicia potestate 
tamen intereessionem liberam reliquisse; Pompeium, qui amissa 
restituisse videatur bona, etiam quae ante habuerint ademisse. 
Quotienseumque sit decretum, darent operam magistratus, ne 
quid res publiea detrimenti caperet (qua voce et quo senatus 
eonsulto populus Romanus ad arma sit vocatus), factum in 
pernieiosis legibus, in vi tribunicia, in secessione populi templis 
locisque editioribus occupatis; atque haec superioris aetatis 
exempla expiata Saturnini atque Gracchorum casibus docet. 
Quarum rerum illo tempore nihil factum, ne eogitatum quidem 
[nulla lex promulgata, non cum populo agi coeptum, nulla 
gecessio facta]. Hortatur, cuius imperatoris ductu vmu annis 
rem publicam felicissime gesserint plurimaque proelia secunda 
fecerint, omnem Galliam Germaniamque paeaverint, ut eius 
existimationem dignitatemque ab inimicis defendant. Conclamant 
legionis xm., quae aderat, milites (hanc enim initio tumultus 
evoeaverat; reliquae nondum convenerant): sese paratos esse 
imperatoris sui tribunorumque plebis iniurias defendere. 

8. Cognita militum voluntate Ariminum cum ea legione 
proficiscitur ibique tribunos plebis, qui ad eum confugerant, con- 
venit; reliquas legiones ex hibernis evocat et subsequi iubet. 
Eo L. Caesar adulescens venit, cuius pater Caesaris erat legatus. 2 
Is reliquo sermone confecto, cuius rei eausa venerat, habere se 
a Pompeio ad eum privati officii mandata demonstrat: Velle 3 
Pompeium se Caesari purgatum, ne ea, quae rei publicae causa 
egerit, in suam contumeliam vertat. Semper se rei publicae 
commoda privatis necessitudinibus habuisse potiora. Caesarem 
quoque pro sua dignitate debere et studium et iracundiam suam 
rei publicae dimittere neque adeo graviter irasci inimicis, ut, cum 
illis nocere se speret, rei publicae noceat. Pauca eiusdem generis 4 
addit cum excusatione Pompei coniuncta. Eadem fere atque 
isdem verbis praetor Roscius agit cum Caesare sibique Pompeium 
commemorasse demonstrat. 

9. Quae res etsi nihil ad levandas iniurias pertinere vide- 
bantur, tamen idoneos nactus homines, per quos ea, quae vellet, 
ad eum perferrentur, petit ab utroque, qûùoniam Pompei mandata 
ad se detulerint, ne graventur sua quoque ad'eum postulata de- 
ferre, si parvo labore magnas controversias tollere atque omnem 
Italiam metu liberare possint. Sibi semper primam fuisse digni- 2 
tatem vitaque potiorem: doluisse se, quod populi Romani bene- 
ficium sibi per contumeliam ab inimieis extorqueretur ereptoque 
semenstri imperio in urbem retraheretur, cuius absentis rationem 
haberi proximis comitiis populus iussisset. Tamen hane iacturam 3 
honoris sui rei publieae causa aequo animo tulisse. Cum litteras 
ad senatum miserit, ut omnes ab exercitibus discederent, ne id 
quidem impetravisse. Tota Italia dilectus haberi, retineri le- 4 
giones r, quae ab se simulatione Parthici belli sint abductae, 
civitatem esse in armis. Quonam haec omnia nisi ad suam per- 
niciem pertinere? Sed tamen ad omnia se descendere paratum 5 
atque omnia pati rei publicae eausa. Proficiseatur Pompeius in 
suas provincias, ipsi exercitus dimittant, discedant in Italia omnes 
ab armis, metus e civitate tollatur, libera comitia atque omnis 
res publiea senatui populoque Romano permittatur. Haec quo 6 

facilius certisque condicionibus fiant et iure iurando sanciantur, 
aut ipse propius accedat aut se patiatur accedere; fore, uti per 
eonloquia omnes controversiae componantur. 

10. Aceeptis mandatis Roscius cum Caesare Capuam per- 
venit ibique eonsules Pompeiumque invenit: postulata Caesaris 
renuntiat. Illi re deliberata respondent scriptaque ad eum man- 
data per eosdem remittunt; quorum haec erat summa: Caesar 
in Galliam reverteretur, Arimino excederet, exercitus dimitteret; 
quae si fecisset, Pompeium in Hispanias iturum. Interea, quoad 
fides esset data Caesarem facturum, quae polliceretur, non inter- 
missuros consules Pompeiumque dilectus. 

11. Erat iniqua condicio postulare, ut Caesar Arimino ex- 
cederet atque in provinciam reverteretur, ipsum et provincias 
et legiones alienas tenere; exercitum Caesaris velle dimitti, 
dilectus habere; polliceri se in provinciam iturum neque ante 
quem diem iturus esset definire, ut, si peraeto consulatu Caesaris 
non profectus esset, nulla tamen mendacii religione obstrietus 
videretur. Tempus veró conloquio non dare neque se aecessurum 
polliceri magnam pacis desperationem adferebat. Itaque ab 
Arimino M. Antonium eum cohortibus quinque Arretium mittit: 
ipse Arimini eum duabus [legionibus] subsistit ibique dilectum 
habere instituit; Pisaurum, Fanum, Anconam singulis cohortibus 
occupat. 

12. Interea certior factus Iguvium Thermum praetorem 
cohortibus v tenere, oppidum munire omniumque esse Iguvino- 
rum optimam erga se voluntatem, Curionem cum tribus cohor- 
tibus, quas Pisauri et Arimini habebat, mittit. Cuius adventu 
cognito diffisus municipii voluntati Thermus cohortes ex urbe 
educit et profugit. Milites in itinere ab eo discedant ac domum 
revertuntur. Curio summa omnium voluntate Iguvium recipit. 
Quibus rebus cognitis confisus municipiorum voluntatibus Caesar 
cohortes legionis xmm. ex praesidiis deducit Auximumque pro- 
ficiscitur; quod oppidum Attius cohortibus tribus introductis 
tenebat dilectumque toto Piceno eireummissis senatoribus habebat. 

13. Adventu Caesaris cognito decuriones Auximi ad Attium 

Varum frequentes conveniunt: docent sui iudicii rem non esse; 
neque se neque reliquos municipes pati posse C. Caesarem im- 
peratorem bene de re publiea meritum ,tantis rebus gestis oppido 
moenibusque prohiberi; proinde habeat rationem posteritatis et 
periculi sui. Quorum oratione permotus Varus praesidium, quod 
introduxerat, ex oppido educit ac profugit. Hune ex primo or- 
dine pauci Caesaris consecuti milites consistere coegerunt. Com. 
misso proelio deseritur a suis Varus; non nulla pars militum 
domum discedit; reliqui ad Caesarem perveniunt, atque una cum 
iis deprensus L. Pupius, primi pili centurio, adducitur, qui hunc 
eundem ordinem in exercitu Cn. Pompei antea duxerat. [At] 
Caesar milites Attianos conlaudat, Pupium dimittit, Auximatibus 
agit gratias seque eorum facti memorem fore pollicetur. 

14. Quibus rebus Romam nuntiatis tantus repente terror 
invasit, ut, eum Lentulus consul ad aperiendum aerarium venisset 
ad pecuniamque Pompeio ex senatus consulto proferendam, protinus 
non aperto sanetiore aerario ex urbe profugeret. Caesar enim 
adventare iam iamque et adesse eius equites falso nuntiabantur. 
Hune Marcellus collega et plerique magistratus consecuti sunt. 
Cn. Pompeius pridie eius diei ex urbe profectus iter ad legiones 
babebat, quas a Caesare acceptas in Apulia hibernorum causa 
disposuerat. Dilectus cirea urbem intermittuntur; nihil citra 
Capuam tutum esse omnibus videtur. Capuae primum sese con- 
firmant et colligunt dilectumque colonorum, qui lege Iulia Ca- 
puam deducti erant, habere instituunt; gladiatoresque, quos ibi 
Caesar in ludo habebat, ad forum produetos Lentulus spe liber- 
tatis confirmat atque iis equos attribuit et se sequi iussit; quos 
postea monitus ab suis, quod ea res omnium iudicio reprehen- 
debatur, circum familias conventus Campani custodiae causa 
distribuit. 

15. Auximo Caesar progressus omnem agrum Picenum 
percurrit. Cunetae earum regionum praefecturae libentissimis 
animis eum recipiunt exercitumque eius omnibus rebus iuvant. 
Etiam Cingulo, quod oppidum Labienus constituerat suaque pe- 
eunia exaedifieaverat, ad eum legati veniunt quaeque imperaverit 

se cupidissime facturos pollicentur. Milites imperat: mittunt. 
Interea legio xr. Caesarem consequitur. Cum his duabus Ascu- 
lum Picenum proficiscitur. Id oppidum Lentulus Spinther x co- 
hortibus tenebat; qui Caesaris adventu cognito profugit ex op- 
pido cohortesque secum abducere conatus a magna parte militum 
deseritur. Relictus in itinere cum paucis incidit in Vibullium 
Rufum missum a Pompeio in agrum Picenum confirmandorum 
hominum causa. A quo factus Vibullius certior, quae res in Piceno 
gererentur, milites ab eo accipit, ipsum dimittit. Item ex finitimis 
regionibus quas potest contrahit cohortes ex dilectibus Pompeia- 
nis; in his Camerino fugientem Lucilium Hirrum cum sex co- 
hortibus, quas ibi in praesidio habuerat, excipit; quibus coactis 
xn: efficit. Cum his ad Domitium Ahenobarbum Corfinium ma- 
gnis itineribus pervenit Caesaremque adesse cum legionibus dua- 
bus nuntiat. Domitius per se circiter xx cohortes Alba et ex 
Marsis et Paelignis finitimisque regionibus coegerat. 

16. Recepto Firmo expulsoque Lentulo Caesar conquiri 
milites, qui ab eo discesserant, dileetumque institui iubet; ipse 
unum diem ibi rei frumentariae causa moratus Corfinium con- 
tendit, Eo cum venisset, cohortes v praemissae a Domitio ex 
oppido pontem fluminis interrumpebant, qui erat ab oppido 
milia passuum circiter 11. Ibi eum antecursoribus Caesaris proelio 
commisso celeriter Domitiani a ponte repulsi se in oppidum 
receperunt. Caesar legionibus traduetis ad oppidum constitit 
iuxtaque murum castra posuit. 

17. Re cognita Domitius ad Pompeium in Apuliam peritos 
regionum magno proposito praemio cum litteris mittit, qui pe- 
tant atque orent, ut sibi subveniat: Caesarem duobus exercitibu8 
et locorum angustiis facile intercludi posse frumentoque prohi- 
beri. Quod nisi fecerit, se. cohortesque amplius xxx magnum- 
que numerum senatorum atque equitum Romanorum in pericu- 
jum esse venturum. Interim suos cohortatus tormenta in muris 
disponit eertasque cuique partes ad custodiam urbis attribuit; 
militibus in contione agros ex suis possessionibus pollicetur, qua- 
terna in singulos iugera et pro rata parte centurionibus evocatisque. 


I. 15—19. 9 


18. Interim Caesari nuntiatur Sulmonenses, quod oppidum 
a Corfinio vu milium intervallo abest, cupere ea facere, quae 
vellet, sed a Q. Lucretio senatore et Attio Paeligno prohiberi, qui 
id oppidum vm cohortium praesidio tenebant. Mittit eo M. 2 
Antonium cum legionis xm. cohortibus v. Sulmonenses, simul atque 
signa nostra viderunt, portas aperuerunt universique, et oppi- 
dani et milites, obviam gratulantes Antonio exierunt. Lucretius 3 
et Attius de muro se deiecerunt .... Attius ad Antonium de- 
ductus petit, ut ad Caesarem mitteretur. Antonius cum cohor- 
tibus et Attio eodem die, quo profectus erat, revertitur. Caesar 4 
eas cohortes cum exercitu suo coniunxit Attiumque incolumem 
dimisit. Caesar primis diebus castra magnis operibus munire 
et ex finitimis municipiis frumentum comportare reliquasque 
copias exspectare instituit. Eo triduo legio vmm. ad eum venit 5 
eohortesque ex novis Galliae dilectibus xxm equitesque ab rege 
Norico circiter coc. Quorum adventu altera castra ad alteram 
oppidi partem ponit: his castris Curionem praeficit. Reliquis 6 
diebus oppidum vallo castellisque cireummunire instituit. Cuius 
operis maxima parte effecta eodem fere tempore missi ad Pom- 
peium revertuntur. 

19. Litteris perlectis Domitius dissimulans in consilio pro- 
nuntiat Pompeium celeriter subsidio venturum hortaturque eos, 
ne animo deficiant quaeque usui ad defendendum oppidum sint 
parent. Ipse arcano eum paucis familiaribus suis conloquitur 2 
consiliumque fugae [capere] constituit. Cum vultus Domitii cum 
oratione non consentire atque omnia trepidantius timidiusque 
ageret quam superioribus diebus consuesset, multumque cum 
suis econsiliandi eausa secreto praeter consuetudinem conloquere- 
tur, concilia conventusque hominum fugeret, res diutius tegi dis- 
simularique non potuit. Pompeius enim rescripserat: sese rem 8 
in summum periculum deducturum non esse, neque suo consilio 
aut voluntate Domitium se in oppidum Corfinium contulisse; pro- 4 
inde, si qua fuisset faeultas, ad se cum omnibus copiis veniret. 
Id ne fieri posset, obsidione atque oppidi ecireummunitione 
fiebat. 

20. Divulgato Domitii consilio milites, qui erant Corfinii, 
primo vespere secessionem faciunt atque ita inter se per tribunos 
militum centurionesque atque honestissimos sui generis conlo- 
quuntur: obsideri se a Caesare, opera munitionesque prope esse 
perfectas; ducem suum Domitium, cuius spe atque fiducia per- 
manserint, proieetis omnibus fugae consilium eapere: debere se 
suae salutis rationem habere. Ab his primo Marsi dissentire in- 
cipiunt eamque oppidi partem, quae munitissima videretur, occu- 
pant, tantaque inter eos dissensio exsistit, ut manum conserere 
atque armis dimieare conentur; post paulo tamen internuntiis 
ultro citroque missis quae ignorabant, de L. Domitii fuga, co- 
gnoseunt. Itaque omnes uno consilio Domitium productum in 
publicum eireumsistunt et custodiunt legatosque ex suo numero 
ad Caesarem mittunt: sege paratos esse portas aperire quae. 
que imperaverit facere et L. Domitium vivum in eius potestatem 
tradere. 

21. Quibus rebus cognitis Caesar etsi magni interesse ar- 
bitrabatur quam primum oppido potiri cohortesque ad se in ca- 
stra traducere, ne qua aut largitionibus aut animi confirmatione 
aut falsis nuntiis commutatio fieret voluntatis, quod saepe in 
bello parvis momentis magni casus intercederent, tamen veritus, 
ne militum introitu et nocturni temporis licentia oppidum diri 
peretur, eos, qui venerant, eonlaudat atque in oppidum remittit, 
portas murosque adservari iubet. Ipse in iis operibus, quae fa- 
cere instituerat, milites disponit non certis spatiis intermissis, ut 
erat superiorum dierum consuetudo, sed perpetuis vigiliis statio- 
nibusque, ut contingant inter se atque omnem munitionem ex- 
pleant; tribunos militum et praefectos cireummittit atque hor- 
tatur, non solum ab eruptionibus caveant, sed etiam singulorum 
hominum oceultos exitus adservent. Neque vero tam remisso ac 
languido animo quisquam omnium fuit, qui ea nocte conquie- 
verit: tanta erat summae rerum exspectatio, ut alius in aliam 
partem mente atque animo traheretur, quid ipsis Corfiniensibus, 
quid Domitio, quid Lentulo, quid reliquis accideret, qui quosque 
eventus exciperent. 


I. 20—23. 11 


22. Quarta vigilia circiter Lentulus Spinther de muro eum 
vigiliis custodiisque nostris conloquitur: velle se, si sibi fiat pote- 
stas, Caesarem convenire. Facta potestate ex oppido mittitur, 2 
neque ab eo prius Domitiani milites discedunt, quam in conspec- 
tum Caesaris deducatur. Cum eo de salute sua agit: orat atque 8 
obsecrat, ut sibi parcat, veteremque amicitiam commemorat Cae- 
sarisque in se beneficia exponit; quae erant maxima: quod per 4 
eum in eollegium pontifieum venerat, quod provinciam Hispa- 
niam ex praetura habuerat, quod in petitione consulatus erat 
sublevatus. Cuius orationem Caesar interpellat: se non maleficii 
eausa ex provincia egressum, sed uti se a contumeliis inimico- 
rum defenderet, ut tribunos plebis nefarie ex civitate expulsos 
in suam dignitatem restitueret, ut se et populum Romanum fac- 
tione paucorum oppressum in libertatem vindicaret. ^ Cuius 6 
oratione confirmatus Lentulus, ut in oppidum reverti liceat, 
petit: quod de sua salute impetraverit, fore etiam reli- 
quis ad suam spem solacio; adeo esse perterritos non 
nullos, ut suae vitae durius consulere cogitent. Facta potestate 
discedit. 

23. Caesar, ubi luxit, omnes senatores senatorumque libe- 
ros, tribunos militum equitesque Romanos ad se produci iubet. 
Erant quinquaginta: ordinis senatorii L. Domitius, P. Lentulus 2 
Spinther, L. Caecilius Rufus, Sex. Quintilius Varus quaestor, L. Ru- 
brius; praeterea filius Domitii aliique complures adulescentes et 
magnus numerus equitum Romanorum et decurionum, quos ex 
municipiis Domitius evocaverat. Hos omnes productos a contu- 
meliis militum conviciisque prohibet; pauca apud eos loquitur: 
queritur, quod sibi a parte eorum gratia relata non sit pro Buis in 
eos maximis beneficiis; dimittit omnes incolumes. HS |LX|, quod 
advexerat Domitius atque in publico deposuerat, adlatum ad se 
a quattuorviris Corfiniensibus Domitio reddit, ne continentior in 
vita hominum quam in pecunia fuisse videatur, etsi eam pecu- 

.niam publieam esse constabat datamque a Pompeio in stipen- 
dium. Milites Domitianos sacramentum apud se dicere iubet at- 5 
que eodem die castra movet iustumque iter conficit vir omnino 

dies ad Corfinium commoratus et per fines Marrucinorum, 
Frentanorum, Larinatium in Apuliam pervenit. 

24. Pompeius his rebus cognitis, quae erant ad Corfinium 
gestae, Luceria proficiscitur Canusium atque inde Brundisium. 
Copias undique omnes ex novis dilectibus ad se cogi iubet; 
servos, pastores armat atque iis equos attribuit: ex his cir- 
citer ccc equites conficit. L. Manlius praetor Alba eum eohortibus 
sex profugit, Rutilius Lupus praetor Tarracina cum tribus; quae 
proeul equitatum Caesaris eonspieatae, eui praeerat Vibius Curius, 
relietis praetoribus signa ad Curium transferunt atque ad eum 
transeunt. Item reliquis itineribus non nullae cohortes in agmen 
Caesaris, aliae in equites incidunt. Deducitur ad eum deprensus 
ex itinere N. Magius Cremona, praefectus fabrum Cn. Pompei. 
Quem Caesar ad eum remittit eum mandatis: quoniam ad id 
tempus facultas conloquendi non fuerit atque ipse Brundisium 
sit venturus, interesse rei publicae et communis salutis se cum 
Pompeio eonloqui; neque vero idem profici, longo itineris spatio 
eum per alios condiciones ferantur, ac si coram de omnibus con- 
dieionibus disceptetur. 

25. His datis mandatis Brundisium cum legionibus vı per- 
venit, veteranis nr et reliquis, quas ex novo dilectu confecerat 
atque in itinere compleverat; Domitianas enim cohortes protinus 
a Corfinio in Siciliam miserat.  Repperit consules Dyrrachium 
profectos cum magna parte exercitus, Pompeium remanere 
Brundisii cum cohortibus xx; neque certum inveniri poterat, 
obtinendine Brundisii causa ibi remansisset, quo facilius omne 
Hadriatieum mare ex ultimis Italiae partibus regionibusque 
Graeciae in potestate haberet atque ex utraque parte bellum 
administrare posset, an inopia navium ibi restitisset; veritusque, 
ne ille Italiam dimittendam non existimaret, exitus administrationes- 
que Brundisini portus impedire instituit. Quorum operum haee 
erat ratio. Qua fauces erant angustissimae portus, moles atque 
aggerem ab utraque parte litoris iacebat, quod his locis erat 
vadosum mare. Longius progressus, eum agger altiore aqua 
contineri non posset, rates duplices quoque versus pedum xxx 


I. 23—27. 13 


e regione molis conloeabat, Has quaternis ancoris ex rur angulis 
destinabat, ne fluctibus moverentur. His perfectis conlocatisque 
alias deinceps pari magnitudine rates iungebat. Has terra atque 
aggere integebat, ne aditus atque incursus ad defendendum im- 
pediretur; a fronte atque ab utroque latere cratibus ac pluteis 
protegebat; in quarta quaque earum turres binorum tabulatorum 
excitabat, quo commodius ab impetu navium incendiisque 
defenderet. 

26. Contra haec Pompeius naves magnas onerarias, quas 
in portu Brundisino deprehenderat, adornabat. Ibi turres cum 
ternis tabulatis erigebat easque multis tormentis et omni genere 
telorum completas ad opera Caesaris adpellebat, ut rates perrum- 
peret atque opera disturbaret. Sie cotidie utrimque eminus fun- 
dis, sagittis reliquisque telis pugnabatur. Atque haec Caesar ita 
administrabat, ut condiciones pacis dimittendas non existimaret; 
ac tametsi magnopere admirabatur Magium, quem.ad Pompeium 
eum mandatis miserat ad se non remitti atque ea res saepe 
temptata etsi impetus eius consiliaque tardabat, tamen omnibus 
rebus in eo perseverandum putabat. Itaque Caninium Rebilum 
legatum, familiarem necessariumque Seribonii Libonis, mittit ad 
eum conloquii eausa. Mandat, ut Libonem de concilianda pace 
hortetur; imprimis, ut ipse eum Pompeio eonloqueretur, postulat: 
magnopere sese confidere demonstrat, si eius rei sit potestas 
facta, fore, ut aequis condicionibus ab armis discedatur; cuius 
rei magnam partem laudis atque existimationis ad Libonem per- 
venturam, si illo auctore atque agente ab armis sit discessum. 
Libo a eonloquio Caninii digressus ad Pompeium proficiscitur. 
Paulo post renuntiat, quod consules absint, sine illis non posse 
agi de compositione. Ita saepius rem frustra temptatam Caesar 
aliquando dimittendam sibi iudicat et de bello agendum. 

24. Prope dimidia parte operis & Caesare effecta diebusque 
in ea re consumptis vun naves a consulibus Dyrraehio remissae, 
quae priorem partem exereitus eo deportaverant, Brundisium 
revertuntur. Pompeius, sive operibus Caesaris permotus sive 
etiam quod ab initio Italia excedere constituerat, adventu navium 

profectionem parare incipit et, quo facilius impetum Caesaris 
tardaret, ne sub ipsa profectione milites in oppidum inrumperent, 
portas obstruit, vicos plateasque inaedifieat, fossas transversas 
viis praeducit atque ibi sudes stipitesque praeaeutos defigit. Haec 
levibus eratibus terraque inaequat; aditus autem atque itinera 
duo, quae extra murum ad portum ferebant, maximis defixis 
trabibus atque iis praeaeutis praesaepit. His paratis rebus milites 
silentio naves conscendere iubet, expeditos autem ex evocatis, 
sagittarios funditoresque raros in muro turribusque disponit. 
Hos certo signo revoeare constituit, eum omnes milites naves 
eonscendissent, atque iis expedito loco actuaria navigia relinquit. 

28. Brundisini Pompeianorum militum iniuriis atque ipsius 
Pompei contumeliis permoti Caesaris rebus favebant. Itaque co- 
gnita Pompei profectione eoncursantibus illis atque in ea re oc- 
eupatis vulgo ex tectis significabant. Per quos re cognita Caesar 
scalas parari militesque armari iubet, ne quam rei gerendae fa- 
eultatem dimittat. Pompeius sub noctem naves solvit. Qui erant 
in muro eustodiae eausa conloeati, eo signo, quod convenerat, 
revocantur notisque itineribus ad naves decurrunt. Milites po- 
sitis scalis muros ascendunt, sed moniti a Brundisinis, ut vallum 
caecum fossasque caveant, subsistunt et longo itinere ab his cir 
cumducti ad portum perveniunt duasque naves cum militibus, 
quae ad moles Caesaris adhaeserant, scaphis lintribusque repre- 
hendunt, reprehensas excipiunt. 

29. Caesar, etsi ad spem conficiendi negotii maxime pro- 
babat coactis navibus mare transire et Pompeium sequi, prius 
quam ile sese transmarinis auxiliis confirmaret, tamen eius rei 
moram temporisque longinquitatem timebat, quod omnibus coac- 
tis navibus Pompeius praesentem facultatem insequendi sui ade- 
merat. Relinquebatur, ut ex longinquioribus regionibus Galliae 
Picenique et a freto naves essent exspectandae, Id propter anni 
tempus longum atque impeditum videbatur. Interea veterem 
exercitum, duas Hispanias confirmari, quarum erat altera maxi- 
mis beneficiis Pompei devineta, auxilia, equitatum parari, Galliam 
Italiamque temptari se absente nolebat. 


I. 27—32. 15 


90. Itaque in praesentia Pompei sequendi rationem omittit, 
in Hispaniam proficisci constituit: duumviris municipiorum om. 
nium imperat, ut naves eonquirant Brundisiumque deducendas 
eurent. Mittit in Sardiniam cum legione una Valerium legatum, 
in Siciliam Curionem pro praetore eum legionibus mr; eundem, 
eum Siciliam recepisset, protinus in Africam traducere exercitum 
iubet. Sardiniam obtinebat M. Cotta, Siciliam M. Cato, Africam 
sorte Tubero obtinere debebat. Caralitani, simul ad se Valerium 
mitti audierunt, nondum profecto eo ex Italia sua sponte Cottam 
ex oppido eiciunt. Ille perterritus, quod omnem provinciam 
consentire intellegebat, ex Sardinia in Africam profugit. Cato 
in Sicilia naves longas veteres reficiebat, novas civitatibus 
imperabat. Haee magno studio agebat. In Lucanis Bruttiisque 
per legatos suos civium Romanorum dilectus habebat, equitum 
" peditumque certum numerum a civitatibus Siciliae exigebat. Qui- 
bus rebus paene perfectis adventu Curionis cognito queritur in 
contione sese proiectum ac proditum a Cn. Pompeio, qui omni- 
bus rebus imparatissimis non necessarium bellum suscepisset et 
ab se reliquisque in senatu interrogatus omnia sibi esse ad bellum 
apta ac parata eonfirmavisset. Haec in contione questus ex pro- 
vincia fugit. 

91. Nacti vacuas ab imperiis Sardiniam Valerius, Curio Si- 
eiliam eum exercitibus eo perveniunt. Tubero, cum in Africam 
venisset, invenit in provincia cum imperio Attium Varum; qui 
ad Auximum, ut supra demonstravimus, amissis cohortibus pro- 
tinus ex fuga in Africam pervenerat atque eam sua sponte vacuam 
occupaverat dileetuque habito duas legiones effecerat, hominum 
et locorum notitia et usu eius provinciae nactus aditus ad ea co- 
nanda, quod paucis ante annis ex "praetura eam provinciam ob- 
tinuerat. Hic venientem Uticam navibus Tuberonem portu atque 
oppido prohibet neque adfectum valetudine filium exponere in 
terra patitur, sed sublatis ancoris excedere eo loco cogit. 

92. His rebus confectis Caesar, ut reliquum tempus a labore 
intermitteretur, milites in proxima municipia deducit; ipse ad 
urbem proficiscitur.  Coaeto senatu iniurias inimicorum comme- 

morat. Docet se nullum extraordinarium honorem adpetisse, sed 
exspeetato legitimo tempore consulatus eo fuisse contentum;-quod 
omnibus civibus pateret. Latum ab x tribunis plebis contra di- 
centibus inimicis, Catone vero acerrime repugnante et pristina 
consuetudine dicendi mora dies extrahente, ut sui ratio absentis 
haberetur, ipso consule Pompeio; qui si improbasset, cur ferri 
passus esset? si probasset, cur se uti populi beneficio prohibuis- 
set? Patientiam proponit suam, eum de exercitibus dimittendis 
ultro postulavisset; in quo iacturam dignitatis atque honoris ipse 
facturus esset.  Acerbitatem inimicorum docet, qui, quod ab altero 
postularent, in se recusarent atque omnia permisceri mallent 
quam imperium exercitusque dimittere. Iniuriam in eripiendis 
legionibus praedicat, crudelitatem et insolentiam in cireumseri- 
bendis tribunis plebis; condiciones a se latas, expetita conloquia 
et denegata commemorat. Pro quibus rebus hortatur ac postulat 
ut rem publieam suscipiant atque una secum administrent. Sin 
timore defugiant, illis se oneri non futurum et per se rem publi- 
eam administraturum. Legatos ad Pompeium de compositione 
mitti oportere, neque se reformidare, quod in senatu Pompeius 
paulo ante dixisset, ad quos legati mitterentur, his auctoritatem 
attribui timoremque eorum, qui mitterent, significari. Tenuis 
atque infirmi haec animi videri. Se vero, ut operibus anteire 
Studuerit, sic iustitia et aequitate velle superare. 

99. Probat rem senatus de mittendis legatis; sed, qui mit- 
terentur, non reperiebantur, maximeque timoris causa pro se 
quisque id munus legationis recusabat. Pompeius enim disce. 
dens ab urbe in senatu dixerat eodem se habiturum loco, qui 
Romae remansissent et qui in castris Caesaris fuissent. Sic tri- 
duum disputationibus exceufationibusque extrahitur. Subicitur 
etiam L. Metellus, tribunus plebis, ab inimicis Caesaris, qui hane 
rem distrahat reliquasque res, quascumque agere instituerit, im- 
pediat. Cuius coguito consilio Caesar frustra diebus aliquot con- 
sumptis, ne reliquum tempus dimittat, infectis iis, quae agere 
destinaverat, ab urbe proficiscitur atque in ulteriorem Galliam 
pervenit. 


I. 382—386. 17 


34. Quo cum venisset, cognoscit missum in Hispaniam a 
Pompeio Vibullium Rufum, quem paucis ante diebus Corfinii 
captum ipse dimiserat; profectum item Domitium ad occupandąm 
Massiliam navibus actuariis septem, quas Igili et in Cosano a 
privatis eoactas servis, libertis, colonis suis compleverat; praemissos 
etiam legatos Massilienses domum, nobiles adulescentes, quos ab 
urbe discedens Pompeius erat adhortatus, ne nova Caesaris 
officia veterum suorum beneficiorum in eos memoriam expellerent. 
Quibus mandatis acceptis Massilienses portas Caesari elauserant; 
Albicos, barbaros homines, qui in eorum fide antiquitus erant 
montesque supra Massiliam incolebant, ad se vocaverant; frumen- 
tum ex finitimis regionibus atque ex omnibus castellis in urbem 
eonvexerant; armorum officinas in urbe instituerant; muros, 
portas, classem reficiebant. 

90. Evoeat ad se Caesar Massilia xv primos. Cum „his 
agit, ne initium inferendi belli a Massiliensibus oriatur; debere 
eos Italiae totius auctoritatem sequi potius quam unius hominis 
voluntati obtemperare. Reliqua, quae ad eorum sanandas mentes 
pertinere arbitrabatur, commemorat. Cuius orationem legati domum 
referunt atque ex auetoritate senatus haee Caesari renuntiant: 
Intellegere se divisum esse populum Romanum in partes duas: 
Neque sui iudicii neque suarum esse virium decernere, utra pars 
iustiorem habeat causam. Principes vero esse earum partium 
Cn. Pompeium et C. Caesarem, patronos civitatis; quorum alter 
agros Volearum Arecomieorum et Helviorum publice iis con- 
cesserit, alter bello victos Sallyas attribuerit vectigaliaque auxerit. 
Quare paribus eorum beneficiis parem se quoque voluntatem 
tribuere debere et neutrum eorum contra alterum iuvare aut 
urbe aut portibus recipere. 

90. Haec dum inter eos aguntur, Domitius navibus Massi- 
liam pervenit atque ab iis receptus urbi praeficitur: summa ei 
belli administrandi permittitur. Eius imperio classem quoque versus 
dimittunt; onerarias naves, quas ubique possunt, deprehendunt 
atque in portum deducunt, parum clavis aut materia atque 
armamentis instructis ad reliquas armandas reficiendasque utun- 

tur; frumenti quod inventum est in publicum conferunt; reliquas 
merces commeatusque ad obsidionem urbis, si accidat, reservant. 
Quibus iniuriis permotus Caesar legiones tres Massiliam adducit; 
turres vineasque ad oppugnationem urbis agere, naves longas 
Arelate numero xm facere instituit. Quibus effectis armatisque 
diebus xxx, a quo die materia caesa est, adduetisque Massiliam 
his D. Brutum praeficit; C. Trebonium legatum ad oppugnationem 
Massiliae relinquit, 

94. Dum haec parat atque administrat, C. Fabium legatum 
eum legionibus nr quas Narbone cireumque ea loea hiemandi 
eausa disposuerat, in Hispaniam praemittit celeriterque saltus 
Pyrenaeos occupari iubet, qui eo tempore ab L. Afranio legato 
praesidiis tenebantur. Reliquas legiones, quae longius hiemabant, 
subsequi iubet. Fabius, ut erat imperatum, adhibita celeritate 
praesidium ex saltu deiecit magnisque itineribus ad exercitum 
Afranii contendit. 

98. Adventu L. Vibullii Rufi, quem a Pompeio missum in 
Hispaniam demonstratum est, Afranius et Petreius et Varro, 
legati Pompei, quorum unus Hispaniam citeriorem tribus legio- 
nibus, alter ulteriorem a saltu Castulonensi ad Anam duabus 
legionibus, tertius ab Ana Vettonum agrum Lusitaniamque pari 
numero legionum obtinebat, officia inter se partiuntur, uti Pe- 
treius ex Lusitania per Vettones cum omnibus copiis ad Afranium 
profieiseatur, Varro cum iis, quas habebat, legionibus omnem 
ulteriorem Hispaniam tueatur. His rebus constitutis equites 
auxiliaque toti Lusitaniae a Petreio, Celtiberiae, Cantabris bar- 
barisque omnibus, qui ad Oceanum pertinent, ab Afranio 
imperantur. Quibus coactis celeriter Petreius per Vettones ad 
Afranium pervenit constituuntque communi consilio bellum ad 
Ilerdam propter ipsius loci opportunitatem gerere. 

99. Erant, ut supra demonstratum est, legiones Afranii rr, 
Petrei duae, praeterea seutatae citerioris provinciae et caetratae 
ulterioris Hispaniae cohortes circiter Lxxx equitumque utriusque 
provinciae circiter v milia. Caesar legiones in Hispaniam prae- 
miserat vi, auxilia peditum v milia, equitum mr milia, quae 

omnibus superioribus bellis habuerat, et parem ex Gallia nume- 
rum, quam ipse paeaverat, nominatim ex omnibus civitatibus 
nobilissimo et fortissimo quoque evocato, .. . optimi generis 
hominum ex Aquitanis montanisque, qui Galliam provinciam 
attingunt. ... Audierat Pompeium per Mauretaniam eum legionibus 
iter in Hispaniam facere confestimque esse venturum. Simul a 
tribunis militum centurionibusque mutuas pecunias sumpsit; has 
exercitui distribuit. Quo facto duas res consecutus est, quod 
pignore animos centurionum devinxit et largitione militum vo- 
luntates redemit. 

40. Fabius finitimarum civitatum animos litteris nuntiisque 
temptabat. In Sicori flumine pontes effecerat duos distantes 
inter se milia passuum mm. His pontibus pabulatum mittebat, 
quod ea, quae citra flumen fuerant, superioribus diebus con- 
sumpserat. Hoc idem fere atque eadem de causa Pompeiani 
exercitus duces faciebant, crebroque inter se equestribus proeliis 
contendebant. Huc cum cotidiana consuetudine egressae pabu- 
latoribus praesidio propiore ponte legiones Fabianae duae flumen 
transissent impedimentaque et omnis equitatus sequeretur, subito 
vi ventorum et aquae magnitudine pons est interruptus et reliqua 
multitudo equitum interclusa. Quo cognito a Petreio et Afranio 
ex aggere atque cratibus, quae flumine ferebantur, celeriter suo 
ponte Afranius, quem oppido castrisque coniunctum habebat, 
legiones ımı equitatumque omnem traiecit duabusque Fabianis 
occurrit legionibus. Cuius adventu nuntiato L. Plancus, qui le- 
gionibus praeerat, necessaria re coactus loeum capit superiorem 
diversamque aciem in duas partes constituit, ne ab equitatu cir- 
cumveniri posset. Ita congressus impari numero magnos impetus 
legionum equitatusque sustinet. Commisso ab equitibus proelio 
signa legionum duarum proeul ab utrisque conspiciuntur, quas 
C. Fabius ulteriore ponte subsidio nostris miserat suspicatus fore 
id, quod accidit, ut duces adversariorum occasione et beneficio 
fortunae ad nostros opprimendos uterentur. Quarum adventu 
proelium dirimitur ac suas uterque legiones reducit in castra. 


41. Eo biduo Caesar cum equitibus ncoco, quos sibi prae- 

sidio reliquerat, in castra pervenit. Pons, qui fuerat tempestate 
interruptus, paene erat refectus: hunc noctu perfici iussit. Ipse 
eognita locorum natura ponti castrisque praesidio sex cohortes 
relinquit atque omnia impedimenta et postero die omnibus copiis 
triplici instructa acie ad Ilerdam proficiscitur et sub castris 
Afranii consistit et ibi paulisper sub armis moratus facit aequo 
loco pugnandi potestatem. Potestate facta Afranius copias educit 
et in medio eolle sub castris constituit. Caesar ubi cognovit 
per Afranium stare, quo minus proelio dimicaretur, ab infimis 
radicibus montis intermissis circiter passibus coco castra facere 
eonstituit et, ne in opere faciundo milites repentino hostium 
ineursu exterrerentur atque opere prohiberentur, vallo muniri 
vetuit, quod eminere et proeul videri necesse erat, sed a fronte 
[eastra] econtra hostem pedum xv fossam fieri iussit. Prima et 
secunda acies in armis, ut ab initio constituta erat, permanebat; 
post has opus in occulto a m. acie fiebat. Sic omne prius est 
perfectum, quam intellegeretur ab Afranio castra muniri. Sub 
vesperum Caesar intra hane fossam legiones reducit atque ibi sub 
armis proxima nocte eonquiescit. 

42. Postero die omnem exercitum intra fossam continet 
et, quod longius erat agger petendus, in praesentia similem 
rationem operis instituit singulaque latera castrorum singulis 
attribuit legionibus munienda fossasque ad eandem magnitudinem 
perfici iubet; reliquas legiones in armis expeditas contra hostem 
constituit. Afranius Petreiusque terrendi causa atque operis 
impediendi eopias suas ad infimas montis radices producunt et 
proelio lacessunt; neque idcirco Caesar opus intermittit confisus 
praesidio legionum trium et munitione fossae. Illi non diu 
eommorati nee longius ab infimo colle progressi copias in castra 
reducunt. Tertio die Caesar vallo castra communit; reliquas 
cohortes, quas in superioribus castris reliquerat, impedimentaque 
ad se traduci iubet. 

49. Erat inter oppidum Ilerdam et proximum collem, ubi 
eastra Petreius atque Afranius habebant, planities circiter pas- 
suum coc atque in hoc fere medio spatio tumulus erat paulo 

editior; quem si occupavisset Caesar et communivisset, ab 


oppido et ponte et commeatu omni, quem in oppidum contulerant, 


se interclusurum adversarios confidebat. Hoc sperans legiones m 
ex castris educit acieque in locis idoneis instructa unius legionis 
antesignanos procurrere atque eum tumulum occupare iubet. 
Qua re cognita celeriter quae in statione pro castris erant Afra- 
nii cohortes breviore itinere ad eundem occupandum locum 
mittuntur. Contenditur proelio et, quod prius in tumulum Afra- 
niani venerant, nostri repelluntur atque aliis submissis subsidiis 
terga vertere seque ad signa legionum recipere coguntur, 

44. Genus erat pugnae militum illorum, ut magno impetu 
primo procurrerent, audacter locum caperent, ordines suos non 
magnopere servarent, rari dispersique pugnarent, si premeren- 
tur, pedem referre et loco excedere non turpe existimarent, cum 
Lusitanis reliquisque barbaris continenter bellum gerentes bar- 
baro genere quodam pugnae adsuefacti; quod fere fit, quibus 
quisque in locis miles inveteraverit, ut multum earum regionum 
eonsuetudine moveatur. Haec tum ratio nostros perturbavit in- 
suetos huius generis pugnae; cireumiri enim sese ab aperto latere 
proeurrentibus singulis arbitrabantur; ipsi autem suos ordines 
servare neque ab signis discedere neque sine gravi causa eum 
locum, quem ceperant, dimitti censuerant oportere. Itaque per- 
turbatis antesignanis legio, quae in eo cornu constiterat, locum 
non tenuit atque in proximum collem sese recepit. 

45. Caesar paene omni acie perterrita, quod id praeter 
opinionem econsuetudinemque acciderat, cohortatus suos legionem 
nonam subsidio ducit; hostem insolenter atque acriter nostros 
insequentem supprimit rursusque terga vertere seque ad oppidum 
Ilerdam recipere et sub muro consistere cogit, Sed nonae legionis 
milites elati studio, dum sarcire acceptum detrimentum volunt, 
temere insecuti longius fugientes in locum iniquum progrediuntur 
et sub montem, in quo erat oppidum positum [Ilerda], succedunt. 
Hine se recipere eum vellent, rursus illi ex loco superiore nostros 
premebant, [Praeruptus] Locus erat utraque ex parte derectus ae 
tantum in latitudinem patebat, ut tres instructae cohortes eum 

equites laborantibus usui esse possent. Ab oppido autem declivis 
locus leni fastigio vergebat in longitudinem passus circiter ccoo. 
Hac nostris erat receptus, quod eo incitati studio inconsultius pro- 
cesserant; hoc pugnabatur loco et propter angustias iniquo et 
quod sub ipsis radicibus montis constiterant, ut nullum frustra 
telum in eos mitteretur. Tamen virtute et patientia nitebantur 
atque omnia vulnera sustinebant. Augebantur illis copiae, atque 
ex castris cohortes per oppidum crebro submittebantur, ut integri 
defessis suecederent. Hoc idem Caesar facere cogebatur, ut sub- 
missis in eundem locum cohortibus defessos reciperet. 

46. Hoc eum esset modo pugnatum continenter horis quin- 
que nostrique gravius a multitudine premerentur, consumptis 
omnibus telis gladiis destrietis impetum adversus montem in 
cohortes faciunt paucisque deiectis reliquos sese convertere cogunt. 
Submotis sub murum cohortibus ae non nullam partem propter 
terrorem in oppidum compulsis facilis est nostris receptus datus. 
Equitatus autem noster ab utroque latere, etsi deiectis atque 
inferioribus locis constiterat, tamen summa in iugum virtute 
eonititur atque inter duas acies perequitans commodiorem ac 
tutiorem nostris receptum dat. Ita vario certamine pugnatum 
est. Nostri in primo congressu circiter Lxx ceciderunt, in his 
Q. Fulginius ex primo hastato legionis xir, qui propter eximiam 
virtutem ex inferioribus ordinibus in eum loeum pervenerat; 
vulnerantur amplius pc. Ex Afranianis interficiuntur T. Caecilius, 
primi pili centurio, et praeter eum centuriones imr milites am- 
plius cc. 

4". Sed haec eius diei praeferebatur opinio, ut se utrique 
Superiores discessisse existimarent: Afraniani, quod, cum esse 
omnium iudicio inferiores viderentur, comminus tam diu stetissent 
et nostrorum impetum sustinuissent et ab initio locum tumulum- 
que tenuissent, quae eausa pugnandi fuerat, et nostros primo 
eongressu terga vertere coegissent; nostri autem, quod iniquo 
loco atque impari congressi numero quinque horis proelium 
Sustinuissent, quod montem gladiis destrictis ascendissent, quod 

ex loco superiore terga vertere adversarios coegissent atque in 
oppidum ecompulissent. Illi eum tumulum, pro quo pugnatum 
est, magnis operibus muniverunt et praesidium ibi posuerunt. 

48, Accidit etiam repentinum incommodum biduo, quo 
haec gesta sunt. Tanta enim tempestas cooritur, ut numquam 
illis locis maiores aquas fuisse constaret. Tum autem ex omnibus 
montibus nives proluit ac summas ripas fluminis superavit pon- 
tesque ambos, quos C. Fabius fecerat, uno die interrupit. Quae 
res magnas diffieultates exercitui Caesaris attulit. Castra enim, 
ut supra demonstratum est, cum essent inter flumina duo, Si- 
eorim et Cingam, spatio milium xxx, neutrum horum transiri 
poterat, necessarioque omnes his angustiis continebantur. Neque 
civitates, quae ad Caesaris amicitiam accesserant, frumentum 
supportare neque ii, qui pabulatum longius progressi erant, 
interelusi fluminibus reverti neque maximi commeatus, qui ex 
Italia Galliaque veniebant, in eastra pervenire poterant. Tempus 
autem erat difficillimum, quo neque frumenta in acervis erant 
neque multum a maturitate aberant; ac civitates exinanitae, quod 
Afranius paene omne frumentum ante Caesaris adventum Ilerdam 
eonvexerat, reliqui si quid fuerat, Caesar superioribus &iebus 
consumpserat; pecora, quod seeundum poterat esse inopiae sub- 
gidium, propter bellum finitimae civitates longius removerant. 
Qui erant pabulandi aut frumentandi causa progressi, hos levis 
armaturae Lusitani peritique earum regionum caetrati citerioris 
Hispaniae consectabantur; quibus erat proclive tranare flumen, 
quod consuetudo eorum omnium est, ut sine utribus ad exerci- 
tum non eant. 

49. At exercitus Afranii omnium rerum abundabat eopia. 
Multum erat frumentum provisum et eonveetum superioribus 
temporibus, multum ex omni provincia comportabatur, magna 
copia pabuli suppetebat. Harum omnium rerum facultates sine 
ullo periculo pons Ilerdae praebebat et loca trans flumen integra, 
quo omnino Caesar adire non poterat. 

50. Hae permanserunt aquae dies complures. Conatus est 
Caesar reficere pontes; sed nec magnitudo fluminis permittebat 

neque ad ripam dispositae cohortes adversariorum perfici patie- 
bantur; quod illis prohibere erat facile cum ipsius fluminis na- 
tura atque aquae magnitudine, tum quod ex totis ripis in unum 
atque angustum locum tela iaciebantur; atque erat difficile 
eodem tempore rapidissimo flumine opera perficere et tela vitare. 

51. Nuntiatur Afranio magnos commeatus, qui iter habe- 
bant ad Caesarem, ad flumen constitisse, Venerant eo sagittarii 
ex Rutenis, equites ex Gallia cum multis carris magnisque 
impedimentis, ut fert Gallica consuetudo. Erant praeterea cuius- 
que generis hominum milia circiter vi cum servis liberisque; sed 
nullus ordo, nullum imperium certum,.cum suo quisque con- 
silio uteretur atque omnes sine timore iter facerent usi superio- 
rum temporum atque itinerum licentia, Erant complures honesti 
adulescentes, senatorum filii et ordinis equestris; erant legationes 
eivitatum ; erant legati Caesaris. Hos omnes flumina continebant. 
Ad hos opprimendos eum omni equitatu tribusque legionibus 
Afranius de nocte proficiscitur imprudentesque ante missis equi- 
tibus adgreditur. Celeriter sese tamen Galli equites expediunt 
proeliumque committunt. li, dum pari certamine res geri po- 
tuit, fnagnum hostium numerum pauci sustinuere; sed, ubi signa 
legionum adpropinquare eoeperunt, paucis amissis sese in pro- 
ximos montes conferunt. Hoc pugnae tempus magnum attulit 
nostris ad salutem momentum; naeti enim spatium se in loca 
superiora receperunt.  Desiderati sunt eo die sagittarii circiter 
cc, equites pauci, calonum atque impedimentorum non magnus 
numerus. 

52. His tamen omnibus annona erevit; quae fere res non 
solum inopia praesenti, sed etiam futuri temporis timore ingra- 
vescere consuevit. Iamque ad denarios i in singulos modios 
annona pervenerat et militum vires inopia frumenti deminuerat 
atque incommoda in dies augebantur; ita paucis diebus magna 
erat rerum facta commutatio ac se fortuna inelinaverat, ut nostri 
magna inopia necessariarum rerum conflictarentur, illi omnibus 
abundarent rebus superioresque haberentur. Caesar iis civitati- 
bus, quae ad eius amicitiam accesserant, quod minor erat fru- 

menti copia, pecus imperabat; calones ad longinquiores civitates - 


dimittebat; ipse praesentem inopiam quibus poterat subsidiis 
tutabatur. 

53. Haec Afranius Petreiusque et eorum amici pleniora 
etiam atque uberiora Romam ad suos perscribebant. Multa ru- 
mor adfingebat, ut paene bellum confectum videretur. Quibus 
litteris nuntiisque Romam  perlatis magni concursus ad Afranii 
domum magnaeque gratulationes fiebant; multi ex Italia ad 
Cn. Pompeium proficiscebantur, alii, ut principes talem nuntium 
attulisse, alii, ne eventum belli exspoctasse aut ex omnibus no- 
vissimi venisse viderentur. 

54. Cum in his angustiis res esset atque omnes viae ab 
Afranianis militibus equitibusque obsiderentur nec pontes per- 
fici possent, imperat militibus Caesar, ut naves faciant, cuius 
generis eum superioribus annis usus Britanniae docuerat. Carinae 
ac prima statumina ex levi materia fiebant; reliquum corpus 
navium viminibus contextum coriis integebatur. Has perfectas 
carris iunctis devehit noctu milia passuum a castris xxu milites- 
que his navibus flumen transportat continentemque ripae collem 
improviso occupat. Hunc celeriter, prius quam ab adversariis 
sentiatur, communit. Huc legionem postea transiecit atque ex 
utraque parte pontem instituit, institutum biduo perfecit. Ita 
commeatus et qui frumenti causa processerant tuto ad se recipit 
et rem frumentariam expedire incipit. 

55. Eodem die equitum magnam partem flumen traiecit. 
Qui inopinantes pabulatores et sine ullo dissipatos timore ad- 
gressi magnum numerum iumentorum atque hominum inter- 
cipiunt eohortibusque caetratis subsidio missis scienter in duas 
partes sese distribuunt, alii ut praedae praesidio sint, alii ut 
venientibus resistant atque eos propellant, unamque cohortem, 
quae temere ante ceteras extra aciem procurrerat, seclusam ab 
reliquis cireumveniunt atque interficiunt incolumesque cum magna 
praeda eodem ponte in castra revertuntur. 

; . 96. Dum haec ad Ilerdam geruntur, Massilienses usi L. Do- 
mitii consilio naves longas expediunt numero xvn, quarum erant 

xi tectae. Multa huc minora navigia addunt, ut ipsa multitudine 
nostra classis terreatur. Magnum numerum sagittariorum, ma- 
gnum Albicorum, de quibus supra demonstratum est, imponunt 
atque hos praemiis pollieitationibusque incitant. Certas sibi de- 
poscit naves Domitius atque has colonis pastoribusque, quos se- 
cum adduxerat, complet. Sic omnibus rebus instructa classe 
magna fiducia ad nostras naves procedunt, quibus praeerat 
D. Brutus. Hae ad insulam, quae est contra Massiliam, stationes 
obtinebant. 

94. Erat multo inferior numero navium Brutus; sed electos 
ex omuibus legionibus fortissimos viros, antesignanos, centu- 
riones, Caesar ei classi attribuerat, qui sibi id muneris depo- 
poscerant. Hi manus ferreas atque harpagones paraverant ma- 
gnoque numero pilorum, tragularum reliquorumque telorum se 
instruxerant. Ita cognito hostium adventu suas naves ex portu 
educunt, eum Massiliensibus econfligunt. Pugnatum est utrimque 
fortissime atque acerrime; neque multum Albici nostris virtute 
cedebant, homines asperi et montani et exercitati in armis; 
atque hi modo digressi a Massiliensibus recentem eorum polli- 
citationem animis continebant, pastoresque illi Domitii spe liber- 
tatis excitati sub oculis domini suam probare operam studebant. 

58. Ipsi Massilienses et celeritate navium et scientia guber- 
natorum confisi nostros eludebant impetusque eorum deci- 
piebant et, quoad licebat latiore uti spatio, producta longius 
acie circumvenire nostros aut pluribus navibus adoriri singulas 
aut remos transeurrentes detergere, si possent, contendebant; 
eum propius erat necessario ventum, ab scientia gubernatorum 
atque artifieiis ad virtutem montanorum confugiebant. Nostri 
eum minus exereitatis remigibus minusque peritis gubernatoribus 
utebantur, qui repente ex onerariis navibus erant producti neque- 
dum etiam vocabulis armamentorum cognitis, tum etiam tarditate 
et gravitate navium impediebantur; factae enim subito ex umida 
materia non eundem usum celeritatis habebant. Itaque, dum 
locus comminus pugnandi daretur, aequo animo singulas binis 
navibus obiciebant atque iniecta manu ferrea et retenta utraque 

nave diversi pugnabant atque in hostium naves transcendebant. 
Et magno numero Albicorum et pastorum interfecto partem 
navium deprimunt, non nullas cum hominibus capiunt, reliquas 
in portum compellunt. Eo die naves Massiliensium Domitiique 
sunt captae vri, interierunt vim. 

59. Hoe proelium Caesari ad llerdam nuntiatur: simul 
perfecto ponte celeriter fortuna mutatur. Illi perterriti virtute 
equitum minus libere, minus audacter vagabantur: alias non 
longe a eastris progressi spatio, ut celerem receptum haberent, 
angustiore pabulabantur, alias longiore circuitu custodias stationes- 
que equitum vitabant aut aliquo accepto detrimento aut proeul 
equitatu viso ex medio itinere proiectis sarcinis fugiebant. 
Postremo et plures intermittere dies et praeter consuetudinem 
omnium noctu instituerant pabulari. 

60. Interim Oscenses et Calagurritani, qui erant Oscensibus 
contributi, mittunt ad eum legatos seseque imperata facturos 
pollicentur. Hos 'Tarraconenses et Iacetani et Ausetani et paucis 
post diebus Illurgavonenses, qui flumen Hiberum attingunt, 
insequuntur. Petit ab his omnibus, ut se frumento iuvent. 
Pollicentur atque omnibus undique conquisitis iumentis in castra 
Jeportant. Transit etiam cohors Illurgavonensis ad eum cognito 
civitatis consilio et signa ex statione transfert. [Magna celeriter 
commutatio rerum.) Perfecto ponte, magnis quinque civitatibus 
ad amicitiam adiunctis, expedita re frumentaria, exstinetis rumo- 
ribus de auxiliis legionum, quae cum Pompeio per Mauretaniam 
venire dicebantur, multae longinquiores civitates ab Afranio 
desciscunt et Caesaris amicitiam sequuntur. 

61. Quibus rebus perterritis animis adversariorum Caesar, 
ne semper magno cireuitu per pontem equitatus esset mittendus, 
nactus idoneum locum fossas pedum xxx in latitudinem com- 
plures facere instituit, quibus partem aliquam Sicoris averteret 
vadumque in eo flumine efficeret. His paene effectis magnum 
in timorem Afranius Petreiusque perveniunt, ne omnino fru. 
mento pabuloque intereluderentur, quod multum Caesar equitatu 
valebat. Itaque constituunt illis locis excedere et in Celtiberiam 

bellum transferre Huic consilio suffragabatur etiam illa res, 
quod ex duobus contrariis generibus, quae superiore bello cum 
Sertorio steterant civitates, victae nomen atque imperium absentis 
Pompei timebant, quae in amicitia manserant, magnis adfectae 
beneficiis eum diligebant; Caesaris autem erat in barbaris nomen 
obscurius. Hiec magnos equitatus magnaque auxilia exspectabant 
et suis locis. bellum in hiemem ducere cogitabant. Hoc inito 
consilio toto flumine Hibero naves conquiri et Octogesam adduci 
iubent. Id erat oppidum positum ad Hiberum miliaque passuum 
a castris aberat xxx. Ad eum locum fluminis navibus iunctis 
pontem imperant fieri legionesque duas flumen Sicorim trans- 
ducunt eastraque muniunt vallo pedum xm. 

62. Qua re per exploratores cognita summo labore militum 
Caesar continuato diem noctemque opere in flumine avertendo 
hue iam deduxerat rem, ut equites, etsi difficulter atque aegre 
fiebat, possent tamen atque auderent flumen transire, pedites 
vero tantum modo umeris ac summo pectore exstarent et cum 
altitudine aquae tum etiam rapiditate fluminis ad transeundum 
impedirentur. Sed tamen eodem fere tempore pons in Hibero 
prope effectus nuntiabatur et in Sieori vadum reperiebatur. 

63. Iam vero eo magis illi maturandum iter existimabant. 
Itaque duabus auxiliaribus cohortibus Ilerdae praesidio relictis 
omnibus copiis Sicorim transeunt et cum duabus legionibus, 
quas superioribus diebus traduxerant, castra coniungunt. Relin- 
quebatur Caesari nihil, nisi uti equitatu agmen adversariorum 
male haberet et carperet. Pons enim ipsius magnum cireuitum 
habebat, ut multo breviore itinere illi ad Hiberum pervenire 
possent. Equites ab eo missi flumen transeunt et, cum de tertia 
vigilia Petreius atque Afranius castra movissent, repente sese 
ad novissimum agmen ostendunt et magna multitudine circum- 
fusa morari atque impedire iter incipiunt. 

64. Prima luce ex superioribus locis, quae Caesaris castris 


-erant coniuncta, cernebatur equitatus nostri proelio novissimos 


illorum premi vehementer, — ac non numquam sustinere ex- 
tremum agmen atque iter interrumpi, alias inferri signa et 


LO" WP 


I. 61—66. 29 


universarum cohortium impetu nostros propelli, dein rursus 
conversos insequi. Totis vero castris milites circulari et dolere 
hostem ex manibus dimitti, bellum necessario longius duci; 
centurionesque tribunosque militum adire atque obsecrare, ut per 
eos Caesar certior fieret, ne labori suo neu periculo parceret: 
paratos esse sese, posse et audere ea transire flumen, qua 
traductus esset equitatus. Quorum studio et vocibus excitatus 
Caesar, etsi timebat tantae magnitudini fluminis exereitum obicere, 
eonandum tamen atque experiendum iudicat. Itaque infirmiores 
milites ex omnibus centuriis deligi iubet, quorum aut animus 
aut vires videbantur sustinere non posse. Hos cum legione una 
praesidio castris relinquit; reliquas legiones expeditas educit 
magnoque numero iumentorum in flumine supra atque infra 
constituto traducit exercitum. Pauci ex his militibus ablati 
flumine ab equitatu exeipiuntur ae sublevantur; interit tamen 
nemo. Traducto incolumi exercitu copias instruit triplicemque 
aciem ducere incipit. Ac tantum fuit in militibus studii, ut 
milium sex ad iter addito circuitu magnaque ad vadum fluminis 
mora interposita eos, qui de tertia vigilia exissent, ante horam 
diei vim. eonsequerentur. 

65. Quos ubi Afranius proeul visos eum Petreio conspexit, 
nova re perterritus locis superioribus consistit aciemque instruit. 
Caesar in campis exercitum reficit, ne defessum proelio obiciat; 
rursus eongntes progredi insequitur et moratur. Illi necessario 
maturius, quam constituerant, castra ponunt. Suberant enim 
montes atque a milibus passuum v itinera difficilia atque angusta 
excipiebant: hos montes intrare cupiebant, ut equitatum effugerent 
Caesaris praesidüsque in angustis conloeatis exercitum itinere 
prohiberent, ipsi sine periculo ac timore Hiberum copias tradu- 
cerent. Quod fuit illis conandum atque omni ratione efficiendum ; 
sed totius diei pugna atque itineris labore defessi rem in 
posterum diem distulerunt. Caesar quoque in proximo colle 
castra ponit. 

66. Media circiter nocte iis, qui aquandi eausa longius 
a castris proeesserant, ab equitibus correptis fit ab his certior 

Caesar duces adversariorum silentio copias castris educere. Quo 
cognito signum dari iubet et vasa militari more conelamari. Illi 
exaudito clamore veriti, ne noctu impediti sub onere confligere 
cogerentur aut ne ab equitatu Caesaris in angustiis tenerentur, 
iter supprimunt copiasque in castris continent. Postero die 
Petreius eum paucis equitibus occulte ad exploranda loca pro- 
ficiseitur. Hoc idem fit ex castris Caesaris: mittitur L. Decidius 
Saxa eum paucis, qui loci naturam perspiciat. Uterque idem suis 
renuntiat: v milia passuum proxima intercedere itineris cam- 
pestris, inde excipere loca aspera et montuosa; qui prior has 
angustias oceupaverit, ab hoe hostem prohiberi nihil esse 
negotii. 

67. Disputatur in consilio a Petreio atque Afranio et 
tempus profeetionis quaeritur. Plerique censebant, ut noctu iter 
facerent: posse prius ad angustias veniri, quam sentiretur. Alii, 
quod pridie noctu conclamatum esset in Caesaris castris, argu- 
menti sumebant loco non posse clam exiri. Cireumfundi noctu 
equitatum Caesaris atque omnia loca atque itinera obsidere; 
nocturnaque proelia esse vitanda, quod perterritus miles in civili 
dissensione timori magis quam religioni consulere consuerit. At 
lucem multum per se pudorem omnium oculis, multum etiam 
tribunorum militum et centurionum praesentium adferre; quibus 
rebus coerceri milites et in officio contineri soleant. Qua re omni 
ratione esse interdiu perrumpendum: etsi aliquo accepto detri- 
mento tamen summa exercitus salva locum, quem petant, capi 
posse. Haec vincit in consilio sententia, et prima luce postridie 
eonstituunt proficisci. 

68. Caesar exploratis regionibus albente caelo omnes co- 
pias castris educit magnoque circuitu nullo certo itinere exer- 
citum ducit. Nam quae itinera ad Hiberum atque ad Octogesam 
pertinebant, castris hostium oppositis tenebantur. Ipsi erant 
transcendendae valles maximae ac difficillimae, saxa multis locis 
praerupta iter impediebant, ut arma per manus necessario tra- 
derentur militesque inermes sublevatique alii ab aliis magnam 
partem itineris eonficerent. Sed hunc laborem recusabat nemo, 

quod eum omnium laborum finem fore existimabant, si hostem 
Hibero intereludere et frumento prohibere potuissent. 

69. Ac primo Afraniani milites visendi causa laeti ex castris 
proeurrebant eontumeliosisque vocibus prosequebantur nostros: 
necessarii vietus inopia coactos fugere atque ad Ilerdam reverti. 
Erat enim iter a proposito diversum, contrariamque in partem 
iri videbatur. Duces vero eorum consilium suum laudibus effere- å 
bant, quod se castris tenuissent; multumque eorum opinionem 
adiuvabat, quod sine iumentis impedimentisque ad id iter profectos 
videbant, ut non posse inopiam diutius sustinere confiderent. 
Sed ubi paulatim retorqueri agmen ad dexteram conspexerunt 
iamque primos superare regionem castrorum animum adverterunt, 
nemo erat adeo tardus aut fugiens laboris, quin statim castris 
exeundum atque occurrendum putaret. Conclamatur ad arma, 
atque omnes copiae paucis praesidio relictis cohortibus exeunt 
rectoque ad Hiberum itinere contendunt. 

40. Erat in celeritate omne positum certamen, utri prius 
angustias montesque occuparent: sed exercitum Caesaris viarum 
difficultates tardabant, Afranii copias equitatus Caesaris insequens 
morabatur. Res tamen ab Afranianis huc erat necessario deducta, 
ut, si priores montes, quos petebant, attigissent, ipsi periculum 
vitarent, impedimenta totius exercitus eohortesque in castris re- 
lietas servare non possent; quibus interelusis exercitu Caesaris 
auxilium ferri nulla ratione poterat.  Confecit prior iter Caesar 
aique ex magnis rupibus nactus planitiem in hac contra hostem 
aciem instruit. Afranius, eum ab equitatu novissimum agmen 
premeretur, ante se hostem videret, collem quendam nactus ibi 
constitit. Ex eo loco mm caetratorum cohortes in montem, qui 
erat in conspectu omnium excelsissimus, mittit. Hunc magno 
cursu concitatos iubet occupare, eo consilio, uti ipse eodem om- 
nibus copiis contenderet et mutato itinere iugis Octogesam per- 
veniret. Hunc cum obliquo itinere caetrati peterent, conspica- 
tus equitatus Caesaris in cohortes impetum facit; nec minimam 
partem temporis equitum vim eaetrati sustinere potuerunt omnesque 
ab iis circumventi in conspectu utriusque exercitus interficiuntur. 

41. Erat occasio bene gerendae rei. Neque vero id Cae- 
sarem fugiebat, tanto sub oculis accepto detrimento perterritum 
exercitum sustinere non posse, praesertim circumdatum undique 
equitatu, eum in loeo aequo atque aperto confligeretur: idque 
ex omnibus partibus ab eo flagitabatur. Coneurrebant legati, 
centuriones tribunique militum: ne dubitaret proelium committere ; 
omnium esse militum paratissimos animos.  Afranianos contra 
multis rebus sui timoris signa misisse: quod suis non subvenis- 
sent, quod de colle non decederent, quod vix equitum incursus 
sustinerent econlatisque in unum locum signis conferti neque 
ordines neque signa servarent. Quod si iniquitatem loci timeret, 
datum iri tamen aliquo loco pugnandi facultatem, quod certe 
inde decedendum esset Afranio nec sine aqua permanere posset. 

42, Caesar in eam spem venerat, se sine pugna et sine 
vulnere suorum rem conficere posse, quod re frumentaria adver- 
sarios interelusisset. Cur etiam secundo proelio aliquos ex suis 
amitteret? cur vulnerari pateretur optime meritos de se milites? 
eur denique fortunam periclitaretur? praesertim eum non minus 
esset imperatoris consilio superare quam gladio. Movebatur etiam 
misericordia civium, quos interfieiendos videbat: quibus salvis 
atque ineolumibus rem obtinere malebat. Hoc consilium Caesaris 
plerisque non probabatur; milites vero palam inter se loqueban- 
tur, quoniam talis occasio victoriae dimitteretur, etiam cum vellet 
Caesar, sese non esse pugnaturos. Ille in sua sententia perseverat 
et paulum ex eo loco digreditur, ut timorem adversariis minuat. 
Petreius atque Afranius oblata facultate in castra sese referunt. 
Caesar praesidiis in montibus dispositis omni ad Hiberum inter- 
eluso itinere quam proxime potest hostium castris castra communit. 

78. Postero die duces adversariorum perturbati, quod om- 
nem rei frumentariae fluminisque Hiberi spem dimiserant, de 
reliquis rebus ceonsultabant. Erat unum iter, Ilerdam si reverti 
vellent, alterum, si 'lTarraconem peterent. Haee consiliantibus 
iis nuntiantur aquatores ab equitatu premi nostro. Qua re co- 
gnita crebras stationes disponunt equitum et cohortium alariarum 
legionariasque intericiunt cohortes vallumque ex castris ad aquam 

ducere incipiunt, ut intra munitionem sine timore et sine sta- 
tionibus aquari possent. Id opus inter se Petreius atque Afranius 
partiuntur ipsique perficiendi operis causa longius progrediuntur. 

74. Quorum discessu liberam nacti milites conloquiorum 
facultatem vulgo procedunt, et quem quisque in castris Caesaris 
notum aut municipem habebat conquirit atque evocat. Primum 
agunt gratias omnes omnibus, quod sibi perterritis pridie peper- 
eissent: eorum se beneficio vivere. Dein de imperatoris fide 
quaerunt, rectene se illi sint commissuri, et quod id non ab 
initio fecerint armaque quod cum hominibus necessariis et con- 
sanguineis contulerint queruntur. His provocati sermonibus fidem 
ab imperatore de Petrei atque Afranii vita petunt, ne quod in 
se scelus concepisse neu suos prodidisse videantur. Quibus 
eonfirmatis rebus se statim signa translaturos confirmant legatos- 
que de pace primorum ordinum centuriones ad Caesarem mittunt. 
Interim alii suos in castra invitandi causa adducunt, alii ab suis 
abdueuntur, adeo ut una castra iam facta ex binis viderentur; 
compluresque tribuni militum et centuriones ad Caesarem veniunt 
seque ei commendant. Idem hoc fit a principibus Hispaniae, quos 
illi evocaverant et secum in castris habebant obsidum loco. Hi 
suos notos hospitesque quaerebant, per quem quisque eorum 
aditum commendationis haberet ad Caesarem. Afranii etiam filius 
adulescens de sua ac parentis sui salute cum Caesare per 
Sulpieium legatum agebat. Erant plena laetitia et gratulatione 
omnia et eorum, qui tanta pericula vitasse, et eorum, qui sine 
vulnere tantas res confecisse videbantur, magnumque fructum 
suae pristinae lenitatis omnium iudicio Caesar ferebat, consilium- 
que eius a cunctis probabatur, 

75. Quibus rebus nuntiatis Afranius ab instituto opere 
discedit seque in castra recipit, sic paratus, ut videbatur, ut, 
quicumque accidisset casus, hunc quieto et aequo animo ferret; 
Petreius vero non deserit sese: armat familiam; cum hae et 
praetoria cohorte caetratorum  barbarisque equitibus paucis, 
benefieiariis suis, quos suae custodiae causa habere consuerat, 
improviso ad vallum advolat, conloquia militum  interrumpit, 

nostros repellit a castris quos deprendit, interficit. Reliqui 
coeunt inter se et repentino periculo exterriti sinistras sagis 
involvunt gladiosque destringunt atque ita se a caetratis equitibus- 
que defendunt castrorum propinquitate confisi seque in castra 
recipiunt et ab iis cohortibus, quae erant in statione ad portas, 
defenduntur. 

46. Quibus rebus confectis flens Petreius manipulos cir- 
cumit militesque appellat neu se neu Pompeium absentem 
imperatorem suum adversariis ad supplicium tradant, obseerat. 
Fit celeriter coneursus in praetorium. Postulat, ut iurent omnes 
se exercitum dueesque non deserturos neque prodituros neque 
sibi separatim a reliquis consilium eapturos. Princeps in haec 
verba iurat ipse; idem ius iurandum adigit Afranium; subse- 
quuntur tribuni militum centurionesque; centuriatim producti 
milites idem iurant. Edicunt, penes quem quisque sit Caesaris 
miles, ut producat: productos palam in praetorio interficiunt. 
Sed plerosque ii, qui receperant, celant noetuque per vallum 

nova religio iuris iurandi spem praesentis deditionis sustulit 
mentesque militum convertit et rem ad pristinam belli rationem 
redegit. 

44. Caesar qui milites adversariorum in eastra per tempus 
eonloquii venerant, summa diligentia eonquiri et remitti iubet. 
Sed ex numero tribunorum militum centurionumque non nulli 
sua voluntate apud eum remanserunt. Quos ille postea magno 
in honore habuit; centuriones in priores ordines, equites 
Romanos in tribunicium restituit honorem. 

48. Prohibebantur Afraniani pabulatione, aquabantur aegre. 
Frumenti copiam legionarii non nullam habebant, quod dierum 
vii ab Ilerda frumentum iussi erant efferre, caetrati auxiliaresque 
nullam, quorum erant et facultates ad parandum exiguae et 
eorpora insueta ad onera portanda. Itaque magnus eorum cotidie 
numerus ad Caesarem perfugiebat. In his erat angustiis res, 
Sed ex propositis consiliis duobus explicitius videbatur Ilerdam 
reverti, quod ibi paulum frumenti reliquerant; ibi se reliquum 

consilium explicaturos confidebant. Tarraco aberat longius; quo 4 
spatio plures rem posse casus recipere intellegebant. Hoc probato 
consilio ex castris proficiscuntur. Caesar equitatu praemisso, qui 5 
novissimum agmen carperet atque impediret, ipse cum legionibus 
subsequitur. Nullum intercedebat tempus, quin extremi cum 
equitibus proeliarentur. 

79. Genus erat hoe pugnae. Expeditae cohortes novissi 
mum agmen claudebant pluresque in locis campestribus subsi- 
stebant. Si mons erat ascendendus, facile ipsa loci natura peri- 2 
culum repellebat, quod ex locis superioribus qui antecesserant 
suos ascendentes protegebant; cum vallis aut locus declivis sub- 3 
erat neque ii, qui anteeesserant, morantibus opem ferre poterant, 
equites vero ex loco superiore in aversos tela coiciebant, tum 
magno erat in periculo res. Relinquebatur, ut, cum eius modi 4 
loeis esset adpropinquatum, legionum signa consistere iuberent 
magnoque impetu equitatum repellerent, eo submoto repente in- 
citati cursu sese in valles universi demitterent atque ita trans- 
gressi rursus in locis superioribus consisterent. Nam tantum ab 5 
equitum suorum auxilio aberant, quorum numerum habebant 
magnum, ut eos superioribus perterritos proeliis in medium 
reciperent agmen ultroque eos tuerentur; quorum nulli ex itinere 
excedere licebat, quin ab equitatu Caesaris exciperetur. 

80. Tali dum pugnatur modo, lente atque paulatim proce- 
ditur, erebroque, ut sint auxilio suis, subsistunt; ut tum accidit. 
Milia enim progressi nu vehementiusque peragitati ab equitatu 2 
montem excelsum capiunt ibique una fronte contra hostem castra 
muniunt neque iumentis onera deponunt. Ubi Caesaris castra 3 
posita tabernaculaque constituta et dimissos equites pabulandi 
eausa animum adverterunt, sese subito proripiunt hora circiter 
sexta eiusdem diei et spem nacti morae discessu nostrorum 
equitum iter facere incipiunt Qua re animum adversa Caesar 4 
eduetis legionibus subsequitur, praesidio impedimentis paucas 
cohortes relinquit; has hora x. subsequi, pabulatores equitesque 
revocari iubet. Celeriter equitatus ad cotidianum itineris officium 
revertitur. Pugnatur acriter ad novissimum agmen, adeo ut 5 

paene terga convertant, compluresque milites, etiam non nulli 
centuriones, interficiuntur. Instabat agmen Caesaris atque uni- 
versum imminebat. 

81. Tum vero neque ad explorandum idoneum loeum ca- 
stris neque ad progrediendum data facultate consistunt necessario 
et procul ab aqua et natura iniquo loco castra ponunt. Sed 
isdem de causis Caesar, quae supra sunt demonstratae, proelio 
non lacessit. Eo die tabernacula statui passus non est, quo 
paratiores essent ad insequendum omnes, sive noctu sive interdiu 
erumperent. Illi animadverso vitio castrorum tota nocte muni- 
tiones proferunt castraque castris convertunt. Hoc idem postero 
die a prima luce faciunt totumque in ea re diem consumunt. 
Sed quantum opere proeesserant et castra protulerant, tanto 
aberant ab aqua longius, et praesenti malo aliis malis remedia 
dabantur. Proxima nocte aquandi eausa nemo egreditur ex 
castris; proximo die praesidio in castris relicto universas ad 
aquam copias educunt, pabulatum emittitur nemo. His eos 
suppliciis male haberi Caesar et necessariam subire deditionem 
quam proelio decertare malebat. Conatur tamen eos vallo 
fossaque cireummunire, ut quam maxime repentinas eorum 
eruptiones demoretur; quo necessario descensuros existimabat. 
Ili et inopia pabuli adducti et, quo essent ad id expeditiores, 
omnia sareinaria iumenta interfici iubent. 

89. In his operibus consiliisque biduum consumitur; tertio 
die magna iam pars operis Caesaris processerat. Illi impediendae 
reliquae munitionis eausa hora circiter vnm. signo dato legiones 
educunt aciemque sub castris instruunt. Caesar ab opere legio- 
nes revocat, equitatum omnem convenire iubet, aciem instruit; 
eontra opinionem enim militum famamque omnium videri proe- 
lium defugisse magnum detrimentum  adferebat. Sed isdem 
causis, quae sunt cognitae, quo minus dimicare vellet, movebatur 
atque hoc etiam magis, quod spatii brevitate etiam in fugam 
coniectis adversariis non multum ad summam victoria iuvare 
poterat. Non enim amplius pedum milibus duobus a castris 
castra distabant. Hine duas partes acies occupabant duae: tertia 

vacabat ad incursum atque impetum militum relicta. Si proelium 
committeretur, propinquitas castrorum celerem superatis ex fuga 
receptum dabat. Hac de causa constituerat signa inferentibus 
resistere, prior proelio non lacessere. 

83. Acies erat Afraniana duplex legionum v, tertium in 
subsidiis locum alariae cohortes obtinebant; Caesaris triplex; sed 
primam aciem quaternae cohortes ex v legionibus tenebant; has 
subsidiariae ternae et rursus aliae totidem suae cuiusque legionis 
subsequebantur; sagittarii funditoresque media continebantur 
acie, equitatus latera cingebat. Tali modo instructa acie tenere 
uterque propositum videbatur: Caesar, ne nisi coactus proelium 
committeret; ille, ut opera Caesaris impediret. Producitur tamen 
res, aciesque ad solis occasum continentur; inde utrique in castra 
discedunt. Postero die munitiones institutas Caesar parat per- 
ficere; illi vadum fluminis Sicoris temptare, si transire possent. 
Qua re animadversa Caesar Germanos levis armaturae equitum- 
que partem flumen traiecit erebrasque in ripis custodias disponit. 

84. Tandem omnibus rebus obsessi, quartum iam diem 
sine pabulo retentis iumentis, aquae, lignorum, frumenti inopia 
conloquium petunt et id, si fieri possit, semoto a militibus loco. 
Ubi id a Caesare negatum et, palam si conloqui vellent, con- 
cessum est, datur obsidis loco Caesari filius Afranii. Venitur in 
eum locum, quem Caesar delegit. Audiente utroque exercitu 
loquitur Afranius: Non esse aut ipsis aut militibus suscensendum, 
quod fidem erga imperatorem suum Cn. Pompeium conservare 
voluerint. Sed satis iam fecisse officio satisque supplicii tulisse 
perpessos omnium rerum inopiam; nunc vero paene ut feras 
cireumretitos prohiberi aqua, prohiberi ingressu, neque corpore 
dolorem neque animo ignominiam ferre posse. Itaque se victos 
confiteri; orare atque obsecrare, si qui locus misericordiae relin- 
quatur, ne ad ultimum supplicium progredi necesse habeat. Haec 
quam potest demississime et subiectissime exponit. 

S9. Ad ea Caesar respondit: Nulli omnium has partes vel 
querimoniae vel miserationis minus convenisse. Reliquos enim 
omnes officium suum praestitisse: se, qui etiam bona condicione, 

et loco et tempore aequo, confligere noluerit, ut quam integerrima 
essent ad pacem omnia; exercitum suum, qui iniuria etiam ac- 
cepta suisque interfectis quos in sua potestate habuerit conser- 
varit et texerit; illius denique exercitus milites, qui per se de 
eoncilianda pace egerint, qua in re omnium suorum vitae con- 
sulendum putarint Sie omnium ordinum partes in miserieordia 
constitisse; ipsos duces a pace abhorruisse: eos neque conloquii 
neque indutiarum iura servasse et homines imperitos et per con- 
loquium deeeptos erudelissime interfecisse.  Accidisse igitur his, 
quod plerumque hominibus nimia pertinacia atque adrogantia 
accidere soleat, uti eo recurrant et id cupidissime petant, quod 
paulo ante eontempserint Neque nune se illorum humilitate 
neque aliqua temporis opportunitate postulare, quibus rebus opes 
augeantur suae; sed eos exercitus, quos contra se multos iam 
annos aluerint, velle dimitti. Neque enim sex legiones alia de 
causa missas in Hispaniam septimamque ibi conscriptam, neque 
tot tantasque classes paratas, neque submissos duces rei militaris 
peritos. Nihil horum ad pacandas Hispanias, nihil ad usum 
provinciae provisum, quae propter diuturnitatem pacis nullum 
8 auxilium desiderarit. Omnia haec iam pridem contra se parari: 
in se novi generis imperia constitui, ut idem ad portas urbanis 
praesideat rebus et duas bellieosissimas provincias absens tot 
9 annos obtineat; in se iura magistratuum commutari, ne ex 
praetura et consulatu, ut semper, sed per paucos probati et 
electi in provincias mittantur; in se aetatis excusationem nihil 
valere, quin superioribus bellis probati ad obtinendos exercitus 
10 evocentur; in se uno non servari, quod sit omnibus datum 
semper imperatoribus, ut rebus feliciter gestis aut cum honore 
aliquo aut certe sine ignominia domum revertantur exercitumque 
11 dimittant. Quae tamen omnia et se tulisse patienter et esse 
laturum: neque nune id agere, ut ab illis abductum exercitum 
teneat ipse, quod tamen sibi difficile non sit, sed ne illi habeant, 
12 quo contra se uti possint. Proinde, ut esset dictum, provinciis 
excederent exercitumque dimitterent; si id sit factum, se noci: 
turum nemini. Hane unam atque extremam esse pacis condicionem. 

8S6. Id vero militibus fuit pergratum et iucundum, ut ex 
ipsa signifieatione cognosci potuit, ut, qui aliquid iusti incom- 
modi exspectavissent, ultro praemium missionis ferrent. Nam 
eum de loco et de tempore eius rei controversia inferretur, et 
voce et manibus universi ex vallo, ubi constiterant, significare 
coeperunt, ut statim dimitterentur; neque enim omni interposita 
fide firmum esse posse, si in aliud tempus differretur. Paucis 
eum esset in utramque partem verbis disputatum, res huc de- 
ducitur, ut ii, qui habeant domicilium aut possessionem in 
Hispania, statim, reliqui ad Varum flumen dimittantur; ne quid 
iis noceatur neu quis invitus sacramentum dicere cogatur, a 
Caesare cavetur. 

84. Caesar ex eo tempore, dum ad flumen Varum veniatur, 
se frumentum daturum pollicetur. Addit etiam, ut, quod quisque 
eorum in bello amiserit, quae sint penes milites suos, iis, qui 
amiserint, restituatur; militibus aequa facta aestimatione pecu- 
niam pro his rebus dissolvit. Quascumque postea controversias 
inter se milites habuerunt, sua sponte ad Caesarem in ius adie- 
runt. Petreius atque Afranius cum stipendium ab legionibus 
paene seditione facta flagitarentur, cuius illi diem nondum 
venisse dicerent, Caesar ut cognosceret, postulatum est, eoque 
utrique, quod statuit, contenti fuerunt. Parte circiter tertia 
exercitus eo biduo dimissa duas legiones suas antecedere, reliquas 
subsequi iussit, ut non longo inter se spatio castra facerent, 
eique negotio Q. Fufium Calenum legatum praefecit. Hoc eius 
praescripto ex Hispania ad Varum flumen est iter factum, atque 
ibi reliqua pars exercitus dimissa est. 

COMMENTARIUS SECUNDUS. 


1. Dum haee in Hispania geruntur, C. Trebonius legatus, 
qui ad oppugnationem Massiliae relictus erat, duabus ex partibus 
aggerem, vineas turresque ad oppidum agere instituit. Una erat 
proxima portui navalibusque, altera ad portam, qua est aditus ex 
Gallia atque Hispania [ad id mare, quod adiacet ad ostium Rho- 
dani]. Massilia enim fere tribus ex [oppidi] partibus mari adluitur; 
reliqua quarta est, quae aditum habeat ab terra. Huius quoque 
Spatii pars ea, quae ad arcem pertinet, loci natura et valle altis- 
sima munita longam et difficilem habet oppugnationem. Ad ea 
perficienda opera C. Trebonius magnam iumentorum atque ho- 
minum multitudinem ex omni provincia vocat; vimina materiam- 
que eomportari iubet. Quibus comparatis rebus aggerem in alti- 
tudinem pedum Lxxx exstruit. 

2. Sed tanti erant antiquitus in oppido omnium rerum ad 
bellum apparatus tantaque magnitudo tormentorum, ut eorum 
vim nullae contextae viminibus vineae sustinere possent. Asseres 
enim pedum xm cuspidibus praefixi atque hi maximis ballistis 
missi per ur ordines eratium in terra defigebantur. Itaque peda- 
libus tignis coniunctis inter se porticus integebantur, atque hae 
agger inter manus proferebatur. Antecedebat testudo pedum rx 
aequandi loci causa facta item ex fortissimis tignis, convoluta 
omnibus rebus, quibus ignis iactus et lapides defendi possent. 
Sed magnitudo operum, altitudo muri atque turrium, multitudo 
tormentorum omnem administrationem tardabat. Crebrae etiam 
per Albieos eruptiones fiebant ex oppido ignesque aggeri et 
turribus inferebantur; quae facile nostri milites repellebant, 
magnisque ultro inlatis detrimentis eos, qui eruptionem fecerant, 
in oppidum reiciebant. 

9. Interim L. Nasidius, ab Cn. Pompeio eum classe navium 
xvi, in quibus paucae erant aeratae, L. Domitio Maseiliensibus- 
que subsidio missus freto Siciliae imprudente atque inopinante 
Curione pervehitur adpulsisque Messanam navibus atque inde 
propter repentinum terrorem principum ac senatus fuga facta 
navem ex navalibus eorum deducit. Hac adiuncta ad reliquas 
naves cursum Massiliam versus perficit praemissaque clam navi- 
cula Domitium Massiliensesque de suo adventu certiores facit 
eosque magnopere hortatur, ut rursus eum Bruti classe additis 
suis auxiliis confligant. 

4. Massilienses post superius incommodum veteres ad eun- 
dem numerum ex navalibus productas naves refecerant summa- 
que industria armaverant (remigum, gubernatorum magna copia 
suppetebat) piscatoriasque adiecerant atque contexerant, ut essent 
ab ietu telorum remiges tuti. Has sagittariis tormentisque com- 
pleverunt. Tali modo instructa classe omnium seniorum, matrum 
familiae, virginum precibus et fletu excitati, extremo tempore 
civitati subvenirent, non minore animo ae fiducia, quam ante 
dimicaverant, naves conscendunt. Communi enim fit vitio naturae, 
ut invisitatis atque incognitis rebus magis confidamus vehemen- 
tiusque exterreamur; ut tum accidit. Adventus enim L. Nasidii 
summa spe et voluntate civitatem compleverat. Nacti idoneum 
ventum ex portu exeunt et Tauroenta, quod est castellum Massi- 
liensium, ad Nasidium perveniunt ibique naves expediunt rursus- 
que se ad confligendum animo confirmant et consilia communi- 
eant. Dextra pars attribuitur Massiliensibus, sinistra Nasidio. 

5. Eodem Brutus eontendit aucto navium numero. Nam 
ad eas, quae factae erant Arelate per Caesarem, captivae Massi- 
liensium accesserant sex. Has superioribus diebus refecerat atque 
omnibus rebus instruxerat. Itaque suos cohortatus, quos integros 
superavissent, ut victos contemnerent, plenus spei bonae atque 
animi adversus eos proficiscitur. Facile erat ex castris C. Trebonii 
atque omnibus superioribus locis prospicere in urbem, ut omnis 
iuventus, quae in oppido remanserat, omnesque superioris aetatis 
eum liberis atque uxoribus ex publicis locis ecustodiisque aut 

muro ad eaelum manus tenderent aut templa deorum immor- 
talium  adirent et ante simulacra proiecti victoriam ab dis 
exposcerent. Neque erat quisquam omnium, quin in eius diei 
easu suarum omnium fortunarum eventum consistere existimaret. 
Nam et honesti ex iuventute et cuiusque aetatis amplissimi 
nominatim evocati atque obseerati naves conscenderant, ut, si 
quid adversi accidisset, ne ad conandum quidem sibi quicquam 
reliqui fore viderent, si superavissent, vel” domesticis opibus vel 
externis auxiliis de salute urbis confiderent. 

6. Commisso proelio Massiliensibus res nulla ad virtutem 
defuit; sed memores eorum praeceptorum, quae paulo ante ab 
suis acceperant, hoc animo decertabant, ut nullum aliud tempus 
ad eonandum habituri viderentur, et quibus in pugna vitae 
perieulum aecideret, non ita multo se reliquorum civium fatum 
antecedere existimarent, quibus urbe capta eadem esset belli 
2 fortuna patienda. Diduetisque nostris paulatim navibus et artificio 

gubernatorum et mobilitati navium locus dabatur; et si quando 
nostri facultatem nacti ferreis manibus iniectis navem religaverant, 
3 undique suis laborantibus suceurrebant. Neque vero coniuncti 
Albiei comminus pugnando deficiebant neque multum cedebant 
virtute nostris. Simul ex minoribus navibus magna vis eminus 
missa telorum multa nostris [de improviso] imprudentibus atque im- 
4 peditis vulnera inferebant. Conspicataeque naves triremes rr navem 
D. Bruti, quae ex insigni facile agnosci poterat, duabus ex 
partibus sese in eam incitaverunt. Sed tantum re provisa Brutus 
5 celeritate navis enisus est, ut parvo momento antecederet. Illae 
adeo graviter inter se incitatae eonflixerunt, ut vehementissime 
utraque ex concursu laborarent, altera vero praefraeto rostro 
6 tota eonlabefieret. Qua re animadversa quae proximae ei loco 
ex Bruti elasse naves erant, in eas impeditas impetum faciunt 
celeriterque ambas deprimunt. 

7. Sed Nasidianae naves nullo usui fuerunt celeriterque 
pugna exeesserunt; non enim has aut conspectus patriae aut 
propinquorum praecepta ad extremum vitae periculum adire co- 

2 gebant: itaque ex eo numero navium nulla desiderata est. Ex 

Massiliensium classe v sunt depressae, um captae, una cum Nasi- 
dianis profugit; quae omnes citeriorem Hispaniam petiverunt. 
At ex reliquis una praemissa Massiliam huius nuntii perferendi 3 
gratia eum iam adpropinquaret urbi, omnis sese multitudo ad 
cognoscendum effudit, et re cognita tantus luctus excepit, ut 
urbs ab hostibus capta eodem vestigio videretur. Massilienses 4 
tamen nihilo setius ad defensionem urbis reliqua apparare 
coeperunt. 

8. Est animadversum ab legionariis, qui dextram partem 
operis administrabant, ex crebris hostium eruptionibus magno 
sibi esse praesidio posse, si pro castello ac receptaculo turrim 
ex latere sub muro fecissent. Quam primo ad repentinos incur- 
sus humilem parvamque fecerunt. Huc se referebant; hine, si 2 
qua maior oppresserat vis, propugnabant; hine ad repellendum 
et prosequendum hostem proeurrebant. Patebat haec quoque 
versus pedes xxx, sed parietum crassitudo pedes v. Postea vero, 3 
ut est rerum omnium magister usus hominum adhibita sollertia, 
inventum est magno esse usui posse, si haec esset in altitudinem 
turris elata. Id hac ratione perfectum est. 

9. Ubi turris altitudo perducta est ad contabulationem, eam 
in parietes ingtruxerunt ita, ut capita tignorum extrema parietum 
structura tegerentur, ne quid emineret, ubi ignis hostium adhae- 
resceret. Hane super eontignationem quantum tectum plutei ae 2 
vinearum passum est laterculo adstruxerunt supraque eum lo- 
eum i tigna transversa iniecerunt non longe ab extremis parie- 
tibus, quibus suspenderent eam econtignationem, quae turri tegi- 
mento esset futura, supraque ea tigna derecto transversas trabes 
iniecerunt easque axibus religaverunt (has trabes paulo longiores 3 
atque eminentiores, quam extremi parietes erant, effecerunt, ut 
esset, ubi tegimenta praependere possent ad defendendos ictus 
ac repellendos, cum infra eam contignationem parietes exstrue- 
rentur) eamque contabulationem summam lateribus lutoque con- 
Siraverunt, ne quid ignis hostium nocere posset, centonesque 
insuper iniecerunt, ne aut tela tormentis missa tabulationem 
perfringerent aut saxa ex  catapultis latericium  diseuterent. 

Storias autem ex funibus aneorariis m in longitudinem parietum 


turris latas mm pedes fecerunt easque ex tribus partibus, quae 


ad hostes vergebant, in eminentibus trabibus cireum turrem 
praependentes religaverunt; quod unum genus tegimenti aliis 
loeis erant experti nullo telo neque tormento traici posse. Ubi 
vero ea pars turris, quae erat perfecta, tecta atque munita est 
ab omni ictu hostium, pluteos ad alia opera abduxerunt; turris 
teetum per se ipsum pressionibus ex eontignatione prima suspen- 
dere ac tollere coeperunt. Ubi quantum storiarum demissio 
patiebatur, tantum elevarant, intra haee tegimenta abditi atque 
muniti parietes lateribus exstruebant rursusque alia pressione 
ad aedificandum sibi locum expediebant. Ubi tempus alterius 
eontabulationis videbatur, tigna item ut primo tecta extremis 
lateribus instruebant exque ea contignatione rursus summam 
eontabulationem storiasque elevabant. Ita tuto ac sine ullo vulnere 
ac periculo sex tabulata exstruxerunt fenestrasque, quibus in locis 
visum est, ad tormenta mittenda in struendo reliquerunt. 

10. Ubi ex ea turri quae circum essent opera tueri se 
posse sunt confisi, museulum pedes rx longum ex materia 
bipedali, quem a turri latericia ad hostium turrem murumque 
perducerent, facere instituerunt. Cuius musculi haec erat forma. 
Duae primum trabes in solo aeque longae distantes inter 8e 
pedes mm eonlocantur inque eis columellae pedum in altitudinem v 
defiguntur. Has inter se capreolis molli fastigio coniungunt, 
ubi tigna, quae musculi tegendi causa ponant, conlocentur. Eo 
super tigna bipedalia iniciunt eaque laminis elavisque religant. 
Ad extremum museuli tectum trabesque extremas quadratas 
regulas mm patentes digitos defigunt, quae lateres, qui super 
musculo struantur, contineant. Ita fastigato atque ordinatim 
structo ut trabes erant in eapreolis conlocatae, lateribus lutoque 
musculus, ut ab igni, qui ex muro iaceretur, tutus esset, conte- 
gitur. Super lateres coria inducuntur, ne canalibus aqua immissa 
lateres diluere posset. Coria autem, ne rursus igni ac lapidibus 
eorrumpantur, eentonibus eonteguntur. Hoc opus omne tectum 
vineis ad ipsam turrem perficiunt subitoque inopinantibus hostibus 

machinatione navali, phalangis subiectis, ad turrem hostium ad- 
movent, ut aedificio iungatur. 

11. Quo malo perterriti subito oppidani saxa quam maxima 
possunt vectibus promovent praecipitataque de muro in museulum 
devolvunt. Ictum firmitas materiae sustinet et quiequid incidit 
fastigio museuli delabitur. Id ubi vident, mutant consilium: eupas 
taeda ac pice refertas incendunt easque de muro in musculum 
devolvunt. Involutae labuntur, delapsae ab lateribus longuriis 
fureisque ab opere removentur. Interim sub musculo milites 
vectibus infima saxa turris hostium, quibus fundamenta contine- 
bantur, econvellunt. Musculus ex turri latericia a nostris telis 
tormentisque defenditur; hostes ex muro ae turribus submoven- 
tur: non datur libera muri defendendi facultas. ^ Compluribus 
iam lapidibus ex illa, quae suberat, turri subductis repentina 
ruina pars eius turris concidit, pars reliqua consequens procum- 
bebat, eum hostes urbis direptione perterriti inermes cum infulis 
se porta foras universi proripiunt, ad legatos atque exercitum 
supplices manus tendunt. 

12. Qua nova re oblata omnis administratio belli consistit 
militesque aversi a proelio ad studium audiendi et cognoscendi 
feruntur. Ubi hostes ad legatos exercitumque pervenerunt, uni- 
versi se ad pedes proiciunt; orant, ut adventus Caesaris exspec- 
tetur. Captam suam urbem videre, opera perfecta, turrem subru- 
tam; itaque ab defensione desistere. Nullam exoriri moram 
posse, quo minus, cum venisset, si imperata non facerent ad 
nutum, e vestigio diriperentur. Docent, si omnino turris con- 
eidisset, non posse milites contineri, quin spe praedae in urbem 
inrumperent urbemque delerent. Haec atque eiusdem generis 
complura ut ab hominibus doctis magna cum misericordia fletuque 
pronuntiantur. 

13. Quibus rebus commoti legati milites ex opere dedu- 
eunt, oppugnatione desistunt, operibus custodias relinquunt. In- 
dutiarum quodam genere misericordia facto adventus Caesaris 
exspeetatur. Nullum ex muro, nullum a nostris mittitur telum; 
ut re confecta omnes curam et diligentiam remittunt. Caesar 

enim per litteras Trebonio magnopere mandaverat, ne per vim 
oppidum expugnari pateretur, ne gravius permoti milites et de- 
feetlonis odio et contemptione sui et diutino labore omnes pube- 
res interficerent; quod se facturos minabantur, aegreque tunc 
sunt retenti, quin in oppidum inrumperent, graviterque eam rem 
tulerunt, quod stetisse per Trebonium, quo minus oppido poti- 
rentur, videbatur. 

14. At hostes sine fide tempus atque oceasionem fraudis 
ac doli quaerunt interiectisque aliquot diebus, nostris languenti- 
bus atque animo remissis, subito meridiano tempore, cum alius 
discessisset, alius ex diutino labore in ipsis operibus quieti se 
dedisset, arma vero omnia reposita contectaque essent, portis 
se foras erumpunt, secundo magnoque vento ignem operibus 
inferunt. Hune sic distulit ventus, uti uno tempore agger, plu- 
tel testudo, turris, tormenta flammam conciperent et prius haec 
omnia consumerentur, quam, quem ad modum accidisset, animad- 
verti posset. Nostri repentina fortuna permoti arma, quae 
possunt, arripiunt; alii ex castris sese incitant: fit in hostes 
impetus; sed de muro sagittis tormentisque fugientes persequi 
prohibentur. llli sub murum se recipiunt ibique musculum 
turrimque latericiam libere incendunt. Ita multorum mensum 
labor hostium perfidia et vi tempestatis puncto temporis interiit. 
Temptaverunt hoc idem Massilienses postero die. Eandem 
nacti tempestatem maiore cum fiducia ad alteram turrem 
aggeremque eruptione pugnaverunt multumque ignem intulerunt. 
Sed ut superioribus temporibus contentionem nostri omnem re- 
miserant, ita proximi diei casu admoniti omnia ad defensionem 
paraverant. Itaque multis interfectis reliquos infecta re in 
oppidum reppulerunt. 

15. Trebonius ea, quae sunt amissa, multo maiore militum 
studio administrare et reficere instituit. Nam ubi tantos suos 
labores et apparatus male cecidisse viderunt indutiisque per 
scelus violatis suam virtutem inrisui fore perdoluerunt, quod, 
unde agger omnino comportari posset, nihil erat reliquum om- 
nibus arboribus longe lateque in finibus Massiliensium excisis 

et convectis, aggerem novi generis atque inauditum ex lateri- 
ciis duobus muris senum pedum crassitudine atque eorum mu- 
rorum contignatione facere instituerunt aequa fere latitudine, 
atque ille congesticius ex materia fuerat agger. Ubi aut spa- 
tium inter muros aut imbecillitas materiae postulare videretur, 
pilae interponuntur, traversaria tigna iniciuntur, quae firma- 
mento esse possint, et quicquid est contignatum, cratibus con- 
sternitur, cratesque luto integuntur. Sub tecto miles, dextra ac 
sinistra muro tectus, adversus plutei obiectu, operi quaecumque 
sunt usui sine periculo supportat. Celeriter res administratur: 
diuturni laboris detrimentum sollertia et virtute militum brevi 
reconciliatur. Portae, quibus locis videtur, eruptionis causa in 
muro relinguuntur. 

16. Quod ubi hostes viderunt ea, quae diu longoque spatio 
refici non posse sperassent, paucorum dierum opera et labore 
ita refecta, ut nullus perfidiae neque eruptioni locus esset ne- 
que quicquam omnino relinqueretur, qua aut telis militibus aut 
igni operibus noceri posset, eodemque exemplo sentiunt totam 
urbem, qua sit aditus ab terra, muro turribusque circummuniri 
posse, sic ut ipsis consistendi in suis munitionibus locus non 
esset, cum paene inaedificata muris ab exercitu nostro moenia 
viderentur ac telum manu coiceretur, suorumque tormentorum 
usum, quibus ipsi magna speravissent, spatio propinquitatis 
interire parique condicione ex muro ac turribus bellandi data 
se virtute nostris adaequare non posse intellegunt, ad easdem 
deditionis condiciones recurrunt. 

17. M. Varro in ulteriore Hispania initio cognitis iis rebus, - 
quae sunt in Italia gestae, diffidens Pompeianis rebus ami- 
eissime de Caesare loquebatur: praeoccupatum sese legatione 
ab Cn. Pompeio teneri obstrictum fide; necessitudinem quidem 
sibi nihilo minorem cum Caesare intercedere; neque se ignorare, 
quod esset officium legati, qui fiduciariam operam obtineret, 
neque quae vires suae, quae voluntas erga Caesarem totius 
provinciae. Haec omnibus ferebat sermonibus neque se in ullam 
partem movebat. Postea vero quam Caesarem ad Massiliam 

detineri cognovit, copias Petrei cum exercitu Afranii esse 
coniunctas, magna auxilia convenisse, magna esse in spe atque 
exspectari et consentire omnem citeriorem provinciam, quaeque 
postea acciderant de angustiis ad lIlerdam rei frumentariae 
accepit, atque haec ad eum latius atque inflatius Afranius per- 
scribebat, se quoque ad motus fortunae movere coepit. 

18. Dilectum habuit tota provincia: legionibus completis . 
duabus cohortes circiter xxx alarias addidit. Frumenti magnum 
numerum coegit, quod Massiliensibus, item quod Afranio Pe- 
treioque mitteret. Naves longas x Gaditanis ut facerent impe- 

2 ravit, complures praeterea Hispali faciendas curavit. Pecuniam 
omnem omniaque ornamenta ex fano Herculis in oppidum Ga- 
des contulit; eo sex cohortes praesidii causa ex provincia misit 
Gaiumque Gallonium, equitem Romanum, familiarem Domitii, 
qui eo procurandae hereditatis causa venerat missus a Domitio, 
oppido Gadibus praefecit; arma omnia privata ac publica in 

3 domum Gallonii contulit. Ipse habuit graves in Caesarem con- 
tiones. Saepe ex tribunali praedicavit adversa Caesarem proe- 
lia fecisse, magnum numerum ab eo militum ad Afíranium 
perfugisse; haec se certis nuntiis, certis auctoribus comperisse. 

4 Quibus rebus perterritos cives Romanos eius provinciae sibi ad 
rem publicam administrandam HS |CLXXX| et argenti pondo xx 

5 milia, tritici modium cxx milia polliceri coegit. Quas Caesari 
esse amicas civitates arbitrabatur, his graviora onera iniungebat 
praesidiaque eo deducebat et iudicia in privatos reddebat, qui 
verba atque orationem adversus rem publicam habuissent: 
„eorum bona in publicum addicebat. Provinciam omnem in sua et 

6 Pompei verba ius iurandum adigebat. Cognitis iis rebus, quae 
sunt gestae in citeriore Hispania, bellum parabat. Ratio autem 
haec erat belli, ut se cum II legionibus Gades conferret, naves 
Írumentumque omne ibi contineret; provinciam enim omnem 
Caesaris rebus favere cognoverat. In insula frumento navibus- 

7 que comparatis bellum duci non difficile existimabat. Caesar 
etsi multis necessariisque rebus in Italiam revoeabatur, tamen 
constituerat nullam partem belli in Hispaniis relinquere, quod 

magna esse Pompei beneficia et magnas clientelas in citeriore 
provincia sciebat. 

19. Itaque duabus legionibus missis in ulteriorem Hispa- 
niam cum Q. Cassio, tribuno plebis, ipse cum nc equitibus magnis 
itineribus praegreditur edictumque praemittit, ad quam diem 
magistratus principesque omnium civitatum sibi esse praesto 
Cordubae vellet. Quo edicto tota provincia pervulgato nulla 
fuit civitas, quin ad tempus partem senatus Cordubam mitteret, 
non civis Romanus paulo notior, quin ad diem conveniret. 
Simul ipse Cordubae conventus per se portas Varroni clausit, 
eustodias vigiliasque in turribus muroque disposuit, cohortes 
duas, quae colonieae appellabantur, cum eo casu venissent, tu- 
endi oppidi causa apud se retinuit. Isdem diebus Carmonenses, 
quae est longe firmissima totius provinciae civitas, deductis 
tribus in arcem oppidi cohortibus a Varrone praesidio, per se 
cohortes eiecit portasque praeclusit. 

20. Hoc vero magis properare Varro, ut cum. legionibus 
quam primum (ades contenderet, ne itinere aut traiectu inter- 
cluderetur: tanta ac tam secunda in Caesarem voluntas provin- 
ciae reperiebatur. Progresso ei paulo longius litterae G'adibus 
redduntur, simul atque sit cognitum de edicto Caesaris, con- 
sensisse Gaditanos principes eum tribunis cohortium, quae essent 
ibi in praesidio, ut Gallonium ex oppido expellerent, urbem in- 
sulamque Caesari servarent. Hoc inito consilio denuntiavisse 
Gallonio, ut sua sponte, dum sine periculo liceret, excederet 
Gadibus; si id non fecisset, se sibi consilium capturos. Hoc 
timore adductum Gallonium Gadibus excessisse. His cognitis 
rebus altera ex duabus legionibus, quae vernacula appellabatur, 
ex castris Varronis adstante et inspectante ipso signa sustulit 
seseque Hispalim recepit atque in foro et porticibus sine male- 
ficio consedit. Quod factum adeo eius conventus cives Romani 
comprobaverunt, ut domum ad se quisque hospitio cupidissime 
reciperet. Quibus rebus perterritus Varro, cum itinere converso 
sese Italicam venturum praemisisset, certior ab suis factus est 


praeelusas esse portas. Tum vero omni interclusus itinere ad 
Caesar B. Civ. ed H. Meusel. 4 

Caesarem mittit, paratum se esse legionem, cui iusserit, tradere. 
Ile ad eum Sex. Caesarem mittit atque huic tradi iubet. Tra- 
dita legione Varro Cordubam ad Caesarem venit; relatis ad 
eum publicis cum fide rationibus quod penes eum est pecuniae 
tradit et quid ubique habeat frumenti ac navium ostendit. 

21. Caesar contione habita Cordubae omnibus generatim 
gratias agit: civibus Romanis, quod oppidum in sua potestate 
studuissent habere; Hispanis, quod praesidia expulissent; Gadita- 
nis quod conatus adversariorum infregissent seseque in liberta- 
tem vindicavissent; tribunis militum centurionibusque, qui eo 
praesidii causa venerant, quod eorum consilia sua virtute con- 
firmavissent. Pecunias, quas erant in publicum Varroni cives 
Romani polliciti, remittit; bona restituit iis, quos liberius locu- 
tos hane poenam tulisse cognoverat. Tributis quibusdam populis 
publicis privatisque praemiis reliquos in posterum bona spe 
complet biduumque Cordubae commoratus Gades proficiscitur. 
Pecunias monumentaque, quae ex fano Herculis conlata erant 
in privatam domum, referri in templum iubet. Provinciae Q. 
Cassium praeficit; huic imr legiones attribuit. Ipse iis navibus, 
quas M. Varro quasque CGaditani iussu Varronis fecerant, 
Tarraconem paucis diebus pervenit. Ibi totius fere citerioris 
provinciae legationes Caesaris adventum exspectabant. Eadem 
ratione privatim ac publice quibusdam civitatibus habitis hono- 
ribus Tarracone discedit pedibusque Narbonem atque inde Massi- 
liam pervenit. Ibi legem de dictatore latam seseque dictatorem 
dictum a M. Lepido praetore cognoscit. 

22. Massilienses omnibus defessi malis, rei frumentariae 
ad summam inopiam adducti, bis proelio navali superati, crebris 
eruptionibus fusi, gravi etiam pestilentia conflictati ex diutina 
conclusione et mutatione victus (panico enim vetere atque hor- 
deo corrupto omnes alebantur, quod ad huius modi casus anti- 
quitus paratum in publicum contulerant), deiecta turri, labe. 
facta magna parte muri, auxiliis provinciarum et exercituum 
desperatis, quos in Caesaris potestatem venisse cognoverant, 
sese dedere sine fraude constituunt. Sed paucis ante diebus 

L. Domitius cognita Massiliensium voluntate navibus xr com- 
paratis, ex quibus duas familiaribus suis attribuerat, unam ipse 
conscenderat, nactus turbidam tempestatem profectus est. Hunc 
conspicatae naves, quae iussu Bruti consuetudine cotidiana ad 
portum excubabant, sublatis ancoris sequi coeperunt. Ex his 
unum ipsius navigium contendit et fugere perseveravit auxi- 
lioque tempestatis ex conspectu abiit, duo perterrita concursu 
nostrarum navium sese in portum receperunt. Massilienses 
arma tormentaque ex oppido, ut est imperatum, proferunt, naves 
ex portu navalibusque educunt, pecuniam ex publico tradunt. 
Quibus rebus confectis Caesar magis eos pro nomine et vetu- 
State quam pro meritis in se civitatis conservans duas ibi le- 
giones praesidio relinquit, ceteras in Italiam mittit; ipse ad 
urbem proficiscitur. 

29. Isdem temporibus C. Curio in Africam profectus ex 
Sicilia et iam ab initio copias P. Attii Vari despiciens duas le- 
giones ex mm, quas a Caesare acceperat, p equites transportabat 
biduoque et noctibus tribus navigatione consumptis adpellit ad 
eum locum, qui appellatur Anquillaria. Hic locus abest a Clupeis 
passuum xxu milia habetque non incommodam aestate stationem 
et duobus eminentibus promunturiis continetur. Huius advéntum 
L. Caesar filius cum x longis navibus ad Clupeam praestolans, 
quas naves Utiecae ex praedonum bello subductas P. Attius 
reficiendas huius belli causa curaverat, veritus navium multi- 
tudinem ex alto refugerat adpulsaque ad proximum litus trireme 


constrata et in litore relicta pedibus Hadrumetum profugerat.. 


Id oppidum C. Considius Longus unius legionis praesidio tue- 
batur. Reliquae Caesaris naves eius fuga se Hadrumetum re- 
ceperunt. Hune secutus Marcius Rufus quaestor navibus xm 
quas praesidio onerariis navibus Curio ex Sicilia eduxerat, 
postquam in litore relictam navem conspexit, hanc remulco 
abstraxit; ipse ad C. Curionem cum classe redit. 

24. Curio Marcium Uticam navibus praemittit; ipse eodem 


cum exercitu proficiscitur biduique iter progressus ad flumen. 


Bagradam pervenit. Ibi C. Caninium Rebilum legatum cum le- 

gionibus relinquit; ipse cum equitatu antecedit ad castra explo- 
randa Cornelia, quod is locus peridoneus castris habebatur. Id 
autem est iugum derectum, eminens in mare, utraque ex parte 
praeruptum atque asperum, sed tamen paulo leniore fastigio ab 
ea parte, quae ad Uticam vergit. Abest derecto itinere ab Utica 
paulo amplius passuum milibus rr. Sed hoc itinere est fons, quo 
mare succedit longius, lateque is locus restagnat; quem si qui 
vitare voluerit, sex milium circuitu in oppidum pervenit. 

20. Hoc explorato loco Curio castra Vari conspicit muro 
oppidoque coniuncta ad portam, quae appellatur Belica, admo- 
dum munita natura loci, una ex parte ipso oppido Utica, altera 
theatro, quod est ante oppidum, substructionibus eius operis 
maximis aditu ad castra difficili et angusto. Simul animadvertit 
multa undique portari atque agi plenissimis viis, quae repentini 
tumultus timore ex agris in urbem conferebantur. Huc equi- 
tetum mittit, ut diriperet atque haberet loco praedae; eodemque 
tempore his rebus subsidio nc equites Numidae ex oppido pe- 
ditesque occo mittuntur a Varo, quos auxilii causa rex Iuba 
paucis diebus ante Uticam miserat. Huic et paternum hospitium 
cum Pompeio et simultas cum Curione intercedebat, quod tri- 
bunus plebis legem promulgaverat, qua lege regnum Iubae pu- 
blieaverat. Coneurrunt equites inter se; neque vero primum im- 
petum nostrorum Numidae ferre potuerunt, sed interfectis circiter 
cxx reliqui se in castra ad oppidum receperunt. Interim ad- 
ventu longarum navium Curio pronuntiare onerariis navibus 
inbet, quae stabant ad Uticam numero circiter cc, se in hostium 
habiturum loco, qui non ex vestigio ad castra Cornelia naves 
traduxisset. Qua pronuntiatione facta temporis puncto sub- 
latis ancoris omnes Uticam relinquunt et quo imperatum est 
transeunt. Quae res omnium rerum copia complevit exer- 
citum. 

26. His rebus gestis Curio se in castra ad Bagradam 
recipit atque universi exercitus conclamatione imperator appel- 
latur posteroque die Uticam exercitum ducit et prope oppidum 


castra ponit. Nondum opere castrorum perfecto equites ex sta- 

tione nuntiant magna auxilia equitum peditumque ab rege missa 
Uticam venire; eodemque tempore vis magna pulveris cerne- 
batur, et vestigio temporis primum agmen erat in conspectu. 
Novitate rei Curio permotus praemittit equites, qui primum im- 8 
petum sustineant ac morentur; ipse celeriter ab opere deductis 
legionibus aciem instruit. Equitesque committunt proelium et, 4 
prius quam plane legiones explicari et consistere possent, tota 
auxilia regis impedita ac perturbata, quod nullo ordine et sine 
timore iter fecerant, in fugam coiciunt equitatuque omni fere 
incolumi, quod se per litora celeriter in oppidum recipit, ma- 
gnum peditum numerum interficiunt. 

27. Proxima nocte centuriones Marsi duo ex castris Cu- 
rionis cum manipularibus suis xxu ad Attium Varum perfu- 
giunt. Hi, sive vere quam habuerant opinionem ad eum per- ? 
ferunt, sive etiam auribus Vari serviunt (nam quae volumus, 
ea credimus libenter, et quae sentimus ipsi, reliquos sentire 
speramus), confirmant quidem certe totius exercitus animos 
alienos esse a Curione maximeque opus esse in conspectum 8$ 
exercitus venire et conloquendi dare facultatem. Qua opinione 4 
adductus Varus postero die mane legiones ex castris educit 
Facit idem Curio, atque una valle non magna interiecta suas 
uterque copias instruit. 

28. Erat in exercitu Vari Sex. Quintilius Varus, quem 
fuisse Corfinii supra demonstratum est. Hic dimissus a Caesare 
in Africam venerat, legionesque eas transduxerat Curio, quas 
superioribus temporibus Corfinio receperat Caesar, adeo ut pau- 
cis mutatis centurionibus idem ordines manipulique constarent. 
Hane nactus appellationis causam Quintilius circumire aciem 9 
Curionis atque obsecrare milites coepit, ne primam sacramenti, 
quod apud Domitium atque apud se quaestorem dixissent, me- 
moriam deponerent neu contra eos arma ferrent, qui eadem 3 
essent usi fortuna eademque in obsidione perpessi, neu pro his 
pugnarent, a quibus cum contumelia perfugae appellarentur. 
Huc pauca ad spem largitionis addidit, quae ab sua liberalitate, 
Sj se atque Attium secuti essent, exspectare deberent. Hac ha- 4 

bita oratione nullam in partem ab exercitu Curionis fit signifi- 
catio, atque ita suas uterque copias reducit. 

29. At in castris Curionis magnus omnium incessit timor 
animis. Is variis hominum sermonibus celeriter augetur. Unus 
quisque enim opiniones fingebat et ad id, quod ab alio audierat, 
sui aliquid timoris addebat. Hoc ubi uno auctore ad plures per- 
manaverat atque alius alii tradiderat, plures auctores eius rei 
videbantur. Erat civile bellum; genus hominum, cui quod 
liberet, liceret facere et sequi quod vellet; legiones eae, quae 
paulo ante apud adversarios fuerant (nam etiam Caesaris bene- 
ficia imminuerat consuetudo, qua offerrentur); municipia etiam 
diversis partibus coniuncta (aeque enim ex Marsis Paelignisque 
veniebant); et qui superiore nocte in contuberniis circulisque 
auditi feuerant sermones militum dubii, durius accipiebantur, 
non nulli etiam ab iis, qui diligentiores videri volebant, 
fingebantur. 

90. Quibus de causis consilio convocato de summa rerum 
deliberare incipit. Erant sententiae, quae conandum omnibus 
modis castraque Vari oppugnanda censerent, quod in huius 
modi militum consiliis otium maxime contrarium esse arbitra- 
rentur; postremo praestare dicebant per virtutem in pugna 
belli fortunam experiri quam desertos et cireumventos ab suis 
gravissimum supplicium perpeti. Erant, qui censerent de tertia 
vigilia in castra Cornelia recedendum, ut maiore spatio tem- 
poris interiecto militum mentes sanarentur, simul, si quid gra- 
vius accidisset, magna multitudine navium et tutius et facilius 
in Siciliam receptus daretur. 

81. Curio utrumque improbans consilium quantum alteri 
sententiae deesset animi, tantum alteri superesse dicebat: hos 
turpissimae fugae rationem habere, illos etiam iniquo loco dimi- 
candum putare. Qua enim, inquit, fiducia et opere et natura 
loci munitissima castra expugnari posse confidimus? At vero 
quid proficimus, si accepto magno detrimento ab oppugnatione 
castrorum discedimus? Quasi non et felicitas rerum gestarum 
exercitus benevolentiam imperatoribus et res adversae odia con- 

cilient! Castrorum autem mutatio quid habet nisi turpem fugam 
et desperationem omnium et alienationem exercitus? Nam ne- 
que pudentes suspicari oportet sibi parum credi neque impro- 
bos scire sese timeri, quod illis licentiam timor augeat noster, 
his suspicio studia deminuat. Quod si iam, inquit, haec explo- 
rata habeamus, quae de exercitus alienatione dicuntur, quae 
quidem ego aut omnino falsa aut certe minora opinione esse 
confido, quanto haec dissimulari et occultari quam per nos con- 
firmari praestet? An non, uti corporis vulnera, ita exercitus 
incommoda sunt tegenda, ne spem adversariis augeamus? At 
etiam, ut media nocte proficiscamur, addunt, quo maiorem, credo, 
licentiam habeant qui peccare conentur. Namque huius modi 
res aut pudore aut metu tenentur, quibus rebus nox maxime 

adversaria est. Quare neque tanti sum animi, ut sine spe castra 8 


oppugnanda censeam, neque tanti timoris, uti spe deficiam, at- 
que omnia prius experienda arbitror magnaque ex parte iam 
me una vobiscum de re iudicium facturum confido. 

92. Dimisso consilio contionem advocat militum. Comme- 
morat, quo sit eorum usus studio ad Corfinium Caesar, ut ma- 
gnam partem Italiae beneficio atque auctoritate eorum suam 
fecerit. "Vos enim vestrumque factum’, inquit, “omnia deinceps 
municipia sunt secuta, neque sine causa et Caesar amicissime 
de vobis et illi gravissime iudicaverunt. Pompeius enim nullo 
proelio pulsus vestri facti praeiudicio demotus Italia excessit; 
Caesar me, quem sibi carissimum habuit, provincias Siciliam 
atque Africam, sine quibus urbem atque Italiam tueri non 
potest, vestrae fidei commisit. At sunt, qui vos hortentur, ut 
a nobis desciscatis. Quid enim est illis optatius quam uno 
tempore et nos circumvenire et vos nefario scelere obstringere? 
aut quid irati gravius de vobis sentire possunt, quam ut eos 
prodatis qui se vobis omnia debere iudicant, in eorum pote. 
statem veniatis qui se per vos perisse existimant? An vero in 
Hispania res gestas Caesaris non audistis? duos pulsos exer- 
citus, duos superatos duces, duas receptas provincias? haec 
acta diebus xr, quibus in conspectum adversariorum venerit 

Caesar? An, qui incolumes resistere non potuerunt, perditi 
resistant? vos autem incerta victoria Caesarem secuti diiudi- 
cata iam belli fortuna victum sequamini, cum vestri officii 
praemia percipere debeatis? Desertos enim se ac proditos a 
vobis dicunt et prioris sacramenti mentionem faciunt.  Vosne 
vero L. Domitium an vos Domitius deseruit? Nonne extremam 
pati fortunam paratos proiecit ille? non sibi clam salutem fuga 
petivit? non proditi per illum Caesaris beneficio estis conser- 
vati? Sacramento quidem vos tenere qui potuit, cum proiectis 
fascibus et deposito imperio privatus et captus ipse in alie- 
nam venisset potestatem? Relinquitur nova religio, ut eo ne- 
gleeto sacramento, quo tenemini, respiciatis illud, quod deditione 
ducis et capitis deminutione sublatum est. At, credo, Caesarem 
probatis in me offenditis. Qui de meis in vos meritis praedi- 
caturus non sum, quae sunt adhuc et mea voluntate et vestra 
exspectatione leviora; sed tamen sui laboris milites semper 
eventu belli praemia petiverunt, qui qualis sit futurus, ne vos 
quidem dubitatis: diligentiam quidem nostram, aut, quem ad 
finem adhuc res processit, fortunam cur praeteream? An pae- 
nitet vos, quod salvum atque incolumem exercitum nulla om- 
nino nave desiderata traduxerim? quod classem hostium primo 
impetu adveniens profligaverim? quod bis per biduum equestri 
proelio superaverim? quod ex portu sinuque adversariorum co 
naves oneratas abduxerim eoque illos compulerim, ut neque pe- 
destri itinere neque navibus commeatu iuvari possint? Hac vos 
fortuna atque his ducibus repudiatis Corfiniensem ignominiam, 
Italiae fugam, Hispaniarum deditionem — Africi belli praeiu- 
dicia — sequimini! Equidem me Caesaris militem dici volui, 
vos me imperatoris nomine appellavistis. Cuius si vos paenitet, 
vestrum vobis beneficium remitto, mihi meum restituite nomen 
ne ad contumeliam honorem dedisse videamini.' 

33. Qua oratione permoti milites crebro etiam dicentem 
interpellabant, ut magno cum dolore infidelitatis suspicionem 
sustinere viderentur; discedentem vero ex contione universi co- 
hortantur, magno sit animo neu dubitet proelium committere 

et suam fidem virtutemque experiri. Quo facto commutata om- 3 
nium et voluntate et opinione consensu suorum constituit Curio, 
cum primum sit data potestas, proelio rem committere, postero- 4 
que die productos eodem loco, quo superioribus diebus consti- 
terat, in acie conlocat. Ne Varus quidem dubitat copias pro- 5 
ducere, sive sollicitandi milites sive aequo loco dimicandi detur 
occasio, ne facultatem praetermittat. 

94. Erat vallis inter duas acies, ut supra demonstratum 
est, non ita magna, at difficili et arduo ascensu. Hanc uterque 
si adversariorum copiae transire conarentur, exspectabat, quo 
aequiore loco proelium committeret. .... Simul ab sinistro 2 
cornu P. Attii equitatus omnis et una levis armaturae inter- 
iecti complures cum se in vallem demitterent, cernebantur. 
Ad eos Curio equitatum et dúas Marrucinorum cohortes mittit. 3 
Quorum primum impetum equites hostium non tulerunt, sed 
admissis equis ad suos refugerunt; relicti ab his qui una pro- 
currerant levis armaturae circumveniebantur atque interficie- 
bantur ab nostris. Huc tota Vari conversa acies suos fugere 4 
et concidi videbat. Tum Rebilus, legatus Caesaris, quem Curio 
secum ex Sicilia duxerat, quod magnum habere usum in re 
militari sciebat, "Perterritum , inquit, "hostem vides, Curio: quid 
dubitas uti temporis opportunitate? Ille unum elocutus, ut 5 
memoria tenerent milites ea, quae pridie sibi confirmassent, 
sequi sese iubet et praecurrit ante omnes. Adeoque erat im- 
pedita vallis, ut in ascensu nisi sublevati a suis primi non 
facile eniterentur. Sed praeoccupatus animus Attianorum mili- g 
tum timore et fuga et caede suorum nihil de resistendo cogi- 
tabat, omnesque iam se ab equitatu circumveniri arbitrabantur. 
Itaque prius quam telum adigi posset aut nostri propius acce- 
derent, omnis Vari acies terga vertit seque in castra recepit. 

35. Qua in fuga Fabius Paelignus quidam ex infimis ordi- 
nibus de exercitu Curionis primus agmen fugientium consecutus 
magna voce Varum nomine appellans requirebat, uti unus esse 
ex eius militibus et monere aliquid velle ac dicere videretur. 
Ubi ille saepius appellatus respexit ac restitit et, quis esset 2 

aut quid vellet, quaesivit, umerum apertum gladio adpetit, 
paulumque afuit, quin Varum interficeret; quod ille periculum 
sublato ad eius conatum scuto vitavit. Fabius a proximis mili- 
tibus circumventus interficitur. Ac fugientium multitudine ac 
turba portae castrorum occupantur atque iter impeditur, plures- 
que in eo loco sine vulnere quam in proelio aut fuga intereunt, 
neque multum afuit, quin etiam castris expellerentur, ac non 
nulli protinus eodem cursu in oppidum contenderunt. Sed cum 
loci natura et munitio castrorum adiri tunc prohibebat, tum 
quod ad proelium egressi Curionis milites iis rebus indigebant, 
quae ad oppugnationem castrorum erant usui. Itaque Curio 
exercitum in castra reducit, suis omnibus praeter Fabium in- 
columibus, ex numero adversariorum circiter nc interfectis ac M 
vulneratis; qui omnes discessu Curionis multique praeterea per 
simulationem vulnerum ex castris in oppidum propter timorem 
sese recipiunt. Qua re animadversa Varus et terrore exercitus 
cognito, bucinatore in castris et paucis ad speciem tabernaculis 
relictis, de tertia vigilia silentio exercitum in oppidum reducit. 

96. Postero die Curio obsidere Uticam valloque circum- 
munire instituit. Erat in oppido multitudo insolens belli diutur- 
nitate otii, Uticenses pro quibusdam Caesaris in se beneficiis 
illi amicissimi, conventus is, qui ex variis generibus constaret, 
terror ex superioribus proeliis magnus. .Itaque de deditione 
omnes iam palam loquebantur et cum P. Attio agebant, ne sua 
pertinacia omnium fortunas perturbari vellet. Haec cum age- 
rentur, nuntii praemissi ab rege Iuba venerunt, qui illum adesse 
cum magnis copiis dicerent et de custodia ac defensione urbis 
hortarentur. Quae res eorum perterritos animos confirmavit. 

87. Nuntiabantur haec eadem Curioni, sed aliquamdiu 
fides fieri non poterat: tantam habebat suarum rerum fiduciam. 
Iamque Caesaris in Hispania res secundae in Africam nuntiis 
ac litteris perferebantur. Quibus omnibus rebus sublatus nihil 
contra se regem ausurum existimabat. Sed ubi certis auctori- 
bus comperit minus v et xx milibus longe ab Utica eius co- 
pias abesse, relictis munitionibus sese in castra Cornelia recepit. 

Huc frumentum comportare, castra munire, materiam conferre 4 
coepit statimque in Siciliam misit, uti duae legiones reliquus- 
que equitatus ad se mitteretur. Castra erant ad bellum ducen- 
dum aptissima natura loci et munitione et maris propinquitate 
et aquae et salis copia, cuius magna vis iam ex proximis erat 
salinis eo congesta. Non materia multitudine arborum, non 6 
frumentum, cuius erant plenissimi agri, deficere poterat. Ita- 
que omnium suorum consensu Curio reliquas copias exspectare 
et bellum ducere parabat. 

98. His constitutis rebus probatisque consiliis ex perfugis 
quibusdam oppidanis audit Iubam revocatum finitimo bello et 
controversiis Leptitanorum restitisse in regno, Saburram, eius 
praefectum, cum mediocribus copiis missum Uticae adpropin- 
quare. His auctoribus temere credens consilium commutat et 2 
proelio rem committere constituit. Multum ad hanc rem pro- 
bandam adiuvat adulescentia, magnitudo animi, superioris tem- 
poris proventus, fiducia rei bene gerendae. His rebus impulsus 3 
equitatum omnem prima nocte ad castra hostium mittit ad 
flumen Bagradam; quibus praeerat Saburra, de quo ante erat 
auditum, sed rex cum omnibus copiis insequebatur et sex milium 
passuum intervallo ab Saburra consederat. Equites missi nocte 4 
iter conficiunt, imprudentes atque inopinantes hostes adgredi- 
untur Numidae enim quadam barbara consuetudine nullis or- 
dinibus passim consederant. Hos oppressos somno et dispersos 5 
adorti magnum eorum numerum interficiunt; multi perterriti 
profugiunt. Quo facto ad Curionem equites revertuntur capti- 
vosque ad eum reducunt. 

89. Curio cum omnibus copiis quarta vigilia exierat cohor- 
tibus v castris praesidio relictis. Progressus milia passuum v1 2 
equites convenit, rem gestam cognovit. Éx captivis quaerit, 
quis castris ad Bagradam praesit; respondent Saburram. Re- 3 
liqua studio itineris conficiundi quaerere praetermittit proxi- 
maque respiciens signa 'Videtisne, inquit, “milites, captivorum 
orationem cum perfugis convenire? abesse regem, exiguas esse 
copias missas, quae paucis equitibus pares esse non potuerint? 

Proinde ad praedam, ad gloriam properate, ut iam de praemiis 
vestris et de referenda gratia cogitare incipiamus’. Erant per 
se magna, quae gesserant equites, praesertim cum eorum exi- 
guus numerus cum tanta multitudine Numidarum confertur. 
Haec tamen ab ipsis inflatius commemorabantur, ut de suis 
homines laudibus libenter praedicant. Multa praeterea spolia 
praeferebantur, capti homines equitesque producebantur, ut, 
quiequid intercederet temporis, hoc omne victoriam morari 
videretur. Ita spei Curionis militum studia non deerant. Equites 
sequi iubet sese iterque accelerat, ut quam maxime ex fuga 
perterritos adoriri posset. At illi itinere totius noctis confecti 
subsequi non poterant atque alii alio loco resistebant. Ne haec 
quidem res Curionem ad spem morabatur. 

40. Iuba certior factus a Saburra de nocturno proelio n 
milia Hispanorum et Gallorum equitum, quos suae custodiae 
causa circum se habere consuerat, et peditum eam partem, cui 
maxime confidebat, Saburrae submittit; ipse cum reliquis copiis 
elephantisque rx lentius subsequitur.  Suspicatus praemissis 
equitibus ipsum adfore Curionem Saburra copias equitum pedi- 
tumque instruit atque his imperat, ut simulatione timoris 
paulatim cedant ac pedem referant; sese, cum opus esset, signum 
proelii daturum et, quod rem postulare cognovisset, imperatu- 
rum. Curio ad superiorem spem addita praesentis temporis 
opinione hostes fugere arbitratus copias ex locis superioribus 
in campum deducit. 

41. Quibus ex locis cum longius esset progressus, confecto 
iam labore exercitu xu milium spatio consistit. Dat suis signum 
Saburra, aciem constituit et circumire ordines atque hortari in- 
cipit; sed peditatu dumtaxat procul ad speciem utitur, equites 
in aciem immittit. Non deest negotio Curio suosque hortatur, 
ut spem omnem in virtute reponant. Ne militibus quidem, ut 
defessis, neque equitibus, ut paucis et labore confectis, studium 
ad pugnandum virtusque deerat; sed hi erant numero cc, reli- 
qui in itinere substiterant. Hi, quamcumque in partem impetum 
fecerant, hostes loco cedere cogebant, sed neque longius fugien- 

tes prosequi neque vehementius equos incitare poterant. At 
equitatus hostium ab utroque cornu circumire aciem nostram 
et aversos proterere incipit. Cum cohortes ex acie procucurrissent, 
Numidae integri celeritate impetum nostrorum effugiebant, rur- 
susque ad ordines suos se recipientes circumibant et ab acie 
excludebant. Sic neque in loco manere ordinesque servare neque 
procurrere et casum subire tutum videbatur. Hostium copiae 
submissis ab rege auxiliis crebro augebantur; nostros vires 
lassitudine deficiebant, simul ii, qui vulnera acceperant, neque 
acie excedere neque in locum tutum referri poterant, quod tota 
acies equitatu hostium circumdata tenebatur. Hi de sua salute 
desperantes, ut extremo vitae tempore homines facere con- 
suerunt, aut suam mortem  miserabantur aut parentes suos 
commendabant, si quos ex eo periculo fortuna servare potuisset. 
Plena erant omnia timoris et luctus. 

42. Curio, ubi perterritis omnibus neque cohortationes 
suas neque preces audiri intellegit, unam, ut in miseris rebus, 
spem reliquam salutis esse arbitratus proximos colles capere 
universos atque eo signa ferri iubet. Hos quoque praeoccupat 
missus a Saburra equitatus. Tum vero ad summam despera- 
tionem nostri perveniunt et partim fugientes ab equitatu inter- 
ficiuntur, partim integri procumbunt. Hortatur Curionem Cn. 
Domitius, praefectus equitum, cum paucis equitibus circum- 
sistens, ut fuga salutem petat atque in castra contendat, et se 
ab eo non discessurum pollicetur. At Curio numquam se amisso 
exercitu, quem a Caesare suae fidei commissum acceperit, in 
eius conspectum reversurum confirmat atque ita proelians inter- 
fieitur. Equites ex proelio perpauci se recipiunt; sed ii, quos 
ad novissimum agmen equorum reficiendorum causa substitisse 
demonstratum est, fuga totius exercitus procul animadversa 
sese incolumes in castra conferunt. Milites ad unum omnes 
interficiuntur. 

49. His rebus cognitis Marcius Rufus quaestor in castris 
relictus a Curione cohortatur suos, ne animo deficiant. Illi orant 
atque obsecrant, ut in Siciliam navibus reportentur. Pollicetur 

magistrisque imperat navium, ut primo vespere omnes scaphas 


2 ad litus adpulsas habeant. Sed tantus fuit omnium terror, ut 


9 


S 


alii adesse copias Iubae dicerent, alii cum legionibus instare 
Varum iamque se pulverem venientium cernere (quarum rerum 
nihil omnino acciderat), alii classem hostium celeriter advola- 
turam suspicarentur. Itaque perterritis omnibus sibi quisque 
consulebat. Qui in classe erant, proficisci properabant. Horum 
fuga navium onerariarum magistros incitabat; pauci lenunculi 
ad officium imperiumque conveniebant. Sed tanta erat completis 
litoribus contentio, qui potissimum ex magno numero conscende- 
rent, ut multitudine atque onere non nulli deprimerentur, reliqui 
hoe timore propius adire tardarentur. 

44. Quibus rebus accidit, ut pauci milites, patres plerique 
familiae, qui aut gratia aut misericordia valerent aut naves 
adnare possent, recepti in Siciliam incolumes pervenirent. 
Reliquae copiae missis ad Varum noctu legatorum numero 


2 centurionibus sese ei dediderunt. Quarum cohortium milites 

postero die ante oppidum Iuba conspicatus suam esse praedicans 
praedam magnam partem eorum interfici iussit, paucos electos 
in regnum remisit, cum Varus suam fidem ab eo laedi quereretur 
neque resistere auderet. Ipse equo in oppidum vectus prose- 
quentibus compluribus senatoribus, quo in numero erat Ser, 
Sulpicius et Licinius Damasippus, paucis quae fieri vellet 
Uticae, constituit atque imperavit diebusque post paucis se in 
regnum cum omnibus copiis recepit. 


COMMENTABIUS TERTIUS. 


1. Dictatore habente comitia Caesare consules creantur 
C. Iulius Caesar et P. Servilius; is enim erat annus, quo per 
leges ei consulem fieri liceret. His rebus confectis, cum fides 
tota Italia esset angustior neque creditae pecuniae solverentur, 
constituit, ut arbitri darentur; per eos fierent aestimationes 
possessionum et rerum, quanti quaeque earum ante bellum fuisset, 
atque eae creditoribus traderentur. Hoc et ad timorem novarum 
tabularum tollendum minuendumve, qui fere bella et civiles 
dissensiones sequi consuevit, et ad debitorum tuendam existi- 
mationem esse aptissimum existimavit. Item praetoribus 
tribunisque plebis rogationes ad populum ferentibus non nullos 
ambitus Pompeia lege damnatos illis temporibus, quibus in urbe 
praesidia legionum Pompeius habuerat, quae iudicia aliis au- 
dientibus iudicibus, aliis sententiam ferentibus singulis diebus 
erant perfecta, in integrum restituit, qui se illi initio civilis 
belli obtulerant, 8i sua opera in bello uti vellet, proinde aestimans 
ac si usus esset, quoniam sui fecissent potestatem.  Statuerat 
enim prius hos iudicio populi debere restitui quam suo beneficio 
videri receptos, ne aut ingratus in referenda gratia aut arrogans 
in praeripiendo populi beneficio videretur. 

2. His rebus et feriis Latinis comitiisque omnibus perfi- 
cjendis xr dies tribuit dictaturaque se abdicat et ab urbe pro- 
fieiscitur Brundisiumque pervenit. Eo legiones xn, equitatum 
omnem venire iusserat. Sed tantum navium repperit, ut anguste 
xv milia legionariorum militum, nc equites transportari possent. 
Hoc unum Caesari ad celeritatem conficiendi belli defuit. Atque 
eae ipsae copiae hoe infrequentiores imponuntur, quod multi 

in Gallia tot bellis defecerant longumque iter ex Hispania 
[magnum] numerum deminuerat et gravis autumnus in Apulia 
cireumque Brundisium ex saluberrimis Galliae et Hispaniae 
regionibus omnem exercitum valetudine temptaverat. 

3. Pompeius annuum spatium ad comparandas copias nac- 
tus, quod vacuum a bello atque ab hoste otiosum fuerat, magnam 
ex Asia Cycladibusque insulis, Corcyra, Athenis, Ponto, Bithynia, 
Syria, Cilicia, Phoenice, Aegypto classem coegerat, magnam 
omnibus locis aedificandam curaverat; magnam imperatam Asiae, 
Syriae regibusque omnibus et dynastis et tetrarchis et liberis 
Achaiae populis pecuniam exegerat, magnam societates earum 
provinciarum, quas ipse obtinebat, sibi numerare coegerat. 

4. Legiones effecerat civium Romanorum vnu: v ex Italia, 
quas traduxerat; unam ex Cilicia veteranam, quam factam ex 
duabus gemellam appellabat; unam ex Creta et Macedonia ex 
veteranis militibus, qui dimissi a superioribus imperatoribus in 
his provinciis consederant; duas ex Asia, quas Lentulus consul 
conscribendas curaverat; — praeterea magnum numerum ex 
Thessalia, Boeotia, Achaia Epiroque supplementi nomine in 
legiones distribuerat: his Antonianos milites admiscuerat. — 
Praeter has exspectabat cum Scipione ex Syria legiones m. 
Sagittarios Creta, Lacedaemone, ex Ponto atque Syria reliquis- 
que civitatibus — mı milia numero — habebat, funditorum 
cohortes sescenarias nz, equitum vn milia. Ex quibus pc Gallos 
Deiotarus adduxerat, p Ariobarzanes ex Cappadocia; ad eundem 
numerum Cotys ex Thracia dederat et Sadalam filium miserat; 
ex Macedonia oc erant, quibus Rhascypolis praeerat, excellenti 
virtute; n ex Gabinianis Alexandria, Gallos Germanosque, quos 
ibi A. Gabinius praesidii causa apud regem Ptolomaeum reli- 
querat, Cn. Pompeius filius cum classe adduxerat; poco ex servis 
suis pastorumque suorum numero coegerat; ccc Tarceondarius 
Castor et Domnilaus ex Gallograecia dederant (horum alter una 
venerat, alter filium miserat); cc ex Syria a Commageno 
Antiocho, cui magna Pompeius praemia tribuerat, missi erant 
in his plerique hippotoxotae. Huc Dardanos, Bessos partim 

mercennarios, partim imperio aut gratia comparatos, item 
Macedones, Thessalos ac reliquarum gentium et civitatum . 
adiecerat atque eum, quem supra demonstravimus, numerum 
expleverat. 

9. Frumenti vim maximam ex Thessalia, Asia, Aegypto, 
Creta, Cyrenis reliquisque regionibus comparaverat.  Hiemare 
Dyrrachii, Apolloniae omnibusque oppidis maritimis constitue- 
rat, ut mare transire Caesarem prohiberet, eiusque rei causa 
omni ora maritima classem disposuerat. Praeerat Aegyptiis 
navibus Pompeius filius, Asiatieis D. Laelius et C. Triarius, 
Syriacis C. Cassius, Rhodiis C. Marcellus cum C. Coponio, 
Liburnicae atque Achaicae classi Scribonius Libo et M. Octavius. 
Toti tamen officio maritimo M. Bibulus praepositus cuncta 
administrabat; ad hunc summa imperii respiciebat. 

6. Caesar, ut Brundisium venit, contionatus apud milites, 
quoniam prope ad finem laborum ae periculorum esset perven- 
tum, aequo animo mancipia atque impedimenta in Italia relin» 
querent, ipsi expediti naves eonseenderent, quo maior numerus 
militum posset imponi, omniaque ex vietoria et ex sua liberalitate 
sperarent, conclamantibus omnibus, imperaret, quod vellet: 
quodcumque imperavisset, se aequo animo esse faeturos, rr. Non. 
Ian. naves solvit. Impositae, ut supra demonstratum est, le- 
giones vit. Postridie terram attigit, Cerauniorum saxa inter et 
alia loca periculosa quietam nactus stationem, et portus omnes 
timens, quod teneri ab adversariis arbitrabantur, ad eum locum, 
qui appellabatur Palaeste, omnibus navibus ad unam incolumibus 
milites exposuit. 

7. Erat Orici Lucretius Vespillo et Minucius Rufus cum 
Asiatieis. navibus xvm, quibus iussu D. Laelii praeerant, 
M. Bibulus cum navibus cx Corcyrae. Sed neque illi sibi con- 
fisi ex portu prodire sunt ausi, cum Caesar omnino xi naves 
longas praesidio duxisset, in quibus erant constratae 1, neque 
Bibulus impeditis navibns dispersisque remigibus satis mature 
occurrit, quod prius ad continentem visus est Caesar, quam 


de eius adventu fama omnino in eas regiones perferretur. 
Caesar B. Civ. ed H. Meusel. 5 

8. Expositis militibus naves eadem nocte Brundisium a 
Caesare remittuntur, ut reliquae legiones equitatusque transpor- 
tari possent. Huic officio praepositus erat Fufius Calenus lega- 
tus, qui celeritatem in transportandis legionibus adhiberet. Sed 
serius a terra provectae nayes neque usae nocturna aura in 
redeundo offenderunt. Bibulus enim Corcyrae certior factus 
de adventu Caesaris, sperans alicui se parti onustarum navium 
occurrere posse inanibus occurrit et nactus circiter xxx in eas 
indiligentiae suae ac doloris iracundiam erupit omnesque in- 
cendit eodemque igne nautas dominosque navium interfecit 
magnitudine poenae reliquos deterreri sperans. Hoc confecto 
negotio a Sasonis ad Curici portum stationes litoraque omnia 
longe lateque classibus occupavit  custodiisque diligentius 
dispositis ipse gravissima hieme in navibus excubans neque 
ullum laborem aut munus despiciens, ne quod subsidium ex- 
spectanti Caesari in conspectum venire posset ......... 

- . 9. Discessu Liburnarum ex Illyrico M. Octavius cum iis, 
quas habebat, navibus Salonas pervenit. Ibi concitatis Dalmatis 
reliquisque barbaris Issam a Caesaris amicitia avertit; conven- 
tum Salonis cum neque pollicitationibus neque denuntiatione 
periculi permovere posset, oppidum oppugnare instituit. [Est 
autem oppidum et loci natura et colle munitum.] Sed celeriter 
cives Romani ligneis effectis turribus his sese munierunt et, 
cum essent infirmi ad resistendum propter paucitatem hominum, 
crebris confecti vulneribus ad extremum auxilium descenderunt 
servosque omnes puberes liberaverunt et praesectis omnium 
mulierum crinibus tormenta effecerunt. Quorum cognita sen- 
tentia Octavius quinis castris oppidum circumdedit atque uno 
tempore obsidione et oppugnationibus eos premere coepit. Illi 
omnia perpeti parati maxime a re frumentaria laborabant. Cui 
rei missis ad Caesarem legatis auxilium ab eo petebant; reliqua, 
ut poterant, incommoda per se sustinebant. Et longo inter- 
posito spatio cum diuturnitas oppugnationis neglegentiores 
Octavianos effecisset, nacti occasionem meridiani temporis 
discessu eorum, pueris mulieribusque in muro dispositis, ne 

quid cotidianae consuetudinis desideraretur, ipsi manu facta cum 
iis, quos nuper liberaverant, in proxima Octavii castra inruperunt. 
His expugnatis eodem impetu altera sunt adorti [inde tertia 
et quarta] et deinceps reliqua omnibusque eos castris expulerunt 
et magno numero interfecto reliquos atque ipsum Octavium in 
naves confugere coegerunt. [Hic fuit oppugnationis exitus.] 
Iamque hiems adpropinquabat, et tantis detrimentis acceptis 
Octavius desperata oppugnatione oppidi Dyrrachium sese ad 
Pompeium recepit. 

10. Demonstravimus L. Vibullium Rufum, Pompei prae- 
fectum, bis in potestatem pervenisse Caesaris atque ab eo esse 
dimissum, semel ad Corfinium, iterum in Hispania. Hunc pro 
suis beneficiis Caesar idoneum iudicaverat, quem cum mandatis 
ad Cn. Pompeium mitteret, eundemque apud Cn. Pompeium 
auctoritatem habere intellegebat. Erat autem haec summa 
mandatorum: debere utrumque pertinaciae finem facere et ab 
armis discedere neque amplius fortunam periclitari. Satis esse 
magna utrimque incommoda accepta, quae pro disciplina et 
praeceptis habere possent, ut reliquos casus timerent: illum 
Italia expulsum, amissa Sicilia et Sardinia duabusque Hispaniis 
et cohortibus in Italia atque Hispania civium Romanorum 
centum atque xxx; se morte Curionis et detrimento Africani 
exercitus et Antonii militumque deditione ad Curictam. Proinde 
sibi ac rei publicae parcerent, cum, quantum in bello fortuna 
posset, iam ipsi incommodis suis satis essent documento. Hoc 
unum esse tempus de pace agendi, dum sibi uterque confideret 
et pares ambo viderentur; si vero alteri paulum modo tribuisset 
fortuna, non esse usurum condicionibus pacis eum, qui superior 
videretur, neque fore aequa parte contentum qui se omnia 
habiturum confideret. Condiciones pacis, quoniam antea con- 
venire non potuissent, Romae ab senatu et & populo peti debere. 
Interesse id rei publicae et ipsis placere oportere. Si uterque 
in contione statim iuravisset se triduo proximo exercitum 
dimissurum, depositis armis auxiliisque, quibus nunc confiderent, 
necessario populi senatusque iudicio fore utrumque contentum. 

[Haec quo facilius Pompeio probari possent, omnes suas terrestres 
urbiumque copias dimissurum.] 

11. Vibullius his expositis [Corcyrae| non minus necessa- 
rium esse existimavit de repentino adventu Caesaris Pompeium 
fieri certiorem, uti ad id consilium capere posset, [ante] quam 
de mandatis agi [inciperet] atque ideo continuato nocte ac die 
itinere atque omnibus locis mutatis ad celeritatem iumentis ad 


2 Pompeium contendit, ut adesse Caesarem nuntiaret. Pompeius 

erat eo tempore in Candavia iterque ex Macedonia in iberna 
Apolloniam Dyrrachiumque habebat. Sed re nova perturbatus 
maioribus itineribus Apolloniam petere coepit, ne Caesar orae 
maritimae civitates occuparet. At ille expositis militibus eodem 
die Oricum proficiscitur. Quo cum venisset, L. Torquatus, qui 
iussu Pompei oppido praeerat praesidiumque ibi Parthinorum 
habebat, conatus portis clausis oppidum defendere, cum Graecos 
murum ascendere atque arma capere iuberet, illi autem se 
contra imperium populi Romani pugnaturos negarent, oppidani 
autem etiam sua sponte Caesarem recipere conarentur, desperatis 
omnibus auxiliis portas aperuit et se atque oppidum Caesari 
dedidit incolumisque ab eo conservatus est. 

12. Recepto Caesar Orieo nulla interposita mora Apollo- 
niam proficiscitur. Eius adventu audito L. Staberius, qui ibi 
praeerat, aquam comportare in arcem atque eam munire ob- 
sidesque ab Apolloniatibus exigere coepit. Illi vero daturos se 
negare neque portas consuli praeclusuros neque sibi iudicium 
sumpturos contra atque omnis Italia populusque Romanus 
iudicavisset. Quorum cognita voluntate clam profugit Apollonia 
Staberius. Illi ad Caesarem legatos mittunt oppidoque recipiunt. 
Hos sequuntur Byllidenses et Amantini et reliquae finitimae 
civitates totaque Epirus et legatis ad Caesarem missis quae 
imperaret facturos se pollicentur. 

18. At Pompeius cognitis his rebus, quae erant Orici 
atque Apolloniae gestae, Dyrrachio timens diurnis eo nocturnis- 
que itineribus contendit. Simul Caesar adpropinquare dicebatur, 
tantusque terror incidit eius exercitui, quod properans noctem 


III. 10—15. 69 


diei coniunxerat neque iter intermiserat, ut paene omnes ex 
Epiro finitimisque regionibus signa relinquerent, complures 
arma proicerent ac fugae simile iter videretur. Sed cum prope 3 
Dyrrachium Pompeius constitisset castraque metari iussisset, 
perterrito etiam tum exercitu princeps Labienus procedit iurat- 
que se eum non deserturum eundemque casum subitürum, 
quemcumque ei fortuna tribuisset. Hoc idem reliqui iurant 4 
legati; hos tribuni militum centurionesque sequuntur, atque 
idem omnis exercitus iurat. Caesar praeoecupato itinere ad 5 
Dyrrachium finem properandi facit castraque ad flumen Apsum 
ponit in finibus Apolloniatium, ut [castellis vigiliisque] bene 
meritae civitates tutae essent praesidio, ibique reliquarum ex 
Italia legionum adventum exspectare et sub pellibus hiemare 
constituit. Hoc idem Pompeius fecit et trans flumen Apsum 6 
positis castris eo copias omnes auxiliaque conduxit. 

14. Calenus legionibus equitibusque Brundisii in naves 
impositis, ut erat praeceptum a Caesare, quantam navium 
facultatem habebat, naves solvit paulumque a portu progressus 
litteras a Caesare accipit, quibus est certior factus portus 
litoraque omnia classibus adversariorum teneri. Quo cognito se 2 
in portum recipit navesque omnes revocat. Una ex his, quae 
perseveravit neque imperio Caleni obtemperavit, quod erat sine 
militibus privatoque consilio administrabatur, delata Oricum 
atque a Bibulo expugnata est; qui de servis liberisque omnibus 3 
ad impuberes supplicium sumit et ad unum interficit. Ita in 
exiguo tempore magnoque casu totius exercitus salus constitit. 

15. Bibulus, ut supra demonstratum est, erat cum classe 
ad Oricum et, sicuti mari portibusque Caesarem prohibebat, 
ita ipse omni terra earum regionum prohibebatur; praesidiis 2 
enim dispositis omnia litora a Caesare tenebantur, neque 
lignandi atque aquandi neque naves ad terram deligandi po- 
testas flebat. Erat res in magna difficultate, summisque angustiis 59 
rerum necessariarum premebantur, adeo ut cogerentur sicuti 
reliquum commeatum, ita ligna atque aquam Corcyra navibus 
onerariis supportare; atque etiam uno tempore accidit, ut 4 

difficilioribus usi tempestatibus ex pellibus, quibus erant tectae 


naves, nocturnum excipere rorem cogerentur. Quas tamen 


difficultates patienter atque aequo animo ferebant neque sibi 
nudanda litora et relinquendos portus existimabant. Sed cum 
essent in quibus demonstravi angustiis ac se Libo cum Bibulo 
coniunxisset, loquuntur ambo ex navibus cum M. Acilio et Statio 
Murco legatis, quorum alter oppidi muris, “alter praesidiis 
terrestribus praeerat: velle se de maximis rebus cum Caesare 
loqui, si sibi eius rei facultas detur. Huc addunt pauca rei 
confirmandae causa, ut de compositione acturi viderentur. Interim 
postulant ut sint indutiae atque ab his impetrant. Magnum 
enim quod adferebant videbatur, et Caesarem id summe sciebant 
cupere, et profectum aliquid Vibullii mandatis existimabatur. 

16. Caesar eo tempore cum legione una profectus ad reci- 
piendas ulteriores civitates et rem frumentariam expediendam, 
qua angusta utebatur, erat ad Buthrotum, oppidum oppositum 
Corcyrae. Ibi certior ab Acilio et Murco per litteras factus de 
postulatis Libonis et Bibuli legionem relinquit, ipse Oricum re- 
vertitur. Eo cum venisset, evocantur illi ad conloquium. Prodit 
Libo atque excusat Bibulum, quod is iracundia summa erat 
inimicitiasque habebat etiam privatas cum Caesare ex aedilitate 
et praetura iam conceptas: ob eam causam conloquium vitasse, ne 
res maximae spei maximaeque utilitatis eius iracundia impe- 
direntur. Suam summam esse ac fuisse semper voluntatem, ut 
componeretur atque ab armis discederetur, sed potestatem eius 
rei nullam habere, propterea quod de consilii sententia summam 
belli rerumque omnium Pompeio permiserint. Sed postulatis 
Caesaris cognitis missuros ad Pompeium, atque illum reliqua 
per se acturum hortantibus ipsis. Interea manerent indutiae, 
dum ab illo rediri posset, neve alter alteri noceret. Huc addit 
pauca de causa et de copiis auxiliisque suis. 

17. Quibus rebus neque tum respondendum Caesar existi- 
mavit neque nune, ut memoriae prodantur, satis causae puta- 
mus. Postulabat Caesar, ut legatos sibi ad Pompeium sine peri- 
culo mittere liceret, idque ipsi fore reciperent aut acceptos per 

.$e ad eum perducerent. Quod ad indutias pertineret, sic belli 
rationem esse divisam, ut illi classe naves auxiliaque sua impedi- 
rent, ipse ut aqua terraque eos prohiberet. Si hoc sibi remitti 
vellent, remitterent ipsi de maritimis custodiis; si illud tenerent, 
8e quoque id retenturum. Nihilo minus tamen agi posse de 
compositione, ut haec non remitterentur, neque hanc rem illi 
esse impedimento. Libo neque legatos Caesaris recipere neque 
periculum praestare eorum, sed totam rem ad Pompeium reicere; 
unum instare de indutiis vehementissimeque contendere. Quem i 
ubi Caesar intellexit praesentis periculi atque inopiae vitandae 
eausa omnem orationem instituisse neque ullam spem aut con- 
dicionem pacis adferre, ad reliquam cogitationem belli sese 
recepit. | 
18. Bibulus multos dies terra prohibitus et graviore morb 
ex frigore ac labore implicitus cum neque curari posset neque 
susceptum officium deserere vellet, vim morbi sustinere non 
potuit. Eo mortuo ad neminem unum summa imperii rediit, 
sed separatim suam quisque classem ad arbitrium suum ad- 
ministrabat. Vibullius sedato tumultu, quem repentinus adventus 
Caesaris concitaverat, ubi primum e re visum est, adhibito 
Libone et L. Luceeio et Theophane, quibuscum communicare 
de maximis rebus Pompeius consuerat, de mandatis Caesaris 
agere instituit. Quem ingressum in sermonem Pompeius inter- 
pellavit et loqui plura prohibuit. ‘Quid mihi’, inquit, “aut vita 
aut civitate opus est, quam beneficio Caesaris habere videbor? 
cuius rei opinio tolli non poterit, cum in Italiam, ex qua pro- 
fectus sum, reductus existimabor bello perfecto’. Ab iis Caesar 
haec facta cognovit, qui sermoni interfuerunt. Conatus tamen 
nihilo minus est aliis rationibus per conloquia de pace agere. 
19. Inter bina castra Pompei atque Caesaris [unum] flumen 
tantum intererat Apsus, crebraque inter se conloquia milites 
habebant, neque ullum interim telum per pactiones loquentium 
traiciebatur. Mittit P. Vatinium legatum ad ripam ipsam fluminis, 
qui ea, quae maxime ad pacem pertinere viderentur, ageret et 
[crebro] magna voce pronuntiaret, liceretne civibus ad cives 

[de pace duo] legatos mittere, quod etiam fugitivis ab saltu 
Pyrenaeo praedonibusque licuisset, praesertim cum id agerent, 
ne cives cum civibus armis decertarent. "Multa suppliciter 
locutus est, ut de sua atque omnium salute debebat, silentioque 
ab utrisque militibus auditus. Responsum est ab altera parte 
A. Varronem profiteri se altero die ad conloquium venturum 
atque una visurum, quem ad modum tuto legati venire et quae 
vellent exponere possent, certumque ei rei tempus constituitur. 
Quo cum esset postero die ventum, magna utrimque multitudo 
convenit, magnaque erat exspectatio eius rei, atque omnium 
animi intenti esse ad pacem videbantur. Qua ex frequentia 
T. Labienus prodit et superbissima oratione loqui de pace 
atque altercari cum Vatinio incipit. Quorum mediam orationem 
interrumpunt subito undique tela immissa; quae ille obtectus 
armis militum vitavit; vulnerantur tamen complures, in his 
Cornelius Balbus, L. Plotius, M. Tiburtius, centuriones milites- 
que non null. Tum Labienus: 'Desinite ergo de compositione 
loqui; nam nobis nisi Caesaris capite relato pax esse nulla potest.’ 
. $290. Isdem temporibus M. Caelius Rufus praetor causa 
debitorum suscepta initio magistratus tribunal suum iuxta 
C. Trebonii, praetoris urbani, sellam conlocavit et, si quis 
appellavisset de aestimatione et de solutionibus, quae per 
arbitrum fierent, ut Caesar praesens constituerat, fore se 
auxilio pollicebatur. Sed flebat aequitate decreti et humanitate 
'rebonii, qui iis temporibus clementer et moderate ius dicendum 
existimabat, ut reperiri non possent, a quibus initium appellandi 
nasceretur. Nam fortasse inopiam excusare et calamitatem aut 
propriam suam aut temporum queri et difficultates auctionandi 
proponere etiam mediocris est animi; integras vero tenere 
possessiones qui se debere fateantur, cuius animi aut cuius 
impudentiae est! Itaque hoc qui postularet reperiebatur nemo, 
atque ipsis, ad quorum commodum pertinebat, durior inventus 
est Caelius. Et ab hoc profectus initio, ne frustra ingressus 
turpem causam videretur, legem promulgavit, ut sexenni die 
sine usuris creditae pecuniae solverentur. 

21. Cum resisteret Servilius consul reliquique magistratus 
et minus opinione sua efficeret, ad hominum excitanda studia 
sublata priore lege*duas promulgavit: unam, qua mercedes 
habitationum annuas conductoribus donavit, aliam tabularum 
novarum; impetuque multitudinis in C. Trebonium facto et non 
nullis vulneratis eum de tribunali deturbavit. De quibus rebus 
Servilius consul ad senatum rettulit, senatusque Caelium ab 
re publica removendum censuit. Hoc decreto eum consul senatu 
prohibuit et contionari conantem de rostris deduxit. Ille 
ignominia et dolore permotus palam se proficisci ad Caesarem 
simulavit; clam nuntiis ad Milonem missis, qui Clodio interfecto 
eo nomine erat damnatus, atque eo in Italiam evocato, quod 
magnis muneribus datis gladiatoriae familiae reliquias habebat, 
Bibi coniunxit eum atque in Thurinum ad sollicitandos pastores 

praemisit. Ipse cum Casilinum venisset unoque tempore signa 5 


eius militaria atque arma Capuae essent comprensa et familia 
Neapoli visa, quae proditionem oppidi appararet, patefactis 
consiliis exclusus Capua et periculum veritus, quod conventus 
arma ceperat atque eum hostis loco habendum existimabat, 
consilio destitit atque ab eo itinere sese avertit. 

22. Interim Milo dimissis cireum municipia litteris se 
ea, quae faceret, iussu atque imperio facere Pompei, quae 
mandata ad se per Vibullium delata essent, quos ex aere alieno 
laborare arbitrabatur sollicitabat. Apud quos cum proficere 
nihil posset, quibusdam solutis ergastulis Cosam in agro Thurino 
oppugnare coepit. Eo cum a Q. Pedio praetore cum legione .. ., 
lapide ictus ex muro periit. [Et] Caelius profectus, ut dictitabat, 
ad Caesarem pervenit Thurios. Ubi cum quosdam eius municipii 
sollieitaret equitibusque Caesaris Gallis atque Hispanis, qui eo 
praesidii causa missi erant, pecuniam polliceretur, ab his est 
interfectus. Ita magnarum initia rerum, quae occupatione ma- 
gistratuum legitimorum sollicitam Italiam habebant, celerem 
et facilem exitum habuerunt. 

28. Libo profectus ab Orico cum classe, cui praeerat, 
navium n Brundisium venit insulamque, quae contra portum 

Brundisinum est, occupavit, quod praestare arbitrabatur unum 
locum, qua necessarius nostris erat egressus, quam omnia litora 
ac portus custodia clausos teneri. Hic repentino adventu naves 
onerarias quasdam nactus incendit et unam frumento onustam 
abduxit magnumque nostris terrorem iniecit et noctu militibus 
ac sagittariis in terra expositis praesidium equitum deiecit et 
adeo loci opportunitate profecit, uti ad Pompeium litteras mit- 
teret, naves reliquas, si vellet, subduci et refici iuberet: sua 
classe auxilia sese Caesaris prohibiturum. 

24. Erat eo tempore Antonius Brundisii; is virtute militum 
confisus scaphas navium magnarum circiter Lx cratibus pluteis- 
que contexit eoque milites delectos imposuit atque eas in litore 
pluribus locis separatim disposuit navesque triremes duas, quas 
Brundisii faciendas curaverat, per causam exercendorum remi- 
gum ad fauces portus prodire iussit. Has cum audacius progres- 
sas Libo vidisset, sperans intercipi posse quadriremes v ad eas 
misit. Quae cum navibus nostris adpropinquassent, nostri, ut 
erat imperatum, in portum refugiebant; illi studio incitati 
incautius sequebantur. lam ex omnibus partibus subito An- 
tonianae scaphae signo dato se in hostes incitaverunt primoque 
impetu unam ex his quadriremibus cum remigibus defensoribus- 
que [suis] ceperunt, reliquas turpiter refugere coegerunt. Ad hoc 
detrimentum accessit, ut equitibus per oram maritimam ab 
Antonio dispositis aquari prohiberentur. Qua necessitate et 
ignominia permotus Libo discessit a Brundisio obsessionemque 
nostrorum omisit. 

29. Multi iam menses erant et hiems praecipitaverat, 
neque Brundisio naves legionesque ad Caesarem veniebant. Ac 
non nullae eius rei praetermissae occasiones Caesari videbantur, 


quod certi saepe flaverant venti, quibus necessario committendum 


existimabat. Quantoque eius amplius processerat temporis, tanto 
erant alacriores ad custodias qui classibus praeerant maiorem- 
que fiduciam prohibendi habebant; et crebris Pompei litteris 
castigabantur, quoniam primo venientem Caesarem non prohi- 
buissent, at reliquos eius exercitus impedirent, duriusque cotidie 

tempus ad transportandum lenioribus ventis exspectabant. Qui- 4 
bus rebus permotus Caesar Brundisium ad suos severius scri- 
psit, nacti idoneum ventum ne occasionem navigandi dimitterent, 
sive ad litora Apolloniatium sive ad Labeatium cursum dirigere 
atque eo naves eicere possent. Haec a custodiis classium loca 5 
maxime vacabant, cum se longius a portibus committere non 
auderent. 

26. Ili adhibita audacia’ et virtute administrantibus 
M. Antonio et Fufio Caleno, multum ipsis militibus hortantibus 
neque ullum periculum pro salute Caesaris recusantibus, nacti 
austrum naves solvunt atque altero die Apolloniam praeter- 
vehuntur. Qui cum essent ex continenti visi, C. Coponius, qui 2 
Dyrrachii classi Rhodiae praeerat, naves ex portu educit, et 
eum iam nostris remissiore vento adpropinquasset, idem auster 
increbuit nostrisque praesidio fuit Neque vero ille ob eam 38 
causam conatu desistebat, sed labore et perseverantia nautarum 
etiam vim tempestatis superari posse sperabat praetervectosque 
Dyrrachium magna vi venti nihilo setius sequebatur. Nostri usi 4 
fortunae beneficio tamen impetum classis timebant, si forte - 
ventus remisisset, et nacti portum, qui appellatur Nymphaeum, 
ultra Lissum milia passuum nr, eo naves introduxerunt (qui 
portus ab Africo tegebatur, ab austro non erat tutus) leviusque 
tempestatis quam classis periculum aestimaverunt. Quo simul 5 
atque intro est itum, incredibili felicitate auster, qui per biduum 
flaverat, in Africum se vertit. 

27. Hic subitam commutationem fortunae videre licuit: 
qui modo sibi timuerant, hos tutissimus portus recipiebat; qui 
nostris navibus periculum intulerant, de suo timere cogebantur. 
Itaque tempore commutato tempestas et nostros texit et naves 2 
Rhodias adflixit, ita ut ad unam omnes, constratae numero xvi, 
eliderentur et naufragio interirent et ex magno remigum pro- 
pugnatorumque numero pars ad scopulos adlisa interficeretur, 
pars ab nostris detraheretur; quos omnes conservatos Caesar 
domum remisit. 

28. Nostrae naves duae tardius cursu confecto in noctem 

coniectae cum ignorarent, quem locum reliquae cepissent, contra 
Lissum in ancoris constiterunt. Has scaphis minoribusque navi- 
giis compluribus immissis Otacilius Crassus, qui Lissi praeerat, 
expugnare parabat; simul de deditione eorum agebat et inco- 
lumitatem deditis pollicebatur. Harum altera [navis] ccxx e 
legione tironum sustulerat, altera ex veterana paulo minus cc. 
Hic cognosci licuit, quantum esset hominibus praesidii in animi 
firmitudine. Tirones enim multitudine navium perterriti et salo 
nauseaque confecti iure iurando accepto nihil iis nocituros 
hostes se Otacilio dediderunt; qui omnes ad eum producti 
contra religionem iuris iurandi in eius conspectu crudelissime 
interficiuntur. At veteranae legionis milites, item conflictati et 
tempestatis et sentinae vitiis, neque ex pristina virtute re- 
mittendum aliquid putaverunt et tractandis condicionibus et 
simulatione deditionis extracto primo noctis tempore guber- 
natorem in terram navem eicere cogunt, ipsi idoneum locum 
nacti reliquam noctis partem ibi confecerunt et luce prima 
missis ad eos ab Otacilio equitibus, qui eam partem orae 
maritimae adservabant, circiter ccoc quique eos armati ex 
praesidio secuti sunt, se defenderunt et non nullis eorum 
interfectis incolumes se ad nostros receperunt. 

29. Quo facto conventus civium Romanorum, qui Lissum 
obtinebant, quod oppidum iis antea Caesar attribuerat munien- 
dumque curaverat, Antonium recepit omnibusque rebus iuvit. 
Otacilius sibi timens ex oppido fugit et ad Pompeium pervenit. 
Expositis copiis Antonius, quarum erat summa veteranarum 
trium legionum uniusque tironum et equitum pcoc, plerasque 
naves in Italiam remittit ad reliquos milites equitesque trans- 
portandos; pontones, quod est genus navium Gallicarum, Lissi 
relinquit, hoc consilio, ut, si forte Pompeius vacuam existimans 
Italiam eo traiecisset exercitum, quae opinio erat edita in 
vulgus, aliquam Caesar ad insequendum facultatem haberet, 
nuntiosque ad eum celeriter mittit, quibus regionibus exercitum 
exposuisset et quid militum transvexisset. 

80. Haec eodem fere tempore Caesar atque Pompeius 

cognoscunt. Nam  praetervectas Apolloniam Dyrrachiumque 
naves viderant ipsi, ut iter secundum eas terras direxerant, 
ged quo essent [eae] delatae, primis diebus ignorabant. Cognitaque 2 
re diversa sibi ambo consilia capiunt: Caesar, ut quam primum 
ge cum Antonio coniungeret, Pompeius, ut venientibus in itinere 
ge opponeret, si imprudentes ex insidiis adoriri posset; eodemque 8 
die uterque eorum ex castris stativis a flumine Apso exercitum 
educunt, Pompeius clam et noctu, Caesar palam atque interdiu. 
Sed Caesari cireuitu maiore iter erat longius, adverso flumine, 4 
ut vado transire posset; Pompeius expedito itinere, quia flumen 
ei transeundum non erat, magnis itineribus ad Antonium con- 
tendit atque, ubi eum adpropinquare cognovit, idoneum locum 5 
nactus ibi copias conlocavit suosque omnes castris continuit 
ignesque fieri prohibuit, quo occultior esset eius adventus. Haec 6 
ad Antonium statim per Graecos deferuntur. Ille missis ad 
Caesarem nuntiis unum diem sese castris tenuit; altero die ad 
eum pervenit Caesar. Cuius adventu cognito Pompeius, ne 7 
duobus cireumcluderetur exercitibus, ex eo loco discedit omnibus- 
que copiis ad Asparagium Dyrrachinorum pervenit atque ibi 
idoneo loco castra ponit. 

91. His temporibus Scipio detrimentis quibusdam circa 
montem AÁmanum acceptis imperatorem se appellaverat. Quo 2 
facto civitatibus tyrannisque magnas imperaverat pecunias, item 
a publicanis suae provinciae debitam biennii pecuniam exegerat 
et ab isdem insequentis anni mutuam praeceperat equitesque 
toti provinciae imperaverat. Quibus coactis, finitimis hostibus 3 
Parthis post se relictis, qui paulo ante M. Crassum imperatorem 
interfecerant et M. Bibulum in obsidione habuerant, legiones 
equitesque ex Syria deduxerat. Summamque in sollicitudinem 4 
ac timorem Parthici belli provincia cum venisset, ac non nullae 
militum voces cum audirentur sese, contra hostem si ducerentur, 
ituros, contra civem et consulem arma non laturos, deductis 
Pergamum atque in locupletissimas urbes in hiberna legionibus 
maximas largitiones fecit et confirmandorum militum causa 
diripiendas his civitates dedit, 

92. Interim acerbissime imperatae pecuniae tota provincia 
exigebantur. Multa praeterea generatim ad avaritiam excogita- 
bantur. In capita singula servorum ac liberorum tributum im- 
ponebatur; eolumnaria, ostiaria, frumentum, milites, arma, re- 
miges, tormenta, vecturae imperabantur; cuius modo rei nomen 
reperiri poterat, hoc satis esse ad cogendas pecunias videbatur. 
Non solum urbibus, sed paene vicis castellisque singulis singuli 
cum imperio praeficdiebantur. Qui horum quid acerbissime 
erudelissimeque fecerat, is et vir et civis optimus habebatur. 
Erat plena lietorum et imperiorum provincia, differta praefectis 
atque exactoribus, qui praeter imperatas pecunias suo etiam 
privato compendio serviebant; dictitabant enim se domo patria- 
que expulsos omnibus necessariis egere rebus, ut honesta 
praescriptione rem turpissimam tegerent. Accedebant ad haec 
gravissimae usurae, quod in bello plerumque accidere consuevit 
universis imperatis pecuniis; quibus in rebus prolationem diei 
donationem esse dicebant. Itaque aes alienum provinciae eo 
biennio multiplicatum est. Neque minus ob eam causam civibus 
Romanis eius provinciae, sed in singulos conventus singulasque 
civitates certae pecuniae imperabantur, mutuasque illas ex 
senatus consulto exigi dictitabant; publicanis, ut in Syria 
fecerant, insequentis anni vectigal promutuum. 

88. Praeterea Ephesi a fano Dianae depositas antiquitus 
pecunias Scipio tolli iubebat.  Certaque ei rei die constituta 
cum in fanum venturus esset adhibitis compluribus ordinis 
senatorii, [quos advocaverat Scipio], litterae ei redduntur a 
Pompeio mare transisse cum legionibus Caesarem: properaret 
ad se cum exercitu venire omniaque posthaberet. His litteris 
acceptis quos advocaverat dimittit; ipse iter in Macedoniam 
parare incipit paucisque post diebus est profectus. Haec res 
Ephesiae pecuniae salutem attulit. 

94. Caesar Antonii exercitu coniuncto, deducta Orico le- 
gione, quam tuendae orae maritimae causa posuerat, temptandas 
sibi provincias longiusque. procedendum existimabat, et cum ad 
eum ex Thessalia Aetoliaque legati venissent, qui praesidio 


III. 32—36. 19 


misso pollicerentur earum gentium civitates imperata facturas, 
L. Cassium Longinum cum legione tironum, quae appellabatur 
xxvi, atque equitibus cc in Thessaliam, C. Calvisium Sabinum 
eum cohortibus v paucisque equitibus in Aetoliam misit; maxime 
eos, quod erant propinquae regiones, de re frumentaria ut 
providerent, hortatus est. Cn. Domitium Calvinum cum legionibus 3 
duabus, xri et xn., et equitibus p in Macedoniam proficisci 
iussit; cuius provinciae ab ea parte, quae libera appellabatur, 4 
Menedemus, princeps earum regionum, missus legatus omnium 
suorum excellens studium profitebatur. 

35. Ex his Calvisius primo adventu summa omnium Aeto- 
lorum receptus voluntate praesidiis adversariorum Calydone 
et Naupacto deiectis omni Aetolia potitus est. Cassius in 2 
Thessaliam cum legione pervenit. Hic cum essent factiones 
duae, varia voluntate civitatium utebatur: Hegesaretos, veteris 
homo potentiae, Pompeianis rebus studebat; Petraeus, summae 
nobilitatis adulescens, suis ac suorum opibus Caesarem enixe 
iuvabat. 

86. Eodemque tempore Domitius in Macedoniam venit, et 
cum ad eum frequentes civitatium legationes convenire coepissent, 
nuntiatum est adesse Scipionem cum legionibus, magna opinione 
et fama omnium; nam plerumque in novitate rem fama antecedit. 
Hic nullo in loco Macedoniae moratus magno impetu tendit ad 2^ - 
Domitium et, cum ab eo milia passuum xx afuisset, subito se ad 
Cassium Longinum in Thessaliam convertit. Hoc adeo celeriter 8 
fecit, ut simul adesse et venire nuntiaretur, et quo iter expeditius 
faceret, M. Favonium ad flumen Aliacmonem, quod Macedoniam 
a Thessalia dividit, cum cohortibus vm praesidio impedimentis 
legionum reliquit castellumque ibi muniri iussit. Eodem tempore 4 
equitatus regis Cotyis ad castra Cassii advolavit, qui circum 
Thessaliam esse consuerat. Tum timore perterritus Cassius 5 
cognito Scipionis adventu visisque equitibus, quos Scipionis esse 
arbitrabatur, ad montes se convertit, qui Thessaliam cingunt, 
atque ex his locis Ambraciam versus iter facere coepit. At 6 
Scipionem properantem sequi litterae sunt consecutae a M. 

Favonio Domitium cum legionibus adesse neque se praesidium, 
ubi constitutus esset, sine auxilio Scipionis tenere posse. Quibus 
litteris acceptis consilium Scipio iterque commutat: Cassium 
sequi desistit, Favonio auxilium ferre contendit. Itaque die ac 
nocte continuato itinere ad eum pervenit tam opportuno tempore, 
ut simul Domitiani exercitus pulvis cerneretur et primi ante- 
cursores Scipionis viderentur. Ita Cassio industria Domitii, 
Favonio Scipionis celeritas salutem attulit. 

87. Scipio biduum in castris stativis moratus ad flumen, 
quod inter eum et Domitii castra fluebat, Aliaemonem, tertio 
die prima luce exercitum vado traducit et castris positis postero 


2 die mane copias ante frontem castrorum instruit. Tum Domitius 

quoque sibi dubitandum non putavit, quin productis legionibus 
proelio decertaret. Sed, cum esset inter bina castra campus 
circiter milium passuum m, Domitius castris Scipionis aciem 
suam subiecit; ille a vallo non discedere perseveravit. Ac tamen 
aegre retentis Domitianis militibus est factum, ne proelio 
contenderetur, et maxime, quod rivus difficilibus ripis subiectus 
castris Scipionis progressus nostrorum impediebat. Quorum 
studium alacritatemque pugnandi cum cognovisset Scipio, suspi- 
catus fore, ut postero die aut invitus dimicare cogeretur aut 
magna cum infamia castris se contineret, qui magna exspectatione 
venisset, temere progressus turpem habuit exitum et noctu ne 
conclamatis quidem vasis flumen transiit atque in eandem partem, 
ex qua venerat, rediit ibique prope flumen edito natura loco 
castra posuit. Paucis diebus interpositis noctu insidias equitum 
conlocavit, quo in loco superioribus fere diebus nostri pabulari 
consuerant; et cum cotidiana consuetudine Q. Varus, praefectus 
equitum Domitii, venisset, subito illi ex insidiis consurrexerunt. 
Sed nostri fortiter impetum eorum tulerunt celeriterque ad 
suos quisque ordines rediit, atque ultro universi in hostes 
impetum fecerunt. Ex his circiter rxxx interfectis, reliquis in 
fugam coniectis, duobus amissis in castra se receperunt. 

38. His rebus gestis Domitius sperans Scipionem ad 
pugnam elici posse simulavit sese angustiis rei frumentariae 

adductum castra movere vasisqué militari more conclamatis 
progressus milia passuum in loco idoneo et occulto omnem 


exercitum equitatumque conlocavit. Scipio ad sequendum para- 2 


tus equitum magnam partem ad explorandum iter Domitii et 
cognoscendum praemisit. Qui cum essent progressi primaeque 
turmae insidias intravissent, ex fremitu equorum inlata suspicione 
ad suos se recipere coeperunt, quique hos sequebantur celerem 
eorum receptum conspicati restiterunt. Nostri cognitis insidiis, 
ne frustra reliquos exspectarent, duas nacti turmas exceperunt, 
quarum perpauci fuga se ad suos receperunt — in his fuit 
M. Opimius, praefectus equitum —-; reliquos omnes earum 
turmarum aut interfecerunt aut captos ad Domitium deduxerunt. 

99. Deductis orae maritimae Caesar praesidiis, ut supra 
demonstratum est, nr cohortes Orici oppidi tuendi causa reliquit 
isdemque custodiam navium longarum tradidit, quas ex Italia 
transduxerat. Huic officio oppidoque Acilius Caninust legatus 
praeerat. Is naves nostras interiorem in portum post oppidum 
reduxit et ad terram deligavit faucibusque portus navem 
onerariam submersam obiecit et huic alteram coniunxit; super 
quam turrem effectam ad ipsum introitum portus opposuit et mi- 
litibus complevit tuendamque ad omnes repentinos casus tradidit. 

40. Quibus cognitis rebus Cn. Pompeius filius, qui classi 
Aegyptiae praeerat, ad Oricum venit submersamque navem 
remulco multisque contendens funibus adduxit atque alteram 
navem, quae erat ad custodiam ab Acilio posita, pluribus 
adgressus navibus, in quibus altiores fecerat turres, ut ex 
superiore pugnans loco integrosque semper defatigatis submittens 
et reliquis partibus simul et terra [scalis] et classe moenia 
oppidi temptans, uti adversariorum manus diduceret, labore et 
multitudine telorum nostros vicit deiectisque defensoribus — 
qui omnes scaphis excepti refugerunt — eam navem expugnavit. 
Eodemque tempore ex altera parte molem tenuit naturalem 
obiectam, quae paene insulam oppidum efficit, et rui biremes 
subiectis scutulis impulsas vectibus in interiorem portum traduxit. 


Ita ex utraque parte naves longas adgressus, quae erant 
Caesar B. Civ. ed H. Mousel 6 

deligatae ad terram atque inanes, nm ex his abduxit, reliquas 

5 incendit. Hoc confecto negotio D. Laelium ab Asiatica classe 
-abductum relinquit, qui commeatus Byllide atque Amantia im- 
portari in oppidum prohibeat. Ipse Lissum profectus naves 
onerarias xxx a M. Antonio relictas intra portum adgressus 

6 omnes incendit; Lissum expugnare conatus defendentibus civibus 
Romanis, qui eius conventus erant, militibusque, quos praesidii 
causa miserat Caesar, triduum moratus paucis in oppugnatione 
-amissis re infecta inde discessit. 

41. Caesar, postquam Pompeium ad Asparagium esse co- 
gnovit, eodem cum exercitu profectus expugnato in itinere 
oppido Parthinorum, in quo Pompeius praesidium habebat, 
tertio die ad Pompeium pervenit iuxtaque eum castra posuit 
et postridie eductis omnibus copiis acie instructa decernendi 

2 potestatem Pompeio fecit. Ubi illum suis loeis se tenere animum 
advertit, reducto in castra exercitu aliud sibi consilium capien- 

3 dumexistimavit. Itaque postero die omnibus copiis magno circuitu 
difficili angustoque itinere Dyrrachium profectus est sperans 
Pompeium aut Dyrrachium compelli aut ab eo oppido intercludi 
"posse, quo omnem commeatum totiusque belli apparatum con- 

4 tulisset; ut accidit. Pompeius enim primo ignorans eius consilium, 
quod diverso ab ea regione itinere profectum videbat, angustiis 
rei frumentariae compulsum discessisse existimabat; postea per 
exploratores certior factus postero die castra movit breviore 

5 itinere se occurrere ei posse sperans. Quod fore suspicatus 
Caesar milites[que] adhortatus, ut aequo animo laborem ferrent, 
parvam partem noctis itinere intermisso mane Dyrrachium 
venit, cum primum agmen Pompei proeul cerneretur, atque 
ibi castra posuit. 

42. Pompeius interclusus Dyrrachio, ubi propositum te- 
. nere non potuit, secundo usus consilio edito loco, qui appellatur 
Petra aditumque habet navibus mediocrem atque eas a quibusdam 

2 protegit ventis, castra communit. Eo partem navium longarum 
convenire, frumentum commeatumque ab Asia atque omnibus 
3 regionibus, quas tenebat, comportari imperat. Caesar longius 

bellum ductum iri existimans et de Italicis commeatibus de- 


sperans, quod tanta diligentia omnia litora a Pompeianis tene- . 


bantur classesque ipsius, quas hieme in Sicilia, Gallia, Italia 
fecerat, morabantur, in Epirum rei frumentariae causa Q. Tillium 
et L. Canuleium legatos misit, quodque hae regiones aberant 
longius, locis certis horrea constituit vecturasque frumenti 
finitimis civitatibus discripsit. Item Lisso ex Parthinisque et 
omnibus castellis quod esset frumenti conquiri iussit. Id erat 
perexiguum cum ipsius agri natura, quod sunt loca aspera ac 
montuosa ac plerumque frumento utuntur importato, tum quod 
Pompeius haee providerat et superioribus diebus praedae loco 
Parthinos habuerat frumentumque omne conquisitum spoliatis 
effossisque eorum domibus per equites comportarat. 

43. Quibus rebus cognitis Caesar consilium capit ex loci 
natura. Erant enim circum castra Pompei permulti editi atque 
asperi colles. Hos primum praesidiis tenuit castellaque ibi 
communiit. Inde, ut loci cuiusque natura ferebat, ex castello 
in castellum perducta munitione circumvallare Pompeium 
instituit haec spectans, quod angusta re frumentaria utebatur 
quodque Pompeius multitudine equitum valebat, quo minore 
periculo undique frumentüm commeatumque exercitui supportare 
posset, simul, uti pabulatione Pompeium prohiberet equitatumque 
eius ad rem gerendam inutilem efficeret, tertio, ut auctoritatem, 
qua ille maxime apud exteras nationes niti videbatur, minueret, 
cum fama per orbem terrarum pererebuisset illum a Caesare 
obsideri neque audere proelio dimicare. : 

44. Pompeius neque a mari Dyrrachioque discedere vole- 
bat, quod omnem apparatum belli, tela, arma, tormenta ibi 
conlocaverat frumentumque exercitui navibus supportabat, neque 
munitiones Caesaris prohibere poterat, nisi proelio decertare 
vellet; quod eo tempore statuerat non esse faciendum. Relin- 
quebatur, ut extremam rationem belli sequens quam plurimos 
colles occuparet et quam latissimas regiones praesidiis teneret 
Caesarisque copias, quam maxime posset, distineret; idque 
accidit. Castellis enim xxmm effectis xv milia passuum in cir- 

cuitu amplexus hoc spatio pabulabatur; multaque erant intra 
eum locum manu sata, quibus interim iumenta pasceret. Atque 
ut nostri perpetua munitione providebant [perducta ex castellis 
in proxima castella], ne quo loco erumperent Pompeiani ac 
nostros post tergum adorirentur, ita illi interiore spatio perpetuas 
munitiones efficiebant, ne quem locum nostri intrare atque ipsos 
a tergo circumvenire possent. Sed illi operibus vincebant, quod 
et numero militum praestabant et interiora spatia minorem 
circuitum habebant, quam quae erant loca Caesari capienda. 
Quem etsi prohibere Pompeius totis copiis et dimicare non 
constituerat, tamen suis locis sagittarios funditoresque mittebat, 
quorum magnum habebat numerum, multique ex nostris vulne- 
rabantur, magnusque incesserat timor sagittarum, atque omnes 
fere milites aut ex coactis aut ex centonibus aut ex coriis 
tunicas aut tegimenta fecerant, quibus tela vitarent. 

48. In occupandis praesidiis magna vi uterque nitebatur: 
Caesar, ut quam angustissime Pompeium contineret, Pompeius, 
ut quam plurimos colles quam maximo circuitu occuparet, cre- 
braque ob eam causam proelia fiebant. In his cum legio Caesaris 
nona praesidium quoddam occupavisset et munire coepisset, 
huic loco propinquum et contrarium collem Pompeius occupavit 
nostrosque opere prohibere coepit et, cum una ex parte prope 
aequum aditum haberet, primum sagittariis funditoribusque 
circumiectis, postea levis armaturae magna multitudine missa 
tormentisque prolatis munitiones impediebat; neque erat facile 
nostris uno tempore propugnare et munire. Caesar, cum suos 
ex omnibus partibus vulnerari videret, recipere se iussit et 
loco excedere. Erat per declive receptus. llli autem hoc acrius 
instabant neque regredi nostros patiebantur, quod timore 
adducti locum relinquere videbantur. Dicitur eo tempore 
glorians apud suos Pompeius dixisse: non recusare se, quin 
nullius usus imperator existimaretur, si sine maximo detrimento 
legio Caesaris sese recepisset inde, quo temere esset progressa. 

46. Caesar receptui suorum timens crates.ad extremum 
tumulum contra hostem proferri et adversas locari, intra has 

mediocri latitudine fossam tectis militibus obduci iussit locumque 
in omnes partes quam maxime impediri Ipse idoneis locis 2 
funditores instruxit, ut praesidio nostris se recipientibus essent, 
His rebus confectis legionem reduci iussit. Pompeiani hoc 39 
insolentius atque audacius nostros premere et instare coeperunt 
cratesque pro munitione obiectas propulerunt, ut fossas transcen- 
derent. Quod cum animadvertisset Caesar, veritus, ne non 4 
reducti, sed deiecti viderentur maiusque detrimentum caperetur, 

a medio fere spatio suos per Antonium, qui ei legioni praeerat, 
cohortatus tuba signum dari atque in hostes impetum fleri 
iussit. Milites legionis vmm. subito conspirati pila coniecerunt 5$ 
et ex inferiore loco adversus clivum incitati cursu praecipites 
Pompeianos egerunt et terga vertere coegerunt; quibus ad 
recipiendum crates deiectae longuriique obiecti et institutae 
fossae magno impedimento fuerunt. Nostri vero, qui satis 6 
habebant sine detrimento discedere, compluribus interfectis, v 
omnino suorum amissis quietissime se receperunt pauloque citra 
eum locum aliis comprehensis collibus munitiones perfe- 
cerunt. 

41. Erat nova et inusitata belli ratio cum tot castellorum 
numero tantoque spatio et tantis munitionibus et toto obsidionis 
genere, tum etiam reliquis rebus. Nam quicumque alterum obsi- 2 
dere conati sunt, perculsos atque infirmos hostes aut proelio 
superatos aut aliqua offensione permotos continuerunt, cum 
ipsi numero equitum militumque praestarent; causa autem obsi- 3 
dionis haec fere esse consuevit, ut frumento hostes prohiberent. 
At tum integras atque incolumes copias Caesar inferiore militum 
numero continebat, cum illi omnium rerum copia abundarent; 
cotidie enim magnus undique navium numerus conveniebat, 4 
quae commeatum supportarent, neque ullus flare ventus poterat, 
quin aliqua ex parte secundum cursum haberent; ipse autem 5 
consumptis omnibus longe lateque frumentis summis erat in 
angustiis. Sed tamen haec singulari patientia milites ferebant. 
Reeordabantur enim eadem se superiore anno in Hispania 6 
perpessos labore et patientia maximum bellum confecisse, 

meminerant ad Alesiam magnam se inopiam perpessos, multo 

etiam maiorem ad Avaricum maximarum se gentium victores 
discessisse. Non illi hordeum eum daretur, non legumina recu- 
sabant; pecus vero, cuius rei ii erat ex Epiro copia, 
magno in honore habebant. 

48. Est etiam genus radicis inventum ab iis, qui fuerant 
in vallibus, quod appellatur chara, quod admixtum lacte multum 
inopiam levabat. [Id ad similitudinem panis efficiebant.] Eius 
erat magna copia. Ex hoc effectos panes, cum in conloquiis 
Pompeiani famem nostris obiectarent, vulgo in eos laciebant, 


. ut spem. eorum minuerent. 


[ 

49. Iamque frumenta maturescere incipiebant atque ipsa 
spes inopiam sustentabat, quod celeriter se habituros copiam 
confidebant; crebraeque voces militum in vigiliis conloquiisque 
audiebantur prius se cortice ex arboribus victuros, quam 
Pompeium e manibus dimissuros. Libenter etiam ex perfugis 
cognoscebant equos eorum tolerari, reliqua vero iumenta interisse; 
uti autem ipsos valetudine non bona cum angustiis loci et odore 
taetro ex multitudine cadaverum et cotidianis laboribus insuetos 
operum, tum aquae summa inopia adfectos. Omnia enim flumina 
atque omnes rivos, qui ad mare pertinebant, Caesar aut averterat 
aut magnis operibus obstruxerat, atque ut erant loca montuosa 
et asperae angustiae vallium, has sublieis in terram demissis 
praesaepserat terramque adgesserat, ut aquam continerent. Ita 
illi necessario loca sequi demissa ac palustria et puteos fodere 
cogebantur atque hune laborem ad cotidiana opera addebant; 
qui tamen fontes a quibusdam praesidiis aberant longius et 
celeriter aestibus exarescebant. At Caesaris exercitus cum optima 
valetudine summaque aquae copia utebatur, tum commeatus 
omni genere praeter frumentum abundabat, ac sibi cotidie 
melius succurrere tempus maioremque em maturitate frumen- 
torum proponi videbant. 

90. In novo genere belli novae ab utrisque bellandi ratio- 
nes reperiebantur. Illi, cum animadvertissent ex ignibus noctu 
cohortes nostras ad munitiones excubare, silentio adgressi uni- 

versi in multitudinem sagittas coiciebant et se confestim ad 
suos recipiebant. Quibus rebus nostri usu docti haec reperie- 
bant remedia, ut alio loco ignes facerent . . .. . .. .... . 

91. Interim certior factus P. Sulla, quem discedens castris 
praefecerat Caesar, auxilio cohorti venit cum legionibus duabus; 
cuius adventu facile sunt repulsi Pompeiani. Neque vero con- 
spectum aut impetum nostrorum tulerunt, primisque deiectis 
reliqui se verterunt et loco cesserunt. Sed insequentes nostros, 
ne longius prosequerentur, Sulla revocavit. At plerique existi- 
mant, si acrius insequi voluisset, bellum eo die potuisse finiri. 

Cuius consilium reprehendendum non videtur. Aliae enim sunt 4 


legati partes atque imperatoris: alter omnia agere ad prae- 
scriptum, alter libere ad summam rerum consulere debet. Sulla 
[a Caesare in castris relictus] liberatis suis hoc fuit contentus 
neque proelio decertare voluit, quae res tamen fortasse aliquem 
reciperet casum, ne imperatorias sibi partes sumpsisse videretur. 
Pompeianis magnam . res ad receptum difficultatem adferebat. 
Nam ex iniquo progressi loco in summo constiterant; si per 
declive sese reciperent, nostros ex superiore insequentes loco 
verebantur; neque multum ad solis occasum temporis supererat; 
&pe enim conficiendi negotii prope in noctem rem deduxerant. 
Ita necessario atque ex tempore capto consilio Pompeius 
tumulum.quendam occupavit, qui tantum aberat a nostro castello, 
ut telum tormento missum adigi non posset. Hoc consedit loco 
atque eum communivit omnesque ibi copias continuit. 

92. Eodem tempore duobus praeterea locis pugnatum est; 
nam plura castella Pompeius pariter distinendae manus causa 
temptaverat, ne ex proximis praesidiis succurri posset. Uno 
loco Voleaeius Tullus impetum legionis sustinuit cohortibus 
tribus atque eam loco depulit; altero Germani munitione nostra 
egressi compluribus interfectis sese ad suos incolumes rece- 
perunt. | 

99. Ita uno die vr proeliis factis, tribus ad Dyrrachium, 
tribus ad munitiones, cum horum omnium. ratio haberetur, ad 
duo milia numero ex Pompeianis cecidisse reperiebamus, evo- 

2 catos centurionesque complures (in eo fuit mujhero Valerius 
Flaccus, L. filius, eius, qui praetor Asiam obtinuerat); signaque 
sunt militaria sex relata. Nostri non amplius xx omnibus sunt 

9 proeliis desiderati. Sed in castello illo nemo fuit omnino militum, 
quin vulneraretur, quattuorque ex vur. cohorte centuriones 

4 oculos amiserunt. Et cum laboris sui periculique testimonium 
adferre vellent, milia sagittarum circiter xxx in castellum 
coniecta Caesari numeraverunt, scutoque ad eum relato Scaevae 

5 centurionis inventa sunt in eo foramina cxx. Quem Caesar, ut 
erat de se meritus et de re publica, donatum milibus cc pro con- 
tione laudavit atque ab octavis ordinibus ad primipilum se 
traducere pronuntiavit (eius enim opera castellum magna ex 

6 parte conservatum esse constabat) cohortemque postea duplici 
Stipendio, frumento, veste, cibariis militaribusque donis amplis- 
sime donavit. 

94. Pompeius nocte magnis additis munitionibus reliquis 

2 diebus turres exstruxit et in altitudinem pedum xv effectis 

operibus vineis eam partem castrorum obtexit et v intermissis 

diebus alteram noctem subnubilam nactus obstructis omnibus 
castrorum portis et ad impediendum obicibus adiectis tertia inita 
vigilia silentio exercitum eduxit et sein antiquas munitiones recepit, 

95 (56). Omnibus deinceps diebus Caesar exercitum in aciem 
aequum in loeum produxit, si Pompeius proelio decertare vellet, 
ut paene castris Pompei legiones subiceret; tantumque a vallo 
eius prima acies aberat, uti ne telum tormento adigi posset. 
Pompeius autem, ut famam opinionemque hominum teneret, sic 
pro castris exercitum constituebat, ut tertia acies vallum con- 
tingeret, omnis quidem instructus exercitus telis ex vallo 
adaetis protegi posset. 

56 (55). Aetolia, Acarnania, Amphilochis per Cassium Lon- 
ginum et Calvisium Sabinum, ut demonstravimus, receptis tem- 
ptandam sibi Achaiam ac paulo longius progrediendum existima- 
bat Caesar. Itaque eo Q. Calenum misit eique Sabinum et Cassium 
2 cum cohortibus adiunxit. Quorum cognito adventu Rutilius Lu- 

pus, qui Achaiam missus a Pompeio obtinebat, Isthmum praemunire 

instituit, ut Achaia Fufium prohiberet. Calenus Delphos, Thebas, 
Orchomenum voluntate ipsarum civitatium recepit, non nullas 
urbes per vim expugnavit; reliquas civitates circummissis lega- 


` tionibus amicitiae Caesaris conciliare studebat. In his rebus 


fere erat Fufius occupatus. 

57. Haec cum in Achaia atque apud Dyrrachium gererentur 
Seipionemque in Macedoniam venisse constaret, non oblitus 
pristini instituti Caesar mittit ad eum A. Clodium, suum atque 
illius familiarem, quem ab illo traditum initio et commendatum 
in suorum necessariorum numero habere instituerat. Huic dat 


litteras mandataque ad eum, quorum haec erat summa: Sese 


omnia de pace expertum nihil adhuc effecisse; hoc arbitrari 
vitio factum eorum, quos esse auctores eius rei voluisset, quod 
sua mandata perferre non opportuno tempore ad Pompeium 
vererentur. Seipionem ea esse anetoritate, ut non solum libere 
quae probasset exponere, sed etiam ex magna parte compellare 
atque errantem regere posset; praeesse autem suo nomine 
exercitui, ut praeter auctoritatem vires quoque ad coercendum 
haberet. Quod si fecisset, quietem Italiae, pacem provinciarum, 
salutem imperii uni omnes acceptam relaturos. Haec ad eum 
mandata Clodius refert ac primis diebus, ut videbatur, libenter 
auditus reliquis ad conloquium non admittitur castigato Scipione 
a Favonio, ut postea confecto bello reperiebamus, infectaque 
re sese ad Caesarem recepit. 

98. Caesar, quo facilius equitatum Pompeianum ad Dyrra- 
chium contineret et pabulatione prohiberet, aditus duos, quos 
esse angustos demonstravimus, magnis operibus praemunivit 
castellaque his locis posuit. Pompeius, ubi nihil profici equitatu 
cognovit, paucis intermissis diebus rursus eum navibus ad se 
intra munitiones recepit. Erat summa inopia pabuli, adeo ut 
folis ex arboribus strictis et teneris harundinum radicibus 
contusis equos alerent. Frumenta enim, quae fuerant intra 
munitiones sata, consumpserant; cogebantur Corcyra atque ab 
Acarnania longo interiecto navigationis spatio pabulum suppor- 
tare, quodque erat eius rei minor copia, hordeo adaugere atque 

his rationibus equitatum tolerare. Sed postquam non modo 
hordeum pabulumque omnibus locis herbaeque desectae, sed 
etiam frons ex arboribus deficiebat, corruptis equis macie 
conandum sibi aliquid Pompeius de eruptione existimavit. 

59. Erant apud Caesarem in equitum numero Allobroges 
I fratres, Roucillus et Egus, Adbucilli filii, qui principatum 
in civitate multis annis obtinuerat, singulari virtute homines, 
quorum opera Caesar omnibus Gallicis bellis optima fortissimaque 
erat usus. His domi ob has causas amplissimos magistratus 
mandaverat atque eos extra ordinem in senatum legendos 
curaverat agrosque in Gallia ex hostibus captos praemiaque 
rei pecuniariae magna tribuerat locupletesque ex egentibus, 
fecerat. Hi propter virtutem non solum apud Caesarem in. 
honore erant, sed etiam apud exercitum cari habebantur; sed 
freti amicitia Caesaris et stulta ac barbara arrogantia elati 
despiciebant suos stipendiumque equitum fraudabant et praedam 
omnem domum avertebant. Quibus illi rebus permoti universi 
Caesarem adierunt palamque de eorum iniuriis sunt questi et 
ad cetera addiderunt falsum ab iis equitum numerum deferri, 
quorum stipendium averterent. 

60. Caesar neque tempus illud animadversionis esse existi- 
mans et multa virtuti eorum concedens rem totam sustulit; illos 
secreto castigavit, quod quaestui equites haberent, monuitque, 
ut ex sua amicitia omnia exspectarent et ex praeteritis suis 
officiis reliqua sperarent. Magnam tamen haec res illis offen- 
sionem et contemptionem ad omnes attulit, idque ita esse cum 
ex aliorum obiectationibus, tum etiam ex domestico iudicio atque 
animi conscientia intellegebant. Quo pudore adducti et fortasse 
non se liberari, sed in aliud tempus reservari arbitrati discedere 
ab nobis et novam temptare fortunam novasque amicitias ex- 
periri constituerunt. Et cum paucis conlocuti clientibus suis, 
quibus tantum facinus committere audebant, primum conati sunt 
praefectum equitum C. Volusenum interficere, ut postea bello 
eonfecto cognitum est, ut eum munere aliquo perfugisse ad 
Pompeium viderentur; postquam id facinus difficilius visum est 

neque facultas perfieiendi dabatur, quam maximas potuerunt 
pecunias mutuati, proinde ac si suis satis facere et fraudata 
restituere vellent, nultis coemptis equis ad Pompeium transierunt 
cum iis, quos sui consilii participes habebant. 

61. Quos Pompeius, quod erant honesto loco nati et in- 
structi liberaliter magnoque comitatu et multis iumentis venerant 
virique fortes habebantur et in honore apud Caesarem fuerant 
quodque novum id et praeter consuetudinem acciderat, omnia 
sua praesidia circumduxit atque ostentavit. Nam ante id tempus 
nemo aut miles aut eques a Caesare ad Pompeium transierat, 
cum paene cotidie .. a Pompeio ad Caesarem perfugerent, vulgo 
vero [universi] in Epiro atque Aetolia conscripti milites earumque 
regionum omnium, quae a Caesare tenebantur. Sed hi cognitis 
omnibus rebus, seu quid in munitionibus perfectum non erat, 
seu quid a peritioribus rei militaris desiderari videbatur, 
temporibusque rerum et spatiis locorum et custodiarum varia 
diligentia animadversa, prout cuiusque eorum, qui. negotiis 
praeerant, aut natura aut studium ferebat, haec ad Pompeium 
omnia detulerunt. 

62. Quibus ille cognitis eruptionisque iam ante capto con- 
silio, ut demonstratum est, tegimenta galeis milites ex viminibus 
facere atque aggerem iubet comportare. His paratis rebus 
magnum numerum levis armaturae et sagittariorum aggeremque 
omnem noctu in scaphas et naves actuarias imponit et de media 
nocte cohortes Lx ex maximis castris praesidiisque deductas ad 
eam partem munitionum ducit, quae pertinebat ad mare longis- 
simeque a maximis castris Caesaris aberat. Eodem naves, quas 
demonstravimus aggere et levis armaturae militibus completas 
quasque ad Dyrrachium naves longas habebat mittit et, quid a 
quoque fieri velit, praecipit. Ad eas munitiones Caesar Lentulum 
Marcellinum quaestorem cum legione vmm. positum habebat. 
Huic, quod valetudine minus commoda utebatur, Fulvium Postu- 
mum adiutorem submiserat. 

63. Erat eo loco fossa pedum xv et vallus contra hostem 
in altitudinem pedum x, tantundemque eius valli agger in 

latitudinem patebat; ab eo intermisso spatio pedum po alter 
conversus in contrariam partem erat vallus humiliore paulo 
munitione. Hoc enim superioribus diebus timens Caesar, ne navi- 
bus nostri cireumvenirentur, duplicem eo loco fecerat vallum, ut, 
si ancipiti proelio dimicaretur, posset resisti. Sed operum 
magnitudo et continens omnium dierum labor, quod milia 
passuum in cireuitu xvir munitione erat complexus, perficiendi 
spatium non dabat. Itaque contra mare transversum vallum, 
qui has duas munitiones coniungeret, nondum perfecerat. Quae 
res nota erat Pompeio, delata per Allobrogas perfugas, magnum- 
que nostris attulit incommodum. Nam. ut ad mare m cohortes 
nonae legionis excubitum accessere, subito prima luce [Pompeiani 
exercitus adventus exstitit] simul navibus circumvecti milites 
in exteriorem vallum tela iaciebant fossasque aggere complebant, 
et legionarii interioris munitionis defensores scalis admotis adgre- 
diebantur et tormentis telisque cuiusque generis terrebant, magna- 
que multitudo sagittariorum ab utraque parte cireumfundebatur. 
Multum autem ab ictu lapidum, quod unum nostris erat telum, 
viminea tegimenta galeis imposita defendebant. Itaque cum omni- 
bus rebus nostri premerentur atque aegre resisterent, animadversum 
est vitium munitionis, quod supra demonstratum est, atque 
inter duos vallos, qua perfectum opus non erat, Pompeiani 
navibus expositi in aversos nostros impetum fecerunt atque ex 
utraque munitione deijectos terga vertere coegerunt. 

64. Hoe tumultu nuntiato Marcellinus cohortes .. subsidio 
nostris laborantibus submittit ex castris; quae fugientes con- 
spieatae neque illos suo adventu confirmare potuerunt neque 
ipsae hostium impetum tulerunt. Itaque quodeumque adducebatur 
subsidio, id correptum timore fugientium terrorem et periculum 
augebat; hominum enim multitudine receptus impediebatur. In 
eo proelio cum gravi vulnere esset adfectus aquilifer et a viribus 
deficeretur, conspicatus equites nostros "Hanc ego’, inquit, “et 
vivus multos per annos magna diligentia defendi et nunc moriens 
eadem fide Caesari restituo. Nolite, obsecro, committere, quod 
ante in exercitu Caesaris non accidit, ut rei militaris dedecus 

admittatur, ineolumemque ad eum deferte. Hoe casu aquila 
eonservatur omnibus primae cohortis centurionibus interfectis 
praeter principem priorem. 

65. Iamque Pompeiani nagna eum caede nostrorum castris 
Marcellini adpropinquabant non mediocri terrore inlato reliquis 
eohortibus et M. Antonius, qui proximum loeum praesidiorum 
tenebat, ea re nuntiata eum cohortibus xr descendens ex loco 
superiore cernebatur, Cuius adventus Pompeianos compressit 
nostrosque firmavit, ut se ex maximo timore colligerent. Neque 
multo post Caesar significatione per castella fumo faeta, ut erat 
superioris temporis consuetudo, deductis quibusdam cohortibus 
ex praesidiis eodem venit. Qui cognito detrimento cum animad- 
vertisset Pompeium extra munitiones egressum castra secundum 
mare munire, ut libere pabulari posset nec minus aditum navibus 
haberet, commutata ratione belli, quoniam propositum non 
tenuerat, iuxta Pompeium muniri iussit. 

66. Qua perfecta munitione animadversum est ab specu- 
latoribus Caesaris cohortes quasdam, quod instar legionis videretur, 
esse post silvam et in vetera castra duci. Castrorum hic situs 
erat. Superioribus diebus nona Caesaris legio, cum se obiecisse- 
Pompeianis eopiis atque opere eas, ut demonstravimus, cir- 
eummuniret, castra eo loco posuit. Haee silvam quandam 
eontingebant neque longius a mari passibus ccc aberant. Post 
mutato consilio quibusdam de causis Caesar paulo ultra eum 
locum castra transtulit, paucisque intermissis diebus eadem haec 
Pompeius occupaverat et, quod eo loco plures erat legiones 
habiturus, relicto interiore vallo maiorem adiecerat munitionem. 
Ita minora castra inclusa maioribus castelli atque areis locum 

obtinebant. Item ab angulo castrorum sinistro munitionem ad 6 


flumen perduxerat circiter passuum ccoc, quo liberius ac sine 
periculo milites aquarentur. Sed is quoque mutato consilio 
quibusdam de causis, quas commemorari necesse non est, eo 
loco excesserat. Ita complures dies inania manserant castra; 
munitiones quidem omnes integrae erant. 

67. Eo signa legionis lata speculatores Caesari renuntiarunt. 
Hoe idem visum ex superioribus quidam castellis confir- 
maverunt. Is locus aberat a novis Pompei castris circiter pas- 
sus quingentos. Hane legionem sperans Caesar se opprimere 
posse et cupiens eius diei detrimentum sarcire reliquit in opere 
cohortes duas, quae speciem munientium praeberent; ipse diverso 
itinere quam potuit occultissime reliquas cohortes numero xxxii, 
in quibus erat legio nona multis amissis centurionibus deminuto- 
que militum numero, ad legionem Pompei castraque minora 
duplici acie eduxit. Neque eum primo opinio fefellit. Nam et 
pervenit, prius quam Pompeius sentire posset et tametsi erant 
munitiones castrorum magnae, tamen sinistro cornu, ubi erat 
ipse, celeriter adgressus Pompeianos ex vallo deturbavit. Erat 
obieetus portae ericius, Hie paulisper est pugnatum, cum in- 
rumpere nostri conarentur, illi eastra defenderent, fortissime 
T. Puleione, cuius opera proditum exercitum C. Antonii de- 
monstravimus, eo loco propugnante. Sed tamen nostri virtute 
vicerunt excisoque ericio primum in maiora castra, post etiam in 
castellum, quod erat inclusum maioribus castris, inruperunt, quo 
pulsa legio sese receperat, et non nullos ibi repugnantes inter- 
fecerunt. v 

68. Sed fortuna, quae plurimum potest cum in reliquis 
rebus tum praecipue in bello, parvis momentis magnas rerum 
eommutationes efficit; ut tum accidit. Munitionem enim, quam 
pertinere a eastris ad flumen supra demonstravimus, dextri 
Caesaris cornu cohortes ignorantia loci sunt secutae, cum portam 
quaererent eastrorumque eam munitionem esse arbitrarentur. 
Quod eum esset animadversum coniunctam eam esse flumini, 
prorutis munitionibus defendente nullo transcenderunt, omnisque 
noster equitatus eas cohortes est secutus. 

69. Interim Pompeius hac satis longa interiecta mora et 
re nuntiata v legiones ab opere deductas subsidio suis duxit, 
eodemque tempore equitatus eius nostris equitibus adpropinquabat 
et acies instructa a nostris, qui castra occupaverant, cernebatur, 
omniaque sunt subito mutata. Pompeiana legio celeris spe sub- 
sidii confirmata ab decumana porta resistere conabatur atque 

ultro in nostros impetum faciebat. Equitatus Caesaris, quod an- 
gusto itinere per aggeres ascendebat, receptui suo timens initium 
fugae faciebat; dextrum cornu, quod erat a sinistro seclusum, 3 
terrore equitum animadverso, ne intra munitionem opprimeretur, 
ea parte, quam proruerat, sese recipiebat, ac plerique ex iis, ne 
in angustias inciderent, ex x pedum munitione se in fossas 
praeeipitabant, primisque oppressis reliqui per horum corpora 
salutem sibi atque exitum pariebant; sinistro cornu milites, cum 4 
ex vallo Pompeium adesse et suos fugere cernerent, veriti, ne 
angustiis intereluderentur, cum extra et intus hostem haberent, 
eodem, quo venerant, itinere receptu usi sibi consulebant: 
omniaque erant tumultus, timoris, fugae plena, adeo ut, eum ... 
"Caesar signa fugientium manu prenderet et consistere iuberet, 
alii dimissis equis eundem cursum conficerent, alii [ex] metu 
etiam signa dimitterent neque quisquam omnino consisteret. 

70. His tantis malis haec subsidia sueeurrebant, quo minus 
omnis deleretur exercitus, quod Pompeius insidias timens, credo, 
quod haec praeter spem acciderant eius, qui paulo ante ex 
eastris fugientes suos conspexerat, munitionibus adpropinquare 
aliquamdiu non audebat, equitesque eius angustiis atque his a 
Caesaris militibus occupatis ad insequendum tardabantur. Ita 2 
parvae res magnum in utramque partem momentum habuerunt. 
Munitiones enim a castris ad flumen perduetae expugnatis iam 
castris Pompei prope iam exploratam Caesaris victoriam inter- 
pellaverunt, eadem res celeritate insequentium tardata nostris 
salutem attulit. 

41. Duobus his unius diei proeliis Caesar desideravit milites 
DOCOOLX et equites oc, in his T. Tuticanum Gallum, senatoris fili- 
um, notos equites Romanos C. Fleginatem Placentia, A. Granium 
Puteolis, M. Saerativirum Capua, tribunos militum . ., cen- 
turiones xxxn; sed horum omnium pars magna in fossis 2 
munitionibusque et fluminis ripis oppressa suorum in terrore: 
ac fuga sine ullo vulnere interit; signaque sunt militaria 
amissa xxx. Pompeius eo proelio imperator est appellatus. Hoe 3 
nomen obtinuit atque ita se postea salutari passus est, sed. 

neque in litteris adscribere est solitus neque in fascibus insignia 
4 laureae praetulit. At Labienus, cum ab eo impetravisset, ut sibi 
eaptivos tradi iuberet, omnes produetos ostentationis, ut vide- 
batur, causa, quo maior perfugae fides haberetur, commilitones 
appellans et magna verborum contumelia interrogans, solerentne 
veterani milites fugere, in omnium conspectu interfecit. 

42. His rebus tantum fiduciae ac spiritus Pompeianis ac- 
cessit, ut non de ratione belli cogitarent, sed vicisse iam sibi 

2 viderentur. Non illi paucitatem nostrorum militum, non iniquita- 
tem loci atque angustias praeoccupatis castris et ancipitem terro- 
rem intra extraque munitiones, non abscisum in duas partes 
exercitum, cum altera alteri auxilium ferre non posset, causas 

9 calamitatis fuisse cogitabant. Non ad haec addebant non [ex] con- 
cursu aeri facto, non proelio dimicatum, sibique ipsos multitudine 
atque angustis maius attulisse detrimentum, quam ab hoste 

4 accepissent. Non denique communes belli casus recordabantur, 
quam parvulae saepe causae vel falsae suspieionis vel terroris 
repentini vel obiectae religionis magna detrimenta intulissent, 
quotiens vel ducis vitio vel culpa tribuni in exercitu esset 
offensum; sed proinde ac si virtute vicissent neque ulla com- 
mutatio rerum posset aecidere, per orbem terrarum fama ac 
litteris victoriam eius diei concelebrabant. 

49. Caesar ab superioribus consiliis depulsus omnem sibi 
eommutandam belli rationem existimavit. Itaque uno tempore 
praesidiis omnibus deductis et oppugnatione dimissa coactoque 

2 in unum locum exercitu contionem apud milites habuit hortatus- 
que est, ne ea, quae accidissent, graviter ferrent, neve his rebus 
terrerentur multisque seeundis proeliis unum adversum et id 

3 mediocre opponerent. Habendam fortunae gratiam, quod Italiam 
sine aliquo vulnere cepissent, quod duas Hispanias bellicosissi- 
morum hominum peritissimis atque exercitatissimis ducibus pa- 

' eavissent, quod finitimas frumentariasque provincias in potesta- 
tem redegissent; denique recordari debere, qua felicitate inter 
medias hostium classes oppletis non solum portibus, sed etiam 

4 litoribus omnes incolumes essent transportati. Si non omnia 

caderent secunda, fortunam esse industria sublevandam. Quod 
esset acceptum detrimenti, cuiusvis potius quam suae culpae de- 
bere tribui. Locum se aequum ad dimicandum dedisse, potitum 
se esse hostium castris, expulisse ae superasse pugnantes. Sed 
sive ipsorum perturbatio sive error aliquis sive etiam fortuna 
partam iam praesentemque victoriam interpellaviseet, dandam 
omnibus operam, ut aeceptum incommodum virtute sarciretur; 
quod si esset factum, futurum, ut detrimentum in bonum verteret, 
uti ad Gergoviam accidisset [atque ei, qui ante dimicare 
timuissent, ultro se proelio offerrent]. 

74. Hac habita contione non nullos signiferos ignominia 
notavit ac loco movit. Exercitui quidem omni tantus incessit 
ex incommodo dolor tantumque studium infamiae sarciendae, ut 
nemo aut tribuni aut centurionis imperium desideraret et sibi 
quisque etiam poenae loco graviores imponeret labores simulque 
omnes arderent cupiditate pugnandi, cum superioris etiam ordi- 
nis non nulli ratione permoti manendum eo loco et rem proelio 
eommittendam existimarent. Contra ea Caesar neque satis mili- 
tibus perterritis confidebat spatiumque interponendum ad re- 
ereandos animos putabat et relictis munitionibus magnopere rei 
frumentariae timebat. 

45. Itaque nulla interposita mora, sauciorum modo et ae- 
grorum habita ratione, impedimenta omnia silentio prima nocte 
ex castris Apolloniam praemisit ae conquiescere ante iter con- 
fectum vetuit. His una legio missa praesidio est. His explicitis 
rebus duas in castris legiones retinuit, reliquas de quarta vigilia 
eompluribus portis eductas eodem itinere praemisit parvoque 
spatio intermisso, ut et militare institutum servaretur et quam 
serissime eius profectio cognoseeretur, conclamari iussit statimque 
egressus et novissimum agmen consecutus celeriter ex conspectu 
castrorum discessit. Neque vero Pompeius cognito consilio eius 
moram ullam ad insequendum intulit, sed eodem spectans, si 
in itinere impeditos ae perterritos deprehendere posset, exercitum 
e castris eduxit equitatumque praemisit ad novissimum agmen 
demorandum, neque consequi potuit, quod multum expedito 

Caesar B. Civ. ed. H. Meusel. T 

itinere antecesserat Caesar. Sed cum ventum esset ad flumen 
Genusum, quod ripis erat impeditis, consecutus equitatus no- 
vissimos proelio detinebat. Huic suos Caesar equites opposuit 
expeditosque antesignanos admiseuit ccco; qui tantum profecerunt, 
ut equestri proelio commisso pellerent omnes eompluresque inter- 
ficerent ipsique incolumes se ad agmen reciperent. 

46. Confecto iusto itinere eius diei [quod proposuerat] Cae- 
sar traduetoque exercitu flumen Genusum veteribus suis in ca- 
stris contra Ásparagium consedit militesque omnes intra vallum 
castrorum continuit equitatumque per causam pabulandi emis- 
sum confestim decumana porta in castra se recipere iussit. Si- 
mili ratione Pompeius confecto eius diei itinere in suis veteribus 
castris ad Asparagium consedit. Eius milites, quod ab opere in- 
tegris munitionibus vacabant, alii lignandi pabulandique causa 
longius progrediebantur, alii, quod subito eonsilium profectionis 
ceperant, magna parte impedimentorum et sareinarum relieta, 
ad haec repetenda invitati propinquitate superiorum castrorum 
depositis in contubernio armis vallum relinquebant. Quibus ad 
sequendum impeditis, quod fore providerat, Caesar meridiano 
fere tempore signo profectionis dato exercitum educit duplica- 
toque eius diei itinere vm milia passuum ex eo loco procedit; 
quod facere Pompeius discessu militum non potuit, 

77. Postero die Caesar similiter praemissis prima nocte 
impedimentis de quarta vigilia ipse egreditur, ut, si qua esset 
imposita dimicandi necessitas, subitum casum expedito exercitu 
subiret. Hoc idem reliquis fecit diebus. Quibus rebus perfectum 
est, ut altissimis fluminibus atque impeditissimis itineribus 
nullum acciperet incommodum. Pompeius enim primi diei mora 
inlata et reliquorum dierum frustra labore suscepto cum se 
magnis itineribus extenderet et praegressos consequi cuperet, 
quarto die finem sequendi fecit atque aliud sibi consilium 
capiendum existimavit. 

48. Caesari ad saucios deponendos, stipendium exercitui 
dandum, socios eonfirmandos, praesidium urbibus relinquendum 
necesse erat adire Apolloniam. Sed his rebus tantum temporis 


III. 75—79. 99 


tribuit, quantum erat properanti necesse; timens Domitio, ne 
adventu Pompei praeoceuparetur, ad eum omni celeritate et 
studio incitatus ferebatur. Totius autem rei consilium his rationi- 
bus explieabat, ut, si Pompeius eodem contenderet, abduetum 
ilum a mari atque ab iis copiis, quas Dyrrachii eomparaverat, 
frumento ae commeatu, abstractum pari condicione belli secum 
decertare cogeret; si in Italiam transiret, coniuncto exercitu cum 
Domitio per Illyricum Italiae subsidio proficisceretur; si Apolloni- 
am Orieumque oppugnare et se omni maritima ora excludere co- 
naretur, obsesso Scipione necessario illum suis auxilium ferre 
cogeret. Itaque praemissis nuntiis ad Cn. Domitium Caesar 
scripsit et, quid fieri vellet, ostendit praesidioque Apolloniae 
cohortibus imr, Lissi una, mr Orici relictis quique erant ex 
vulneribus aegri depositis per Epirum atque Áthamaniam iter 
facere coepit, Pompeius quoque de Caesaris consilio coniectura 
iudicans ad Scipionem properandum sibi existimabat, si Caesar 
iter illo haberet, ut subsidium Scipioni ferret; si ab ora maritima 
Oriciaque discedere nollet, quod legiones equitatumque ex Italia 
exspectaret, ipse ut omnibus copiis Domitium adgrederetur. 
49. His de causis uterque eorum celeritati studebat, et 
suis ut esset auxilio et ad opprimendos adversarios ne occasioni 
temporis deesset. Sed Caesarem Apollonia a derecto itinere 
averterat; Pompeius per Candaviam iter in Macedoniam expeditum 
habebat. Accessit etiam ex improviso aliud incommodum, quod 
Domitius, eum dies complures castris Scipionis castra conlata 
habuisset, rei frumentariae eausa ab eo discesserat et Heracliam 
[Senticam, quae est subiecta Candaviae,| iter fecerat, ut ipsa 
fortuna illum obicere Pompeio videretur. Haec ad id tempus 
Caesar ignorabat. Simul a Pompeio litteris per omnes provincias 
civitatesque dimissis de proelio ad Dyrrachium facto latius 
inflatiusque multo, quam res erat gesta, fama pererebruerat: 
pulsum fugere Caesarem paene omnibus copiis amissis. Haec 
itinera infesta reddiderat, haec civitates non nullas ab eius 
amicitia avertebat. Quibus accidit rebus, ut pluribus dimissi 
itineribus a Caesare ad Domitium et a Domitio ad Caesarem 

nulla ratione iter conficere possent. Sed Allobroges, Roucilli 
atque Egi familiares, quos perfugisse ad Pompeium demonstra- 
vimus, conspieati in itinere exploratores Domitii seu pristina sua 
eonsuetudine, quod una in Gallia bella gesserant, seu gloria elati 
euneta, ut erant aeta, exposuerunt et Caesaris profectionem, ad- 
ventum Pompei docuerunt. A quibus Domitius certior factus 
vix uu horarum spatio antecedens hostium beneficio periculum 
vitavit et ad Aeginium, quod est oppidum obiectum Thessaliae, 
Caesari venienti occurrit. 

80. Coniuneto exercitu Caesar Gomphos pervenit, quod 
est oppidum primum Thessaliae venientibus ab Epiro; quae gens 
paucis ante mensibus ultro ad Caesarem legatos miserat, ut suis 
omnibus facultatibus uteretur, praesidiumque ab eo militum pe- 
tierat. Sed eo fama iam praecurrerat, quam supra docuimus, 
de proelio Dyrrachino, quod multis auxerat partibus. Itaque 
Androsthenes, praetor Thessaliae, cum se victoriae Pompei 
eomitem esse mallet quam socium Caesaris in rebus adversis, 
omnem ex agris multitudinem servorum ae liberorum in oppidum 
cogit portasque praecludit et ad Scipionem Pompeiumque nuntios 
mittit, ut sibi subsidio veniant: se confidere munitionibus oppidi, 
si celeriter suecurratur; longinquam oppugnationem sustinere 
non posse. Scipio discessu exercituum ab Dyrrachio cognito 
Larisam legiones adduxerat; Pompeius nondum Thessaliae ad- 
propinquabat. Caesar castris munitis scalas museulosque ad 
repentinam oppugnationem fieri et crates parari iussit. Quibus 
rebus effectis cohortatus milites docuit, quantum usum haberet 
ad sublevandam omnium rerum inopiam potiri oppido pleno atque 
opulento, simul reliquis civitatibus huius urbis exemplo inferri 
terrorem et id fieri celeriter, prius quam auxilia concurrerent. 
Itaque usus singulari militum studio eodem, quo venerat, die 
post horam nonam oppidum altissimis moenibus oppugnare ad- 
gressus ante solis oceasum expugnavit et ad diripiendum militibus 
concessit statimque ab oppido castra movit et Metropolim venit 
sie, ut nuntios expugnati oppidi famamque antecederet. 

81. Metropolitae primo eodem usi consilio isdem permoti 

rumoribus portas clauserunt murosque armatis compleverunt; 
sed postea casu civitatis Gomphensis eognito ex captivis, quos 
Caesar ad murum produeendos curaverat, portas aperuerunt. 
Quibus diligentissime conservatis, conlata fortuna Metropolitum 
eum casu Gomphensium, nulla Thessaliae fuit civitas praeter 
Larisaeos, qui magnis exercitibus Scipionis tenebantur, quin 
Caesari pareret atque imperata faceret. Ille idoneum locum in 
agris nactus, qua prope iam matura erant frumenta, ibi ad- 
ventum exspeetare Pompei eoque omnem belli rationem conferre 
constituit. 

82. Pompeius paucis post diebus in Thessaliam pervenit 
eontionatusque apud cunctum exercitum suis agit gratias, Sei- 
pionis milites cohortatar, ut parta iam victoria praedae ac prae- 
miorum velint esse participes, receptisque omnibus in una castra 
legionibus suum cum Seipione honorem partitur classicumque 
apud eum cani et alterum illi iubet praetorium tendi.  Auetis 
copiis Pompei duobusque magnis exercitibus coniunctis pristina 
omnium confirmatur opinio et spes vietoriae augetur adeo, ut, 
quiequid intercederet temporis, id morari reditum in Italiam vi- 
deretur, et si quando quid Pompeius tardius aut eonsideratius 
faceret, unius esse negotium diei, sed illum delectari imperio et 
consulares praetoriosque servorum habere numero dicerent. 
Iamque inter se palam de praeturis ae de saocerdotiis contende- 
bant in annosque eonsulatum definiebant, alii domos bonaque 
eorum, qui in castris erant Caesaris, petebant; magnaque inter 
eos in consilio fuit controversia, oporteretne Lucilii Hirri, quod 
is a Pompeio ad Parthos missus esset, proximis comitiis praeto- 
riis absentis rationem haberi, cum eius neeessarii fidem implora- 
rent Pompei, praestaret, quod proficiseenti recepisset, ne per 
eius auctoritatem deceptus videretur, reliqui, in labore pari ac 
periculo ne unus omnes antecederet, reeusarent, 

83. Iam de sacerdotio Caesaris Domitius, Scipio Spinther- 
que Lentulus cotidianis contentionibus ad gravissimas verborum 
contumelias palam descenderunt, eum Lentulus aetatis honorem 
ostentaret, Domitius urbanam gratiam dignitatemque  iactaret, 

Scipio adfinitate Pompei confideret. Postulavit etiam L. Afranium 
proditionis exercitus Aeutius Rufus apud Pompeium [quod gestum 
in Hispania diceret]. Et L. Domitius in consilio dixit placere 
sibi bello confecto ternas tabellas dari ad iudicandum iis, qui 
ordinis essent senatorii belloque una cum ipsis interfuissent, 
sententiasque de singulis ferrent, qui Romae remansissent quique 
intra praesidia Pompei fuissent neque operam in re militari 
praestitissent: unam fore tabellam, qua liberandos omni periculo 
censerent; alteram, qua capitis damnarent; tertiam, qua pecunia 
multarent. Postremo omnes aut de honoribus suis aut de prae- 
miis pecuniae aut de persequendis inimicitiis agebant neque qui- 
bus rationibus superare possent, sed quem ad modum uti victoria 
deberent cogitabant. 

84. Re frumentaria praeparata confirmatisque militibus et 
satis longo spatio temporis a Dyrrachinis proeliis intermisso, quo 
satis perspectum habere militum animum videretur, temptandum 
Caesar existimavit, quidnam Pompeius propositi aut voluntatis 
ad dimicandum haberet. Itaque exercitum ex castris eduxit 
aciemque instruxit, primo suis locis pauloque a castris Pompei 
longius, continentibus vero diebus, ut progrederetur a castris 


-Buis eollibusque Pompeianis aciem subiceret. Quae res in dies 

eonfirmatiorem eius exercitum efficiebat. Superius tamen institu- 
tum in equitibus, quod demonstravimus, servabat, ut, quoniam 
numero multis partibus esset inferior, adulescentes atque expeditos 
ex antesignanis electis ad pernicitatem armis inter equites proe- 
liari iuberet, qui cotidiana eonsuetudine usum quoque eius generis 
proeliorum pereeperant. His erat rebus effectum, ut equitum 
mille etiam apertioribus locis septem milium Pompeianorum 
impetum, cum esset usus, sustinere auderent neque magnopere 
eorum multitudine terrerentur. Namque etiam per eos dies 
proelium secundum equestre fecit atque unum Allobrogem ex 
duobus, quos perfugisse ad Pompeium supra docuimus, cum 
quibusdam interfecit. 

85. Pompeius, qui castra in colle habebat, ad infimas radi- 
ees montis aciem instruebat, semper, ut videbatur, exspectans, 

si iniquis loeis Caesar se subiceret. Caesar nulla ratione ad 
pugnam elici posse Pompeium existimans hane sibi commodissimam 
belli rationem iudicavit, uti castra ex eo loco moveret semperque 
esset in itineribus, haec spectans, ut movendis castris pluribus- 
que adeundis loeis commodiore re frumentaria uteretur, simul- 
que in itinere ut aliquam occasionem dimicandi naneisceretur et 
insolitum ad laborem Pompei exercitum cotidianis itineribus defa- 
tigaret. His constitutis rebus, signo iam profectionis dato taber- 
naeulisque detensis animum adversum est paulo ante extra coti- 
dianam consuetudinem longius a vallo esse aciem Pompei pro- 
gressam, ut non iniquo loco posse dimicari videretur. Tum 
Caesar apud suos, cum iam esset agmen in portis, "Differendum 
est, inquit, (iter in praesentia nobis et de proelio cogitandum, 
sicut semper depoposeimus. Animo simus ad dimicandum parati: 
non facile occasionem postea reperiemus , confestimque expedi- 
tas copias educit. 

86. Pompeius quoque, ut postea cognitum est, suorum 
omnium hortatu statuerat proelio decertare. Namque etiam in 
consilio superioris diei dixerat, prius quam concurrerent 
acies, fore, uti exercitus Caesaris pelleretur. Id eum essent pleri- 2 
que admirati, “Scio me’, inquit, “paene incredibilem rem polliceri; 
sed rationem consilii mei accipite, quo firmiore animo ad proe- 
lium: prodeatis. Persuasi equitibus nostris (idque mihi se facturos 
eonfirmaverunt), ut, cum propius esset accessum, dextrum Cae- 
saris cornu ab latere aperto adgrederentur et circumventa a 
tergo aeie prius perturbatum exercitum pellerent, quam a nobis 
telum in hostem iaceretur. Ita sine periculo legionum et paene 
sine vulnere bellum confieiemus. Id autem difficile non est, cum 
tantum equitatu valeamus', Simul denuntiavit, ut essent animo 
parati in posterum et, quoniam fieret dimicandi potestas, ut 
saepe rogitavissent, ne suam neu reliquorum opinionem fallerent. 

87. Hune Labienus excepit et, cum Caesaris copias despi- 
ceret, Pompei consilium summis laudibus efferret, ‘Noli’, inquit, 
"existimare, Pompei, hune esse exercitum, qui Galliam Germa- 
niamque devicerit. Omnibus interfui proeliis neque temere in- 

cognitam rem pronuntio. Perexigua pars illius exercitus super- 
est; magna pars deperiit, (quod accidere tot proeliis fuit necesse, ) 
multos autumni pestilentia in Italia consumpsit, multi domum 
discesserunt, multi sunt relicti in continenti. An non audistis 
ex iis, qui per causam valetudinis remanserunt, cohortes esse 
Brundisii factas? Hae copiae, quas videtis, ex dileetibus horum 
annorum in citeriore Gallia sunt refectae, et plerique sunt ex 
coloniis 'lTranspadanis. Ac tamen quod fuit roboris duobus 
proeliis Dyrraehinis interiit. Haec cum dixisset, iuravit se nisi 
vietorem in castra non reversurum reliquosque, ut idem facerent, 
hortatus est. Hoc laudans Pompeius idem iuravit; nee vero ex 
reliquis fuit quisquam, qui iurare dubitaret. Haec cum faeta 
essent in consilio, magna spe et laetitia omnium discessum est; 
ac iam animo victoriam praecipiebant, quod de re tanta et a 
tam perito imperatore nihil frustra confirmari videbatur. 

88. Caesar, cum Pompei eastris adpropinquasset, ad hune 
modum aciem eius instructam animum advertit, Erant in sinistro 
cornu legiones duae traditae a Caesare initio dissensionis ex se- 
natus consulto; quarum una prima, altera tertia appellabatur. 
In eo loeo ipse erat Pompeius. Mediam aciem Scipio cum legio- 
nibus Syriacis tenebat. Ciliciensis legio coniuncta cum cohortibus 
Hispanis, quas traduetas ab Afranio docuimus, in dextro cornu 
erant conlocatae. Has firmissimas se habere Pompeius existimabat. 
Reliquas inter aciem mediam cornuaque interiecerat numerumque 
cohortium ox expleverat Haec erant milia xiv, evoeatorum 
circiter duo, quae ex benefieiariis superiorum exercituum ad 
eum convenerant: quae tota acie dispertierat. Reliquas cohortes 
vi castris propinquisque castellis praesidio disposuerat. Dextrum 
eornu eius rivus quidam impeditis ripis muniebat; quam ob 
causam cunctum equitatum, sagittarios funditoresque omnes 
sinistro cornu adiecerat. 

89. Caesar superius institutum servans x. legionem in dextro 
cornu, nonam in sinistro conlocaverat, tametsi erat Dyrrachinis 
proeliis vehementer attenuata, et huie sic adiunxerat octavam, 
ut paene unam ex duabus efficeret, atque alteram alteri prae- 

sidio esse iusserat.  Cohortes in acie Lxxx constitutas habebat, 
quae summa erat milium xxn; cohortes vir castris praesidio reli- 
querat. Sinistro cornu Antonium, dextro P. Sullam, mediae aciei 
Cn. Domitium praeposuerat. Ipse contra Pompeium constitit. 
Simul iis rebus animadversis, quas demonstravimus, timens, ne 
a multitudine equitum dextrum cornu eireumveniretur, celeriter 
ex tertia acie singulas cohortes detraxit atque ex his quartam 
instituit equitatuique opposuit et, quid fieri vellet, ostendit mo- 
nuitque eius diei victoriam in earum cohortium virtute constare. 
Simul tertiae aciei [totique exercitui] imperavit, ne iniussu suo 
concurreret; se, cum id fieri vellet, vexillo signum daturum. 

90, Exercitum eum militari more ad pugnam eohortaretur 
suaque in eum perpetui temporis officia praedicaret, imprimis 
commemoravit: Testibus se militibus uti posse, quanto studio 
pacem petisset, quae per Vatinium in conloquiis, quae per A. 
Clodium cum Scipione egisset, quibus modis ad Oricum cum 
Libone de mittendis legatis contendisset. Neque se umquam 
abuti militum sanguine neque rem publicam alterutro exercitu 
privare voluisse. Hac habita oratione exposcentibus militibus et 
studio pugnae ardentibus tuba signum dedit. 

91. Erat C. Crastinus evocatus in exercitu Caesaris, qui 
superiore anno apud eum primum pilum in legione x. duxerat, 
vir singulari virtute. Hie signo dato 'Sequimini me, inquit, 
"manipulares mei qui fuistis et vestro imperatori quam con- 
suevistis operam date. Unum hoe proelium superest; quo 
confecto et ille suam dignitatem et nos nostram libertatem 
reeuperabimus'. Simul respiciens Caesarem ‘Faciam , inquit, “hodie, 
imperator, ut aut vivo mihi aut mortuo gratias agas. Haec eum 
dixisset, primus ex dextro cornu proeucurrit, atque eum electi 
milites circiter oxx voluntarii [eiusdem centuriae) sunt prosecuti. 

92. Inter duas acies tantum erat relictum spatii, ut satis 
esset ad concursum utriusque exercitus. Sed Pompeius suis 
praedixerat, ut Caesaris impetum exciperent neve se loco 
moverent aciemque eius distrahi paterentur; idque admonitu 
C. Triarii fecisse dicebatur, ut primus incursus visque militum 

infringeretur aciesque distenderetur atque in suis ordinibus dis- 
positi dispersos adorirentur; leviusque casura pila sperabat in 
loco retentis militibus, quam si ipsi immissis telis occurrissent ; 
simul fore, ut duplicato cursu Caesaris. milites exanimarentur 
et lassitudine confieerentur. Quod nobis quidem nulla ratione 
faetum a Pompeio videtur, propterea quod est quaedam animi 
ineitatio atque alaeritas naturaliter innata omnibus, quae studio 
pugnae ineenditur. Hane non reprimere, sed augere imperatores 
debent; neque frustra antiquitus institutum est, ut signa undique 
eoneinerent clamoremque universi tollerent; quibus rebus et 
hostes terreri et suos incitari existimaverunt. 

93. Sed nostri milites signo dato eum infestis pilis procu- 
eurrissent atque animum advertissent non coneurri a Pompeianis; 
usu periti ae superioribus pugnis exercitati sua sponte cursum 
represserunt et ad medium fere spatium constiterunt, ne con- 
sumptis viribus adpropinquarent, parvoque intermisso temporis 
spatio ae rursus renovato cursu pila miserunt celeriterque, ut 
erat praeceptum a Caesare, gladios strinxerunt. Neque vero 
Pompeiani huie rei defuerunt. Nam et tela missa exceperunt 
et impetum legionum tulerunt et ordines suos servarunt pilisque 
missis ad gladios redierunt. Eodem tempore equites ab sinistro 
Pompei eornu, ut erat imperatum, universi proeucurrerunt om- 
nisque multitudo sagittariorum se profudit. Quorum impetum 
noster equitatus non tulit, sed paulum loco motus cessit, equites- 
que Pompei hoe acrius instare et se turmatim explicare aciemque 
nosiram à latere aperto circumire coeperunt, Quod ubi Caesar 
animum advertit, quartae aciei, quam instituerat, cohortibus 
dedit signum. Illae celeriter proeueurrerunt infestisque signis 
tanta vi in Pompei equites impetum fecerunt, ut eorum nemo 
consisteret omnesque conversi non solum loco cederent, sed pro- 
tinus incitati fuga montes altissimos peterent. Quibus submotis 
omnes sagittarii funditoresque destituti, inermes, sine praesidio 
interfecti sunt. Eodem impetu cohortes sinistrum cornu pugnan- 
tibus etiam tum ac resistentibus in acie Pompeianis cireumierunt 
eosque a tergo sunt adortae. 

94. Eodem tempore tertiam aciem Caesar, quae quieta 
fuerat et se ad id tempus loco tenuerat, procurrere iussit. Ita 
cum recentes atque integri defessis successissent, alii autem a 
. tergo adorirentur, sustinere Pompeiani non potuerunt atque 
universi terga verterunt. [Neque vero Caesarem fefellit, quin ab 
iis cohortibus, quae contra equitatum in quarta acie conlocatae 
essent, initium victoriae oriretur, ut ipse in cohortandis militibus 
pronuntiaverat. Ab his enim primum equitatus est pulsus, ab 
isdem factae caedes sagittariorum ac funditorum, ab isdem acies 
Pompeiana a sinistra parte erat cireumita atque initium fugae 
factum.] Sed Pompeius, ut equitatum suum pulsum vidit atque 
eam partem, eui maxime confidebat, perterritam animum advertit, 
aliis diffisus acie excessit protinusque se in castra equo contulit 
et iis centurionibus, quos in statione ad praetoriam portam 
posuerat, clare, ut milites exaudirent, *'uemini', inquit, ‘ castra 
et defendite diligenter, si quid durius acciderit. Ego reliquas 
portas cireumeo et castrorum praesidia confirmo’. Haec cum 
dixisset, se in praetorium contulit, summae rei diffidens et tamen 
eventum exspectans. 

95. Caesar Pompeianis ex fuga intra vallum compulsis 
nullum spatium perterritis dari oportere existimans milites cohor- 
tatus est, ut beneficio fortunae uterentur castraque oppugnarent. 
Qui, etsi magno aestu fatigati, (nam ad meridiem res erat per- 
dueta,) tamen ad omnem laborem animo parati imperio paruerunt. 
Castra a cohortibus, quae ibi praesidio erant relictae, industrie 
defendebantur, multo etiam acrius a Thracibus barbarisque 
auxiliis. Nam qui ex acie refugerant milites, et animo perterriti 
et lassitudine confecti, dimissis plerique armis signisque militaribus 
magis de reliqua fuga quam de castrorum defensione cogitabant. 
Neque vero diutius qui in vallo constiterant multitudinem 
telorum sustinere potuerunt, sed confecti vulneribus locum 
reliquerunt, protinusque omnes ducibus usi centurionibus tribunis- 
que militum in altissimos montes, qui ad castra pertinebant, 
eonfugerunt. 

96. In castris Pompei videre licuit trichilas structas, magnum 

argenti pondus expositum, recentibus caespitibus tabernacula 
eonstrata, L. etiam Lentuli et non nullorum tabernacula protecta 
hedera multaque praeterea, quae nimiam luxuriam et vietoriae 
fiduciam designarent, ut facile existimari posset nihil eos de 
eventu eius diei timuisse, qui non necessarias conquirerent vo- 
luptates. At. hi miserrimo ac patientissimo exercitui Caesaris 
luxuriem obiciebant, cui semper omnia ad necessarium usum 
defuissent. Pompeius, eum iam intra vallum nostri versarentur, 
equum nactus detractis insignibus imperatoris decumana porta 
ge ex castris eiecit protinusque equo citato Larisam contendit: 
Neque ibi eonstitit, sed eadem celeritate paucos suos ex fuga 
nactus nocturno itinere non intermisso comitatu equitum xxx 
ad mare pervenit navemque frumentariam conseendit, saepe, ut 
dicebatur, querens tantum se opinionem fefellisse, ut, a quo 
genere hominum victoriam sperasset, ab eo initio fugae facto 
paene proditus videretur. 

97. Caesar castris potitus a militibus contendit, ne in prae- 
da occupati reliqui negotii gerendi facultatem dimitterent. Qua 
re impetrata montem opere cireummunire instituit. Pompeiani, 
quod is mons erat sine aqua, diffisi ei loco relicto monte universi 
iugis iis Larisam versus se recipere coeperunt. Qua re animad- 
versa Caesar copias suas divisit partemque legionum in castris 
Pompei remanere iussit, partem in sua castra remisit, rrr secum 
legiones duxit commodioreque itinere Pompeianis occurrere 
coepit et progressus milia passuum vi aciem instruxit. Qua re 
animadversa Pompeiani in quodam monte constiterunt. Hune 
montem flumen subluebat. Caesar milites cohortatus, etsi totius 
diei continenti labore erant confecti noxque iam suberat, tamen 


"munitione flumen a monte seclusit, ne noctu aquari Pompeiani 


possent. Quo perfecto opere illi de deditione missis legatis agere 
coeperunt. Pauci ordinis senatorii, qui se cum iis coniunxerant, 
nocte fuga salutem petiverunt. 

98. Caesar prima luce omnes eos, qui in monte consede- 
rant, ex superioribus locis in planitiem descendere atque arma 
proieere iussit. Quod ubi sine recusatione fecerunt passisque 

palmis proiecti ad terram flentes ab eo salutem petiverunt, con- 
solatus consurgere iussit et pauca apud eos de lenitate sua loeu- 
tus, quo minore essent timore, omnes conservavit militibusque 
suis commendavit, ne qui eorum violaretur neu quid sui deside- 
rarent. Hae adhibita diligentia ex castris sibi legiones alias 
oecurrere et eas, quas secum duxerat, in vicem requiescere atque 
in eastra reverti iussit eodemque die Larisam pervenit. 

99. In eo proelio non amplius ducentos milites desideravit, 
sed centuriones, fortes viros, circiter xxx amisit. Interfeetus est 
etiam fortissime pugnans Crastinus, cuius mentionem supra 
fecimus, gladio in os adversum coniecto. Neque id fuit falsum, 
quod ille in pugnam proficiscens dixerat. Sic enim Caesar 
existimabat, eo proelio excellentissimam virtutem Crastini fuisse 
optimeque eum de se meritum iudicabat. Ex Pompeiano exercitu 
circiter milia xv cecidisse videbantur, sed in deditionem venerunt 
amplius milia xxr, (namque etiam cohortes, quae praesidio in 
eastellis fuerant, sese Sullae dediderunt, multi praeterea in 
finitimas civitates refugerunt, signaque militaria ex proelio ad 
Caesarem sunt relata crxxx et aquilae vum. L. Domitius ex 
eastris in montem refugiens, cum vires eum lassitudine defecissent, 
ab equitibus est interfeetus. 

100. Eodem tempore D. Laelius cum classe ad Brundisium 
venit eademque ratione, qua faetum a Libone antea demonstravi- 
mus, insulam obieetam portui Brundisino tenuit. Similiter Va- 
tinius, qui Brundisii praeerat, tectis instructisque scaphis elieuit 
naves Laeliamas atque ex his longius productam unam quinque- 
remem et minores duas in angustiis portus cepit itemque per 
equites dispositos aqua prohibere classiarios instituit. Sed Lae- 
lius tempore anni commodiore usus ad navigandum onerariis 
navibus Corcyra Dyrraehioque aquam suis supportabat neque a 
proposito deterrebatur, neque ante proelium in Thessalia faetum 
cognitum aut ignominia amissarum navium aut necessariarum 
rerum inopia ex portu insulaque expelli potuit. 

101. Isdem fere temporibus C. Cassius cum elasse Syrorum 
ət Phoenicum et Cilicum in Siciliam venit, et cum esset Caesaris 

classis divisa in duas partes, dimidiae parti praeesset P. Sulpicius 
praetor ad Vibonem [ad fretum], dimidiae M. Pomponius ad 
Messanam, prius Cassius ad Messanam navibus advolavit, quam 
Pomponius de eius adventu cognosceret, perturbatumque eum 
nactus, nullis custodiis neque ordinibus certis, magno vento et 
secundo completas onerarias naves taeda et pice et stuppa 
reliquisque rebus, quae sunt ad incendia, in Pomponianam 
elassem immisit atque omnes naves incendit xxxv, e quibus 
erant xx eonstratae. 'lantusque eo facto timor incessit, ut, eum 
esset legio praesidio Messanae, vix oppidum defenderetur, et nisi 
eo ipso tempore quidam nuntii de Caesaris vietoria per dispositos 
equites essent allati, existimabant plerique futurum fuisse, uti 
amitteretur. Sed opportunissime nuntiis allatis oppidum est de- 
fensum; Cassiusque ad Sulpieianam inde classem profectus est 
Vibonem  adplieatisque nostris ad terram navibus [propter 
eundem timorem] pari atque antea ratione secundum nactus 
ventum onerarias naves [circiter xr] praeparatas ad incendium 
immisit, et flamma ab utroque cornu eomprensa naves sunt 
eombustae quinque. Cumque ignis magnitudine venti latius 
serperet, milites, qui ex veteribus legionibus erant relicti prae- 
sidio navibus ex numero aegrorum, ignominiam non tulerunt, 
sed sua sponte naves conscenderunt et a terra solverunt impetu- 
que facto in Cassianam classem quinqueremes duas, in quarum 
altera erat Cassius, ceperunt — sed Cassius exceptus scapha 
refugit —:; praeterea duae sunt depressae triremes. Neque multo 
post de proelio facto in 'Thessalia cognitum est, ut ipsis Pompeianis 
fides fieret; nam ante id tempus fingi a legatis amicisque Caesaris 


arbitrabantur. Quibus rebus cognitis ex his locis Cassius cum 


elasse discessit. | 

109. Caesar omnibus rebus relictis persequendum sibi 
Pompeium existimavit, quaseumque in partes se ex fuga rece- 
pisset, ne rursus copias comparare alias et bellum renovare 
posset; et quantumcumque itineris equitatu conficere poterat, 
eotidie progrediebatur legionemque unam minoribus itineribus 
subsequi iussit. Erat edictum Pompei nomine Ámphipoli propo- 

situm, uti omnes eius provinciae iuniores, Graeci civesque Romani, 
iurandi causa convenirent. Sed utrum avertendae suspicionis causa 
: Pompeius proposuisset, ut quam diutissime longioris fugae 
consilium oceultaret, an ut novis dilectibus, si nemo premeret, 
Macedoniam tenere conaretur, existimari non poterat. Ipse ad 
aneoram unam noctem constitit et vocatis ad se Amphipoli 
hospitibus et pecunia ad necessarios sumptus conrogata, cognito 
. Caesaris adventu ex eo loco discessit et Mytilenas paucis diebus 
venit. Biduum tempestate retentus navibus[que] aliis additis actuariis 
in Ciliciam atque inde Cyprum pervenit. Ibi cognoscit consensu 
omnium Ántiochensium civiumque Romanorum, qui illie nego- 
tiarentur, arma capta esse exceludendi sui causa nuntiosque 

dimissos ad eos, qui se ex fuga in finitimas civitates recepisse . 


dicerentur, ne Antiochiam adirent: id si fecissent, magno eorum 
capitis periculo futurum. Idem hoc L. Lentulo, qui superiore 
anno eonsul fuerat, et P. Lentulo consulari ac non nullis aliis 
acciderat Rhodi; qui cum ex fuga Pompeium sequerentur atque 
in insulam venissent, oppido ae portu recepti non erant missisque 
ad eos nuntiis, ex his locis discederent, eontra voluntatem suam 
naves solverant. lamque de Caesaris adventu fama ad civitates 
perferebatur. 

108. Quibus cognitis rebus Pompeius deposito adeundae 
Syriae consilio pecunia a societatibus sublata et a quibusdam 
privatis sumpta et aeris magno pondere ad militarem usum in 
naves imposito duobusque milibus hominum armatis, quos partim 
ex familiis societatum delegerat, partim a negotiatoribus coegerat, 
quos ex suis quisque ad hane rem idoneos existimarat, Pelusium 
pervenit. Ibi casu rex erat Ptolomaeus, puer aetate, magnis 
copiis eum sorore Cleopatra bellum gerens, quam paucis ante 
mensibus per suos propinquos atque amicos regno expulerat; 
castraque Cleopatrae non longo spatio ab eius castris distabaut. 
Ad eum Pompeius misit, ut pro hospitio atque amicitia patris 
Alexandriam reciperetur atque illius opibus in calamitate tegeretur. 
Sed qui ab eo missi erant confecto legationis officio liberius 
eum militibus regis conloqui coeperunt eosque hortari, ut suum 

officium Pompeio praestarent neve eius fortunam despicerent, 
In hoc erant numero eomplures Pompei milites , quos ex eius 
exercitu acceptos in Syria Gabinius Alexandriam traduxerat . 
belloque confecto apud Ptolomaeum, patrem pueri, reliquerat. 

104. His tum cognitis rebus amiei regis, qui propter aeta- 
tem eius in procuratione erant regni, sive timore adducti, ut 
postea praedicabant, .sollieitato exercitu regio, ne Pompeius 
Alexandriam Aegyptumque oeeuparet, sive despecta eius fortuna, 
ut plerumque in calamitate ex amicis inimici exsistunt, iis, qui 
erant ab eo missi, palam liberaliter responderunt eumque ad 
regem venire iusserunt; ipsi elam consilio inito Achillam, prae- 
fectum regium, singulari hominem audacia, et L. Septimium, 
tribunum militum, ad interfieiendum Pompeium miserunt. Ab 
his liberaliter ipse appellatus et quadam notitia Septimii pro- 
duetus, quod bello praedonum apud eum ordinem duxerat, 
naviculam parvulam eonseendit eum paucis suis; ibi ab Achilla 
et Septimio interficitur. Item L. Lentulus comprehenditur ab 
rege et in custodia necatur. 

105. Caesar, cum in Asiam venisset, reperiebat T. Ampium 
conatum esse pecunias tollere Epheso ex fano Dianae eiusque 
rei causa senatores omnes ex provincia evocavisse, ut his testibus. 
in summa pecuniae uteretur, sed interpellatum adventu Caesaris 
profugisse. Ita duobus temporibus Ephesiae pecuniae Caesar 
auxilium tulit. .... Item constabat Elide in templo Minervae 
repetitis atque numeratis diebus, quo die proelium seeundum 
Caesar fecisset, simulacrum Victoriae, quod ante ipsam Minervam 
eonloeatum esset et ante ad simulacrum Minervae spectavisset, 
ad valvas se templi limenque convertisse. Eodemque die An- 
tiochiae in Syria bis tantus exercitus clamor et signorum sonus 
exauditus est, ut in muris armata civitas disecurreret, Hoc idem 
Ptolomaide accidit, Pergamique in occultis ae reconditis templi 
locis, quo praeter sacerdotes adire fas non est, quae Graeci 
dóvrao appellant, tympana sonuerunt. Item Trallibus in templo 
Victoriae, ubi Caesaris statuam eonseeraverant, palma per eos 
dies inter coagmenta lapidum ex pavimento exstitisse ostendebatur. 


